Source document: https://docs-lawep.s3.us-east-2.amazonaws.com/1698837388809.pdf (Malaysia)
MESYUARAT KEDUA, PENGGAL KEDUAPARLIMEN KELIMA BELAS2023HARI RABU : 21 JUN 2023 NO SOALAN :14 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' AHMAD BIN DATO' SRI HJ IBRAHIM TARIKH : 21 JUN 2023 DATO' AHMAD BIN DATO' SRI HJ IBRAHIM minta MENTERI KEWANGAN menyatakan sejauh manakah lonjakan fiskal untuk suku pertama dan suku kedua pada tahun ini dapat mengurangkan masalah inflasi supaya ekonomi negara mampu berdaya saing apabila menuju peralihan fasa ekonomi pasca endemik 2024-2025.
NO SOALAN :14 JAWAPAN Tuan Yang di-Pertua, Kerajaan terus melaksanakan dasar fiskal responsif untuk terus menyokong momentum pemulihan ekonomi dan pada masa yang sama memastikan kedudukan fiskal negara terus kukuh.

Dalam hal ini, Kerajaan telah meneruskan inisiatif sokongan fiskal antaranya melalui subsidi kepenggunaan dan kawalan harga barangan perlu (essential goods) bagi mengimbangi impak peningkatan harga komoditi global dan kenaikan inflasi kepada negara dan rakyat.
Berdasarkan data terkini, kadar inflasi di Malaysia pada bulan April 2023 mencatatkan sedikit pengurangan kepada 3.3 peratus iaitu lebih rendah berbanding Januari 2023 pada 3.7 peratus.

Kedudukan ini juga adalah lebih rendah berbanding negara maju dan serantau yang lain seperti UK (8.7 peratus), AS (4.9 peratus), Filipina (6.6 peratus), Singapura (5.7 peratus) dan Indonesia (4.3 peratus).
Pada tahun 2022, kadar inflasi negara merekodkan 3.3 peratus dan dijangka terus terkawal dengan kadar antara 2.8 peratus dan 3.8 peratus pada tahun 2023.

Sekiranya Kerajaan tidak melaksanakan langkah subsidi kepenggunaan dan kawalan harga barangan terpilih, berdasarkan kajian oleh Jabatan Perangkaan Malaysia, inflasi negara pada tahun 2022 akan mencatat kadar yang lebih tinggi, sekaligus memberi impak negatif kepada perbelanjaan penggunaan swasta.
NO SOALAN :14 Dalam masa yang sama, lonjakan atau sokongan fiskal yang berterusan serta tidak bersasar dan terpilih akan meningkatkan tanggungan perbelanjaan Kerajaan terutamanya subsidi bahan api, minyak masak dan elektrik, seterusnya meningkatkan paras defisit fiskal serta melonjak paras hutang dan bayaran khidmat hutang.
Sekiranya keadaan ini berterusan maka kedudukan kewangan akan tidak kukuh dan mengundang risiko krisis keyakinan oleh para pelabur serta risiko penurunan taraf oleh agensi penarafan antarabangsa.

Pada masa ini, negara-negara serantau dan maju telah mengukuhkan kedudukan kewangan dengan menurunkan defisit fiskal serta paras hutang pasca pandemik.

Ini bagi memastikan negara berkenaan dapat membina semula ruang fiskal yang mencukupi bagi menyerap sebarang krisis pada masa hadapan.
Sehubungan itu, Kerajaan perlu lebih berhati-hati dalam melaksanakan lonjakan fiskal atau insiatif sokongan fiskal dan perlu segera melaksanakan langkah penjimatan dan mengoptimumkan perbelanjaan termasuk beralih kepada mekanisme subsidi secara bersasar untuk memastikan sumber negara diagihkan secara saksama terutamanya kepada golongan yang lebih memerlukan bantuan Kerajaan serta mengelakkan herotan pasaran.

Sekian, terima kasih.


NO SOALAN: 15 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DR. LINGESHWARAN A/L DATO' SERI R. ARUNASALAM TARIKH : 21 JUN 2023 DR. LINGESHWARAN A/L DATO' SERI R. ARUNASALAM minta MENTERI KOMUNIKASI DAN DIGITAL menyatakan berapakah bilangan kes buli siber yang dilaporkan dalam 5 tahun kebelakangan ini dan berapakah kes bunuh diri atau cubaan bunuh diri akibat daripada buli siber ini.
NO SOALAN: 15 JAWAPAN Tuan Yang di-Pertua, Dimaklumkan bahawa apa-apa perkara yang berkaitan dengan buli adalah satu jenayah dan berada di bawah bidang kuasa Polis Diraja Malaysia (PDRM).

Oleh itu sebarang kes bunuh diri atau cubaan bunuh diri disebabkan buli fizikal atau buli siber tidak berada di bawah pemantauan Kementerian Komunikasi dan Digital (KKD).
Melalui kuasa yang diperuntukkan di bawah Seksyen 233 Akta Komunikasi dan Multimedia 1998, KKD melalui Suruhanjaya Komunikasi dan Multimedia Malaysia (SKMM) adalah bertanggungjawab terhadap penyebaran kandungan bersifat sumbang, lucah, palsu, mengancam atau jelik dengan niat untuk menyakitkan hati, menganiaya, menggugut atau menganggu orang lain.
Oleh itu, pihak SKMM hanya mempunyai statistik bagi kandungan bersifat sumbang, lucah, palsu, mengancam atau jelik dan tidak mempunyai statistik mengenai kes bunuh diri atau cubaan bunuh diri akibat daripada buli siber ini.

Sekian, terima kasih.
NO SOALAN: 16 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DR. HAJAH WAN MARTINA BINTI WAN YUSOFF TARIKH : 21 JUN 2023 DR.HAJAH WAN MARTINA BINTI WAN YUSOFF minta MENTERI SUMBER ASLI, ALAM SEKITAR DAN PERUBAHAN IKLIM menyatakan :- (a) berapakah jumlah isi rumah yang dijangka terkesan dengan langkah rasionalisasi subsidi bil elektrik yang diumumkan oleh Yang Amat Berhormat Perdana Menteri baru-baru ini; dan (b) berapakah anggaran jumlah perusahaan kecil dan sederhana yang mendapat manfaat daripada subsidi elektrik bernilai RM10 bilion ini.
NO SOALAN: 16 JAWAPAN Tuan Yang di-Pertua, 1.

Pelarasan tarif elektrik disemak setiap enam bulan sekali melalui mekanisme Imbalance Cost Pass-Through (ICPT) dengan mengambil kira kos bahan api dan kos penjanaan lain bagi tempoh enam bulan ke belakang.

Dalam hal ini, kos ICPT sepatutnya dilepaskan kepada semua pengguna dalam bentuk rebat atau surcaj bagi tempoh enam bulan ke hadapan.
Walau bagaimanapun, Kerajaan masih memberi subsidi tarif elektrik bagi membantu menampan surcaj yang sangat tinggi disebabkan kenaikan harga bahan api di pasaran global dan turut membantu mengawal kadar inflasi negara agar rakyat tidak terbeban dengan peningkatan kos sara hidup pada masa ini.

2.
2.

Pelarasan tarif elektrik di bawah mekanisme ICPT bagi tempoh 1 Julai hingga 31 Disember 2023 perlu mematuhi garis panduan kerangka Incentive Based Regulation (IBR) dan ICPT yang telah digunakan sejak tahun 2014 lagi.

Oleh yang demikian, Kementerian masih mencadangkan pemberian subsidi elektrik dilaksanakan secara bersasar mengikut penggunaan (consumption) bagi tempoh Julai hingga Disember 2023.
Dijangkakan hampir 3% (210,000) sahaja daripada keseluruhan pengguna domestik yang akan terkesan dengan langkah rasionalisasi subsidi elektrik ini.

Namun begitu, Jemaah Menteri telah berbincang mengenai perkara ini dan keputusan rasmi bagi pelarasan tarif elektrik di bawah mekanisme ICPT bagi tempoh 1 Julai hingga 31 Disember 2023 akan diumumkan oleh Kerajaan dalam masa terdekat.

NO SOALAN: 16 3.
NO SOALAN: 16 3.

Selain itu, Kerajaan pada 21 Disember 2022 telah bersetuju untuk menampung kos subsidi elektrik di bawah mekanisme ICPT bagi tempoh Januari hingga Jun 2023 sebanyak RM10.76 bilion.
Daripada jumlah tersebut sebanyak RM4.03 bilion diperuntukkan untuk membiayai subsidi elektrik bagi kira-kira 1.7 juta pengguna bukan domestik dalam kategori voltan rendah (Low Voltage – LV) atau 17% daripada keseluruhan pengguna elektrik di Semenanjung dan ini termasuklah pengguna daripada kalangan Perniagaan Mikro, Kecil dan Sederhana (PMKS).

Sekian, terima kasih.
NO SOALAN: 17 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' KESAVADAS A/L A.ACHYUTHAN NAIR TARIKH : 21 JUN 2023 DATO' KESAVADAS A/L A.ACHYUTHAN NAIR minta MENTERI PERTAHANAN menyatakan bentuk pembiayaan pendidikan tinggi yang disediakan oleh Yayasan Lembaga Tabung Angkatan Tentera kepada anak-anak pesara tentera yang tidak berpencen terutamanya mereka yang mempunyai kecenderungan dalam bidang perubatan, kejuruteraan dan vokasional.
NO SOALAN: 17 JAWAPAN Tuan Yang di-Pertua, 1.

Kementerian Pertahanan konsisten dalam merealisasikan Kertas Putih Pertahanan khususnya dalam memastikan kebajikan serta kesejahteraan hidup veteran ATM sentiasa terjamin dan akan terus diberi perhatian.

2.
2.

Yayasan Lembaga Tabung Angkatan Tentera (Yayasan LTAT) telah melaksanakan inisiatif-inisiatif yang mampu melonjakkan kualiti pendidikan anak-anak tentera sekaligus menaiktaraf sosioekonomi mereka.Tawaran berkenaan adalah seperti Yayasan LTAT-IIUM Ummatic Scholarship melibatkan anak-anak anggota ATM dan veteran ATM di Universiti Islam Antarabangsa Malaysia (UIAM).

3.
3.

Yayasan LTAT telah menyuntik dana sebanyak RM5 juta bagi pembinaan Mahallah (Bangunan Penginapan) di UIAM, Kampus Gombak yang telah siap dibina pada tahun 2015.

Mahallah ini dibina bertujuan untuk menjana pendapatan di mana hasil sewaan penginapan ini digunakan sebagai biasiswa pendidikan anak-anak anggota dan veteran ATM.

4.
4.

Semenjak tahun 2016 hingga 2023, seramai 43 orang anak veteran ATM dan 3 orang anak anggota ATM telah dan sedang mendapat biasiswa pendidikan Yayasan LTAT-IIUM Ummatic Scholarship ini.

Peruntukan untuk setahun adalah sebanyak RM300,000 dan jumlah keseluruhan peruntukan dari tahun 2016 hingga kini adalah NO SOALAN: 17 sebanyak RM2.4 juta.

Antara bidang yang diberikan keutamaan adalah Ijazah kejuruteraan, pendidikan, ekonomi, farmasi, sains dan matematik.

5.
5.

Selain itu, pendidikan berbentuk Teknikal dan Latihan Vokasional (TVET) tidak terkecuali, dimana baru-baru ini, semasa LIMA 2023, Yayasan LTAT telah memeterai kolaborasi strategik bersama Kumpulan Industri-Kerajaan bagi Teknologi Tinggi Malaysia (MIGHT) dan Association of Marine Industries of Malaysia (AMIM) bagi pelaksanaan program seperti Latihan Kemahiran Anak ATM dan Veteran ATM atau dikenali sebagai LAKSAMANA.
Program ini bertujuan untuk melahirkan tenaga mahir dan mempertingkatkan kemahiran anak-anak tentera dan veteran ATM sama ada berpencen atau tidak berpencen dengan jaminan peluang pekerjaan dalam industri pengujian tanpa musnah (Skilled Personnel Program in Non-Destructive Testing) serta industri maritim.

Usaha ini juga merupakan langkah bagi membantu pembangunan modal insan dalam bidang-bidang yang ditawarkan.

6.
6.

Yayasan LTAT bersama-sama rakan strategik turut memberikan tajaan latihan kebolehpasaran khusus kepada graduan IPTA dan pelajar lepasan SPM anak-anak tentera dan veteran ATM.

Yayasan LTAT akan membantu dan menaja anak-anak tentera dan veteran ini menjalani latihan reskilling & upskilling dan TVET dengan jaminan peluang pekerjaan selepas tamat latihan.

7.
7.

Di samping itu, Yayasan LTAT turut memberikan bantuan pendidikan yang lain khusus kepada anak-anak tentera dan veteran ATM di peringkat pengajian tinggi seperti Dermasiswa Premium, Program Penajaan Asasi Sastera bersama Unirazak, Program Bantuan IPTA dan Program Bantuan Laptop Percuma.

NO SOALAN: 17 Sekian, terima kasih.
NO SOALAN: 18 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN SR. HAJI MOHD APANDI BIN MOHAMAD TARIKH : 21 JUN 2023 TUAN SR. HAJI MOHD APANDI BIN MOHAMAD minta MENTERI PELANCONGAN, SENI DAN BUDAYA menyatakan apakah bentuk program dan bantuan kewangan untuk memelihara dan memperkenalkan produk kebudayaan negeri Kelantan seperti Dikir Barat, wayang kulit dan pertandingan wau sehingga ke peringkat antarabangsa.
NO SOALAN: 18 JAWAPAN YB DATO SRI TIONG KING SING MENTERI PELANCONGAN, SENI DAN BUDAYA Tuan Yang di-Pertua, 1.
Festival Kesenian Rakyat Kelate 2023 merupakan salah satu inisiatif di bawah Program Pelancongan Budaya (Culture Based Tourism) untuk mempromosikan pelancongan melalui aktiviti seni budaya Kelantan seperti Dikir Barat, Wayang Kulit, Mak Yong, permainan tradisional (seperti Wau, Gasing, Congkak), makanan tradisional, adat resam tempatan seperti kenduri rakyat dan gotong royong yang menjadi identiti negeri Kelantan.
Program yang akan dilaksanakan di Pantai Geting, Tumpat, Kelantan pada Julai 2023 ini mempamerkan pelbagai kesenian dan kebudayaan rakyat Kelantan melalui pengisian dan aktiviti menarik yang mampu menarik minat pelancong domestik dan antarabangsa.

2.
2.

Sejak tahun 2006, MOTAC melalui Jabatan Kebudayaan dan Kesenian Negara telah melaksanakan program Perantisan di negeri-negeri yang bertujuan untuk memulihara, memelihara dan mengekalkan kesenian tradisional yang hampir pupus seperti Mak Yong di negeri Kelantan melalui pewujudan kumpulan pelapis yang mampu menguasai segala aspek kesenian seni tradisional.
Bagi tahun 2023, kesenian Rebana Mangkuk negeri Kelantan merupakan kesenian yang dipilih sebagai subjek utama yang akan dipelajari oleh kumpulan pelapis yang terdiri daripada generasi muda di negeri Kelantan.

NO SOALAN: 18 3.

Malaysia juga menjadi negara anggota Convention for the Safeguarding of the Intangible Cultural Heritage yang bertujuan untuk mengukuhkan hubungan dan jaringan dengan negara anggota lain untuk mengangkat serta menyenaraikan Warisan Tidak Ketara di peringkat UNESCO.
Mak Yong telah mendapat pengiktirafan UNESCO pada tahun 2008.

MOTAC juga pernah mempersembahkan persembahan Wayang Kulit Kelantan di bangunan UNESCO, Paris pada tahun 2016.

4.

Selain itu, JWN juga mengiktiraf penggiat seni sebagai Tokoh Warisan Kebangsaan Orang Hidup (WaKOH) di bawah Akta Warisan Kebangsaan 2005 (Akta 645) contohnya Encik Eyo Hock Seng (Wayang Kulit) dari Kelantan.
Sebagai makluman, tokoh-tokoh yang diiktiraf akan diberi insentif Wang tunai sebanyak RM20,000, kemudahan perubatan percuma dan ditempatkan di wad kelas satu di mana-mana hospital atau Pusat Kesihatan Kerajaan, mendapat sokongan dan bantuan dalam mengembangkan karya seninya melalui usaha-usaha bersama kementerian serta menjadi pakar rujuk kepada kementerian sama ada untuk memberikan tunjuk ajar, khidmat nasihat, pemudah cara, pemakalah, 'role model' dan seumpamanya tertakluk kepada keperluan.

5.
5.

MOTAC juga berhasrat untuk mencalonkan Wayang Kulit Kelantan (single nomination) di bawah elemen Warisan Tidak Ketara di bawah kategori Representative List of the Intangible Cultural Heritage and Humanity pada tahun 2025 dan Wau sebagai multi-national nomination dengan China, Brunei, Indonesia, India, Japan, Korea, Pakistan, Vietnam, Thailand, Filipina pada tahun 2026.

NO SOALAN: 18 6.
NO SOALAN: 18 6.

Selain itu, MOTAC juga menyediakan bantuan kewangan kepada penggiat industri melalui Insentif Seni JKKN serta Geran Sokongan Sektor Kebudayaan (GSSK) yang berjumlah RM 25 juta bagi tahun 2023 bagi menyokong serta merancakkan sektor kesenian dan kebudayaan.
Antara lain, bagi memelihara dan memperkenalkan Dikir Barat, Wayang Kulit dan pertandingan Wau sebagai produk kebudayaan negeri Kelantan ke peringkat antarabangsa, Tourism Malaysia turut mempromosikan Festival Kesenian Rakyat Kelate 2023 yang diadakan pada 22 hingga 24 Jun 2023 melalui segmen Events and Happenings laman web www.malaysia.travel.

Sekian, terima kasih.
NO SOALAN: 19 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SRI TI LIAN KER TARIKH : 21 JUN 2023 Dato' Sri Ti Lian Ker minta MENTERI PENDIDIKAN TINGGI menyatakan apakah pendirian Kementerian mengenai demokrasi kampus dan isu berbangkit berkaitan Akta Universiti dan Kolej Universiti 1971 serta apakah bentuk penambahbaikan yang telah dicadangkan bagi memastikan kerelevanan akta ini bersesuaian dalam landskap politik kampus pada ketika ini.
NO SOALAN: 19 JAWAPAN Tuan Yang di-Pertua, 1.

KPT semenangnya menyokong demokrasi kampus.

Selain memberi pendedahan yang baik kepada mahasiswa, perkara tersebut akan dapat membantu meningkatkan kematangan pelajar dan membuka ruang mereka menguruskan kedewasaan dengan lebih baik.

2.

Sebagai salah satu langkah memperkasa mahasiswa di negara kita, KPT akan melakukan beberapa pindaan kepada Akta Universiti Kolej Universiti 1971 (AUKU) dan Akta Universiti Teknologi MARA (Akta 173).

3.
3.

Sehubungan dengan itu, Kementerian kini sedang dalam proses membuat persiapan bagi melakukan pembentangan pindaan tersebut di Parlimen.

4.

Cadangan-cadangan pindaan yang akan dilakukan, antara lain, termasuklah pada seksyen 15A AUKU bagi memberi kebenaran kepada Majlis Perwakilan Pelajar/ Badan Persatuan di semua Universiti Awam (UA) untuk menyenggara hal kewangan aktiviti pelajar dan kebenaran untuk memungut wang.

5.
5.

Selain itu, cadangan pindaan turut melibatkan Perkara 48(4) Jadual Pertama AUKU yang berkaitan dengan tempoh perjawatan bagi Majlis Pewakilan Pelajar (MPP) atau Jawatankuasa Perwakilan Pelajar (JPP).

NO SOALAN: 19 6.

Secara asasnya, AUKU kini sedang dalam proses pindaan terutamanya perkara-perkara yang disarankan oleh mahasiswa dan persatuan pelajar yang menyentuh perkara-perkara seperti pengurusan aktiviti mahasiswa dan hal kewangan persatuan.

Sekian, terima kasih.


NO SOALAN: 20 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK TEO ENG TEE @ TEO KOK CHEE TARIKH : 21 JUN 2023 DATUK TEO ENG TEE @ TEO KOK CHEE minta MENTERI SUMBER MANUSIA menyatakan penjelasan mengenai perkembangan terkini dan tindakan Kementerian dalam menangani isu kekurangan tenaga buruh di Malaysia.

NO SOALAN: 20 JAWAPAN Tuan Yang Di Pertua, 1.


Berdasarkan laporan Survei Tenaga Buruh oleh Jabatan Perangkaan Malaysia, kadar pengangguran pada suku pertama tahun 2023 adalah 3.5 peratus.

Jumlah penganggur aktif untuk suku pertama tahun 2023 pula adalah sebanyak 312.4 ribu orang, iaitu 63.0 peratus daripada keseluruhan penganggur aktif.

2.
2.

Kerajaan secara berterusan merangka dan melaksanakan pelbagai inisiatif merentasi kementerian dan agensi bagi membantu mengurangkan kadar pengangguran secara keseluruhannya.

Antara inisiatif yang dilaksanakan adalah seperti berikut: i. Kementerian Sumber Manusia melalui PERKESO mempergiatkan usaha dengan menyediakan: • menyediaan platform MYFutureJobs.
Portal ini bertujuan untuk membantu para pencari kerja tempatan termasuk golongan penganggur mendapatkan peluang pekerjaan berdasarkan padanan pekerjaan yang bersesuaian dengan pengalaman dan kemahiran mereka; • mengendalikan Program Karnival Kerjaya di seluruh negara; dan • Jalinan kerjasama bersama Kementerian Belia Dan Sukan untuk memperkasa Program Perantisan kepada para belia.

NO SOALAN: 20 ii.
NO SOALAN: 20 ii.

Di bawah Bajet 2023, KSM melalui PERKESO telah diberi tanggungjawab untuk melaksanakan lima (5) inisiatif Program Pasaran Buruh Aktif iaitu; • Program Transisi Pekerjaan Untuk Perantis TVET dan Lepasan Sekolah atau Kerjaya TVET; • Program Bina Kerjaya Pekerja Informal Gig Riders; • Pelanjutan Insentif Penggajian Secara Bersasar menerusi Program Daya Kerjaya; • Pembangunan Pusat Satelit MYFutureJobs Di Pusat Transformasi Bandar Seluruh Malaysia; iii.
Kementerian Sumber Manusia menerusi agensi di bawahnya seperti Jabatan Tenaga Manusia, Jabatan Pembangunan Kemahiran, Pembangunan Sumber Manusia Berhad, dan Pertubuhan Keselamatan Sosial aktif dalam menawar dan menyediakan pelbagai program dengan izin reskilling dan upskilling berteraskan Pendidikan dan Latihan Teknikal dan Vokasional (TVET) dan pelbagai disiplin cabang pekerjaan.
Agensi-agensi ini menawarkan program latihan kemahiran meliputi aspek teori dan praktikal mencakupi pelbagai bidang yang bersesuaian dengan permintaan industri semasa.

Kursus-kursus jangka pendek dan program perantisan turut ditawarkan kepada para peserta yang berminat untuk mendalami kemahiran bersesuaian dengan minat dan latar belakang mereka.

NO SOALAN: 20 iv.
NO SOALAN: 20 iv.

Selain itu, Kerajaan turut mempergiatkan usaha mengadakan program melalui TalentCorp dengan fokus terhadap pembangunan kebolehpasaran dan kebolehkerjaan bakat muda negara melalui melalui sinergi dan kerjasama merentasi kementerian, jabatan, agensi Kerajaan, pemain industri dan institusi pengajian tinggi awam/ swasta serta teknikal.
Antara inisiatif tersebut ialah: • Platform pemprofilan MyNext; • Program Latihan Industri Berstruktur (MySIP); • Kolaborasi Industri-Akademia; dan • Young Employable Student (YES).

Sekian, terima kasih.


NO SOALAN: 21 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN AMIR BIN MD GHAZALI TARIKH : 21 JUN 2023 TUAN AMIR BIN MD GHAZALI minta MENTERI PEMBANGUNAN USAHAWAN DAN KOPERASI menyatakan apakah usaha yang boleh diambil oleh Kementerian untuk membela nasib pembeli-pembeli lot perniagaan yang tidak dapat menjalankan perniagaan dan menanggung kerugian.
NO SOALAN: 21 JAWAPAN Tuan Yang Di Pertua, 1.

Kementerian Pembangunan Usahawan dan Koperasi (KUSKOP) melalui UDA Holdings Berhad dan SME Bank telah menyediakan bantuan atau insentif kepada usahawan bagi mengekalkan kelangsungan perniagaan bagi premis perniagaan agensi – agensi tersebut seperti berikut: i. Pelaksanaan Program Insentif Usahawan UDA bertujuan bagi memastikan usahawan terus berdaya saing untuk memulihkan perniagaan.
Melalui program ini, UDA Holdings menawarkan peluang untuk menyewa ruang niaga yang strategik di bangunan atau premis yang diuruskan atau milik UDA melalui pakej UDA Bizznita, UDA 4Youth & UDA Preneur.

ii.

SME Bank menyediakan bantuan pemansuhan pembayaran sewa kepada penyewa Kompleks Premis Usahawan milik SME Bank.

Selain itu, penyewa yang terkesan dari bencana banjir di Selangor juga diberi pengecualian sewa bagi bulan Januari dan Februari 2022 serta penangguhan sewa selama 4 bulan berikutnya.
SME Bank turut memberi penangguhan pembayaran sewa sehingga 6 bulan kepada para penyewa di Menara SME Bank.

Sekian, terima kasih.


NO SOALAN: 22 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN ROBERT LAU HUI YEW TARIKH : 21 JUN 2023 TUAN ROBERT LAU HUI YEW minta MENTERI KEWANGAN menyatakan apakah nama Kementerian yang mendapat penambahan bajet berbanding dengan Kementerian yang lain dan apakah asas penambahan tersebut.
NO SOALAN: 22 JAWAPAN Tuan Yang di-Pertua, Seperti mana Ahli Yang Berhormat sedia maklum, Belanjawan 2023 merupakan langkah pertama yang menelusuri kerangka Pembangunan Malaysia MADANI.

Belanjawan 2023 yang telah diluluskan di Parlimen pada bulan Mei yang lalu adalah sebanyak 388.1 bilion ringgit meningkat sebanyak 76 bilion ringgit berbanding Belanjawan 2022 sebanyak 311.1 bilion ringgit.
Peningkatan atau penambahan peruntukan ini sudah mengambil kira hampir kesemua kementerian berbanding peruntukan tahun 2022.

Kenaikan peruntukan tersebut adalah merangkumi perbelanjaan mengurus (OE) dan perbelanjaan pembangunan (DE).
Secara keseluruhannya, OE yang disediakan di bawah Dasar Sedia Ada kementerian/jabatan terutama perbelanjaan yang bersifat ‘locked in’ dan berkontrak meningkat setiap tahun dan antara penyumbang kenaikan ini adalah emolumen penjawat awam yang meningkat hampir 2 bilion ringgit setiap tahun dan pada tahun 2023, kenaikan adalah berjumlah 5 bilion ringgit mengambil kira emolumen doktor kontrak yang diserapkan ke jawatan tetap.
Jika dilihat peningkatan bagi setiap kementerian, pertambahan belanjawan tahun 2023 berbanding peruntukan asal 2022 menunjukkan MOF menerima pertambahan terbesar sebanyak 41 bilion ringgit di bawah Maksud Bekalan B11 – Perkhidmatan Am Perbendaharaan.

Ini mengambil kira sebanyak 33 bilion ringgit disediakan bagi perbelanjaan subsidi petrol/diesel/LPG dan subsidi elektrik, berbanding 4.5 bilion ringgit peruntukan asal yang disediakan pada tahun 2022 bagi petrol/diesel/LPG.
Kementerian Kesihatan turut menerima peningkatan peruntukan OE yang tertinggi berbanding peruntukan asal NO SOALAN: 22 2022 iaitu pertambahan sebanyak 3.5 bilion ringgit di mana pertambahan ini disebabkan peningkatan dalam jumlah emolumen 2.3 bilion ringgit.

Selaras dasar fiskal mengembang, peruntukan Perbelanjaan Pembangunan tahun 2023 secara keseluruhan meningkat sebanyak 21.4 bilion ringgit, iaitu 97 bilion ringgit pada tahun 2023 berbanding 75.6 bilion ringgit pada tahun 2022.
Peningkatan peruntukan Perbelanjaan Pembangunan ini secara keseluruhannya melibatkan semua kementerian bagi memberikan keutamaan kepada program membasmi kemiskinan, baik pulih prasarana awam dan desa yang mana ianya akan dimanfaatkan sepenuhnya untuk kepentingan rakyat.

Sekian, terima kasih.


NO SOALAN: 23 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK WIRA DR. MOHD HATTA BIN MD RAMLI TARIKH : 21 JUN 2023 DATUK WIRA DR. MOHD HATTA BIN MD RAMLI minta MENTERI BELIA DAN SUKAN menyatakan adakah Kementerian akan meneliti semula mekanisme pemberian peruntukan kepada sukan-sukan di negara dengan menukar kepada sistem peruntukan berdasarkan prestasi sukan tersebut.
NO SOALAN: 23 JAWAPAN Tuan Yang di-Pertua, Untuk makluman Ahli Yang Berhormat, Kementerian Belia dan Sukan (KBS) melalui Majlis Sukan Negara (MSN) sentiasa memberikan peruntukan sewajarnya kepada persatuan sukan kebangsaan, khususnya melibatkan sukan berprestasi tinggi.

Dalam aspek pengagihan ini, MSN mempunyai mekanisme jelas dan berstruktur berpandukan kepada semua bentuk program yang dilaksanakan.
Bagi memastikan ketelusan urus tadbir agihan peruntukan ini, satu Jawatankuasa Kerja (JKK) telah ditubuhkan untuk meneliti perancangan program melibatkan setiap jenis sukan berkenaan.

JKK ini dianggotai oleh MSN, persatuan sukan kebangsan, Institut Sukan Negara (ISN), Kementerian Pendidikan dan Kementerian Pendidikan Tinggi.

Keputusan pengagihan peruntukan dibuat berdasarkan kepada konsep pulangan nilaian wang atau value for money.
Setiap peruntukan yang diagihkan ini meliputi program-program seperti berikut: (i) pengurusan atlet merangkumi perbelanjaan elaun latihan bulanan, sajian makanan, penginapan, pengangkutan dan pakaian latihan; (ii) pengurusan jurulatih meliputi perbelanjaan gaji dan elaun jurulatih; NO SOALAN: 23 (iii) pengurusan prestasi mencakupi perbelanjaan latihan pendedahan dalam negara, latihan pendedahan luar negara, pertandingan dalam negara dan pertandingan luar negara; (iv) pengurusan pusat latihan melibatkan peralatan dan sewaan tempat latihan, program bina semangat seperti kem motivasi dan kem kenegaraan; dan (v) khidmat sokongan merangkumi perkhidmatan sains sukan dan perubatan.
Semua persatuan sukan kebangsaan, atlet dan jurulatih mempunyai Petunjuk Prestasi Utama (KPI) tersendiri untuk memastikan atlet berada pada tahap prestasi terbaik.

Sehubungan itu, bagi memastikan penyaluran peruntukan adalah sejajar dengan prestasi ditetapkan, pihak KBS melalui MSN telah memohon untuk semua persatuan sukan kebangsaan melaksanakan post-mortem bagi menilai prestasi pegawai, jurulatih dan atlet dari semasa ke semasa berpandukan kepada KPI yang telah ditetapkan.
Laporan post-mortem ini diserahkan kepada pihak MSN untuk penelitian lanjut.

Sekian, terima kasih.

NO SOALAN: 24 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK JOHN AMBROSE TARIKH : 21 JUNE 2023 DATUK JOHN AMBROSE minta MENTERI KEMAJUAN DESA DAN WILAYAH menyatakan sejauh manakah kejayaan program-program Kementerian dalam meningkatkan pendapatan penduduk di kawasan desa.
Apakah contoh program-program yang berjaya dan contoh kampung-kampung yang terbaik serta aktiviti-aktiviti di kampung tersebut.

NO SOALAN: 24 JAWAPAN Tuan Yang di-Pertua, Untuk makluman Yang Berhormat, Kementerian Kemajuan Desa dan Wilayah (KKDW) telah melaksanakan pelbagai program ekonomi sama ada secara individu atau berkelompok bagi meningkatkan pendapatan dan taraf hidup penduduk luar bandar.
Antara program ekonomi untuk penduduk luar bandar secara individu adalah Program Peningkatan Pendapatan yang menyediakan bantuan peralatan dan latihan yang mensasarkan golongan miskin dan miskin tegar, Program Latihan Kemahiran dan Kerjaya untuk melatih belia luar bandar yang miskin dan miskin tegar dalam bidang kemahiran dan seterusnya mendapat peluang pekerjaan atau perniagaan serta program-program keusahawanan.
Selain itu, KKDW turut mempunyai program ekonomi secara berkelompok seperti Projek Bersepadu Pembangunan Ekonomi Kampung (PROSPEK) yang memfokuskan kepada aktiviti ekonomi sedia ada melalui pembangunan produk niche yang akan dikembangkan di beberapa buah kampung supaya wujud pertumbuhan ekonomi.

Penerima manfaat PROSPEK terdiri daripada para peserta dan penduduk di kampung yang terlibat.
Penduduk kampung yang terlibat akan menikmati manfaat daripada pembangunan komponen ekonomi, perumahan dan prasarana asas.

Bilangan PROSPEK yang sedang dilaksanakan sehingga tahun 2022 adalah berjumlah 16 projek.

PROSPEK Rintis Kg.

Sidam, Kulim, Kedah merupakan contoh kampung yang telah berjaya dengan purata pendapatan bulanan bagi peserta IKS PROSPEK Rintis Kg.
Sidam meningkat hampir tiga puluh lima peratus NO SOALAN: 24 berbanding purata pendapatan sebelum menyertai PROSPEK yang bermula pada tahun 2018.

Manakala Program Desa Lestari (PDL) merupakan program bantuan geran bagi mewujudkan komuniti desa berpendapatan tinggi melalui penglibatan dalam pelbagai aktiviti ekonomi serta menyediakan peluang pekerjaan dan meningkatkan pendapatan penduduk desa.
PDL yang dilaksanakan melalui enam (6) sektor utama ekonomi iaitu aktiviti pertanian, penternakan, pelancongan, perkhidmatan, pembuatan dan peruncitan ini sekaligus dapat membantu memperkasa modal insan dan membangunkan sosio-ekonomi komuniti luar bandar.

PDL yang diperkenalkan sejak tahun 2013 dan telah berjaya meningkatkan pengupayaan komuniti berpendapatan tinggi di 153 kampung akan diteruskan pada tahun 2023 dengan pemilihan 10 buah kampung lagi.
Antara desa yang mencatatkan kemajuan cemerlang adalah Kampung Tellian, Mukah, Sarawak yang memperoleh pendapatan berjumlah RM4.9 juta dari 2014 hingga 2021.

Turut cemerlang Kampung Paloh 1, Gua Musang, Kelantan (2014 – 2021; RM4.4 juta), Kampung Batu Puteh, Kinabatangan, Sabah (2014 – 2021; RM3.8 juta), Kampung Sri Makmur, Pekan, Pahang (2015 – 2021; RM37 juta) dan Kampung Sungai Jambi, Batu Pahat, Johor (2015 – 2021; RM2.9 juta).
Daripada 153 kampung yang terlibat dalam Program Desa Lestari, sebanyak 54 kampung berjaya mencapai tahap yang membanggakan.

Sekian, terima kasih.
NO SOALAN: 25 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SRI VELL PAARI A/L TUN SAMY VELLU TARIKH : 21 JUN 2023 DATO' SRI VELL PAARI A/L TUN SAMY VELLU minta MENTERI PENGANGKUTAN menyatakan :- (a) bilakah 'aerotrain' di Lapangan Terbang Antarabangsa Kuala Lumpur (KLIA) Terminal 1 akan kembali beroperasi; dan (b) adakah Kementerian melakukan apa-apa siasatan untuk mengenal pasti punca kegagalan aerotren ini.
NO SOALAN: 25 JAWAPAN Tuan Yang Di Pertua, 1.

Untuk makluman, pihak Malaysia Airports Holdings Berhad (MAHB) telah memulakan projek penggantian Aerotrain di KLIA pada 14 Mac 2022 lalu dengan jangkaan siap sepenuhnya pada akhir Mac 2025.

Proses penggantian Aerotrain yang baharu ini akan melibatkan 2 fasa seperti berikut: (i) fasa 1 melibatkan kerja-kerja rekabentuk sistem KLIA Aerotren yang baharu dan proses penggantian komponen di Landasan 2 dan 3.
Fasa ini juga melibatkan proses pengubahsuaian di stesen Contact Pier (CP) & Satellite A serta pemasangan sistem utama yang lain.

Mengikut perancangan, Fasa 1 dijangka siap pada Julai 2024.

Aerotrain pertama akan mula beroperasi pada fasa ini menggunakan Landasan 2; dan (ii) fasa 2 pula akan melibatkan proses penggantian komponen di Landasan 1 dan kerja-kerja akhir penyiapan semua sistem berkaitan dengan Landasan 1.
Aerotrain kedua dan ketiga akan mula beroperasi pada Mac 2025 yang mana Aerotrain kedua akan menggunakan Landasan 1 dan Aerotrain ketiga akan ditempatkan di depot simpanan.

Aerotrain ketiga hanya akan beroperasi sekiranya berlaku sebarang masalah pada Aerotrain pertama atau kedua.

Fasa 2 ini adalah merupakan fasa terakhir yang membawa kepada operasi penuh KLIA Aerotrain yang baharu.

NO SOALAN: 25 2.
NO SOALAN: 25 2.

Siasatan yang dijalankan oleh MAHB bersama-sama pengeluar peralatan asal (OEM) yang diselia oleh Agensi Pengangkutan Awam Darat (APAD) mendapati kegagalan sistem aerotrain adalah berpunca daripada isu aset yang telah melangkaui jangka hayat operasi dan menyebabkan prestasi dan fungsi aset merosot.

Disebabkan aset yang telah melangkaui jangka hayatnya yang melebihi 20 tahun juga, kebanyakan komponen alat ganti telah tidak lagi berada di pasaran.

Sekian, terima kasih.


NO SOALAN: 26 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATIN ROS SURYATI BINTI ALANG TARIKH : 21 JUN 2023 DATIN ROS SURYATI BINTI ALANG minta MENTERI KOMUNIKASI DAN DIGITAL menyatakan apakah status terkini mengenai penyiaran digital MYTV di seluruh negara dan adakah Kementerian telah menyediakan menara pemancar untuk dipancarkan di setiap pelosok negara.
NO SOALAN: 26 JAWAPAN Tuan Yang di-Pertua, Kerajaan secara rasminya telah menutup siaran terestrial televisyen analog di seluruh negara pada 31 Oktober 2019.

Dengan penutupan siaran terestrial televisyen analog ini, maka bermulalah era penyiaran terestrial televisyen secara digital sepenuhnya.
Perkhidmatan siaran terestrial televisyen digital (DTT) kini dipancarkan dari 44 pemancar di seluruh negara (27 pemancar di Semenanjung Malaysia dan 17 pemancar di Sabah dan Sarawak) meliputi 95.3% kawasan berpenduduk.
Sekiranya di sesuatu lokasi tersebut tiada liputan siaran terestrial televisyen digital, para pengguna boleh mengakses siaran televisyen digital menggunakan mod satelit menerusi perkhidmatan Direct To Home (DTH) yang menyediakan 100% liputan termasuk di kawasan penduduk yang terlindung (blind spot areas).

Sehingga Disember 2022, perkhidmatan siaran terestrial televisyen digital MYTV telah mencapai 6.35 juta jumlah tontonan.
Sejajar dengan kemajuan teknologi penyiaran digital, para pengguna juga boleh mengakses siaran televisyen digital melalui aplikasi Over-The-Top (OTT) MYTV ManaMana yang boleh dimuat turun di Android Play Store dan Apple App Store.

Aplikasi ini menyediakan siaran saluran TV dan radio secara langsung serta video-on-demand dari penyedia-penyedia kandungan tempatan secara percuma.
NO SOALAN: 26 Para pengguna boleh berhubung secara terus dengan syarikat MYTV Broadcasting Sdn Bhd di talian 1-300-80-6988 untuk mendapatkan khidmat nasihat atau pertanyaan lanjut berkenaan siaran televisyen digital di Malaysia.

Sekian, terima kasih.


NO SOALAN: 27 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN JAZIRI ALKAF ABDILLAH SUFFIAN TARIKH : 21 JUN 2023 TUAN JAZIRI ALKAF ABDILLAH SUFFIAN minta MENTERI PEMBANGUNAN USAHAWAN DAN KOPERASI menyatakan langkah yang diambil oleh Kerajaan untuk membawa syarikat pemula (start-up) ataupun usahawan Malaysia serta produk dan servis mereka ke peringkat antarabangsa.
NO SOALAN: 27 JAWAPAN Tuan Yang Di Pertua, 1.
Kementerian Pembangunan Usahawan dan Koperasi melalui SME Corp. dan SME Bank melaksanakan program berkaitan eksport yang menggalakkan usahawan dan syarikat Perusahaan Mikro, Kecil dan Sederhana (PMKS), termasuk syarikat pemula (start-up) yang berkelayakan untuk membawa produk dan servis mereka ke peringkat antarabangsa melalui program-program berikut: (i) Program Galakan Eksport Bumiputera (GEB) bagi membantu meningkatkan PKS Bumiputera yang berpotensi ke pasaran eksport.
Bantuan disediakan adalah berbentuk pemberian geran padanan SME Corp. dan pinjaman mudah melalui Majlis Amanah Rakyat (MARA) yang meliputi pelbagai aktiviti berkaitan eksport seperti pensijilan dan pembungkusan; (ii) Program Pengukuhan Eksport PKS (SMEs Go Global) yang menyediakan bantuan kewangan bersasar dalam bentuk geran bagi membiayai aktiviti berkaitan penembusan pasaran antarabangsa seperti perkhidmatan penghubung pasaran (market linker), sewaan pejabat, pensijilan, pembungkusan dan pemasaran; NO SOALAN: 27 (iii) Program Rantaian Glokal PKS (GLOSMEP) - PADANIAGA yang merupakan sebuah platform bersepadu untuk mempromosikan dan meningkatkan penglibatan PMKS dalam rantaian bekalan dengan syarikat besar / anchor dan rakan perniagaan lain di dalam dan di luar negara.
Komponen utama di bawah program ini ialah platform padanan perniagaan dalam talian - MatchMe yang telah diperkenalkan pada Jun 2021 bagi memudahkan akses kepada pasaran PMKS dalam norma baharu; dan (iv) Business Export Program (BEP) khusus kepada usahawan Bumiputera dan dilaksanakan dengan kerjasama Perbadanan Pembangunan Perdagangan Luar Negara Malaysia (MATRADE) dengan Centre for Entrepreneur Development and Research (CEDAR) sebagai rakan strategik.
Usahawan terlibat akan diberi bimbingan pembangunan syarikat melalui aktiviti intervensi yang komprehensif merangkumi aspek teknikal, kewangan, modal insan, keperluan eksport, pemasaran, standard dan peraturan di luar negara.

Sekian, terima kasih.


NO SOALAN: 28 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB PUAN SUSAN CHEMERAI ANDING TARIKH : 21 JUN 2023 PUAN SUSAN CHEMERAI ANDING minta MENTERI PENGANGKUTAN menyatakan adakah Kementerian mempunyai perancangan untuk membina perkhidmatan kereta api merentasi kepulauan Borneo seperti yang dicadangkan oleh Kerajaan Sarawak.

NO SOALAN: 28 JAWAPAN Tuan Yang di-Pertua, 1.


Cadangan konsep pembinaan Trans-Borneo Railway telah dibentangkan pada 27 Mei yang lalu sewaktu State Development Coordination Committee Meeting (SDCCM) Bil.3/ 2023 di Pihak Berkuasa Pembangunan Wilayah Sarawak (Regional Corridor Development Authority, RECODA) yang dipengerusikan oleh YAB Premier Sarawak.

Fokus utama pembinaan ini adalah untuk meningkatkan kebolehupayaan pengangkutan barangan dan penumpang di Borneo.

2.
2.

Bagi memastikan pelaksanaan pembangunan kereta api di Sabah dan Sarawak adalah value for money dan memberi impak positif dari segi sosial dan ekonomi setempat, satu kajian kebolehsaksanaan (feasibility study) akan dilaksanakan terlebih dahulu.

Kementerian Pengangkutan telah mengemukakan permohonan untuk melaksanakan kajian kemungkinan jajaran ini dalam Rancangan Malaysia Ke-12 Rolling Plan 4 (RMK12 RP4).

Sekian, terima kasih.
NO SOALAN: 29 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' HAJI JEFRIDIN BIN HAJI ATAN TARIKH : 21 JUN 2023 DATO' HAJI JEFRIDIN BIN HAJI ATAN minta MENTERI PENDIDIKAN menyatakan apakah inisiatif yang diambil oleh Kementerian dalam menangani kes buli melibatkan pelajar sekolah terutamanya di sekolah berasrama dan apakah tindakan tegas yang dikenakan oleh Kementerian kepada pengurusan sekolah yang bersekongkol menyembunyikan kes tersebut.
NO SOALAN: 29 JAWAPAN Tuan Yang di-Pertua, Kementerian Pendidikan Malaysia (KPM) sentiasa memandang serius isu buli yang melibatkan murid sekolah bawah KPM.

Antara langkah-langkah yang telah dan sedang diambil bagi memastikan gejala ini ditangani adalah seperti yang berikut: i. melancarkan 7 Teras Nadi Keunggulan KPM yang memfokuskan kepada pembentukan adab, akhlak, integriti bagi menghalang gejala negatif dalam kalangan murid.
Menerusi teras dua, KPM akan memberi penekanan kepada aspek karamah insaniah melalui pembentukan adab, akhlak dan integriti bagi melahirkan anak yang baik lagi cerdik dengan mewujudkan suasana harmoni yang dapat menghindari gejala negatif seperti gangguan seksual, buli, ekstremisme, gengsterisme dan vandalisme; ii.

melancarkan Program Sekolah Selamat untuk semua sekolah di seluruh negara.
Program ini bertujuan mewujudkan persekitaran sekolah yang selamat agar warga sekolah dapat menjalankan aktiviti pengajaran dan pembelajaran (PdP) serta kegiatan kokurikulum tanpa gangguan daripada mana-mana pihak, termasuk perbuatan gengsterisme, dadah dan buli dalam kalangan murid.
Antara tindakan yang dilaksanakan dalam program ini adalah menubuhkan Jawatankuasa Khas Sekolah Selamat di peringkat jabatan pendidikan negeri dan pejabat pendidikan daerah serta bekerjasama dengan agensi kerajaan dan bukan kerajaan untuk membantu mempertingkatkan NO SOALAN: 29 keselamatan di sekolah.

Pihak sekolah akan membuat penilaian kendiri keselamatan sekolah melalui Sistem Penarafan Keselamatan Sekolah untuk menentukan taraf keselamatan sekolah; iii.
memantau dan mengambil langkah proaktif untuk menangani gejala sosial dalam kalangan murid sekolah oleh semua pengetua dan guru besar.

KPM telah mengeluarkan Surat Pekeliling Ikhtisas Bilangan 6 Tahun 2000: Menangani Masalah Keselamatan, Dadah dan Gengster.
Antara tindakan yang perlu diambil oleh pihak sekolah adalah mengadakan peti aduan di sekolah dan asrama, mengukuhkan Jawatankuasa Disiplin Sekolah dan Asrama serta mengambil tindakan dan menghukum murid yang melakukan perbuatan buli di sekolah atau asrama.

Jawatankuasa anti buli telah diwujudkan di setiap JPN melalui Jawatankuasa Menangani Gejala Disiplin Negeri.
KPM juga menerima cadangan daripada Jawatankuasa Khas Bagi Meneliti dan Menambah Baik Prosedur Pengendalian Kes Gangguan Seksual dan Buli di Institusi Pendidikan untuk menghasilkan buku panduan pengurusan gangguan seksual dan buli di sekolah.

Jawatankuasa ini telah meneliti dan menyediakan draf serta penulisan bagi tujuan tersebut; iv.

mengeratkan hubungan antara guru dan murid melalui pelaksanaan Amalan Guru Penyayang di sekolah.
Program ini bertujuan untuk menerapkan budaya penyayang dalam kalangan warga sekolah, meningkatkan hubungan murid dan guru serta mengeratkan hubungan sesama murid.

Usaha ini dapat mengurangkan risiko berlakunya gejala sosial di sekolah; NO SOALAN: 29 v. mengadakan kerjasama erat dengan pihak Polis Diraja Malaysia melalui Pegawai Perhubungan Sekolah (PPS).
Setiap sekolah menengah dan sekolah rendah mempunyai seorang PPS yang sentiasa mendampingi dan bekerjasama dengan pihak sekolah, termasuklah mengadakan program untuk mencegah buli; vi.

menyediakan saluran pelaporan bagi membolehkan pihak sekolah melaporkan kes buli kepada KPM.

Pada masa kini KPM telah menyediakan portal aduan buli yang membolehkan warga sekolah termasuk murid dan ibu bapa serta orang awam membuat aduan terus kepada pihak Kementerian dan maklumat yang diterima akan dilindungi.
Terdapat empat saluran utama Portal Aduan Buli iaitu melalui Sistem Pengurusan Aduan Awam (SISPAA) KPM, e-mel, talian telefon dan aplikasi WhatsApp.

Portal ini boleh dilayari melalui https://www.moe.gov.my/aduanbuli; dan vii.

menyediakan khidmat kaunseling kepada murid-murid yang didapati cenderung untuk melakukan perbuatan salah laku terhadap murid lain.

KPM sentiasa komited untuk meningkatkan lagi kesedaran murid bagi mencegah gejala buli di sekolah.
KPM juga amat menghargai peranan Persatuan Ibu Bapa dan Guru (PIBG), pertubuhan bukan kerajaan (NGO) dan komuniti setempat yang sentiasa bekerjasama dengan pihak sekolah bagi menangani gejala buli dalam kalangan murid di sekolah.

Sekian, terima kasih.
NO SOALAN: 30 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK SERI HAJAH ZURAINAH BINTI MUSA TARIKH : 21 JUN 2023 DATUK SERI HAJAH ZURAINAH BINTI MUSA minta MENTERI PERDAGANGAN DALAM NEGERI DAN KOS SARA HIDUP menyatakan bagaimanakah Kementerian merancang dalam memastikan tiada ketidakadilan dalam penetapan harga perkhidmatan bagi ekosistem ekonomi gig untuk pengangkutan, penghantaran makanan dan sebagainya.
Adakah Akta Kawalan Harga dan Anti Pencatutan 2018 boleh diperkukuhkan lagi untuk menangani situasi ini.

NO SOALAN: 30 JAWAPAN: Yang di-Pertua, Mengambil kira fasa pemulihan ekonomi khususnya dalam sektor peruncitan, Kementerian ini sangat prihatin dan sentiasa mengambil maklum isu-isu yang telah diketengahkan oleh peniaga dan pengguna berkaitan perkhidmatan penghantaran makanan (p-hailing) ini.
Sebagai Kementerian yang bertanggungjawab dalam memastikan ekosistem perdagangan dalam negeri sentiasa stabil dan berkembang, industri p-hailing ini juga adalah menjadi keutamaan Kementerian dalam menyelesaikan pelbagai isu yang timbul terutamanya yang melibatkan peniaga dan pengguna.

Sesuai dengan pendekatan mesra yang diamalkan oleh Kementerian ini, segala isu p-hailing yang timbul daripada pelbagai pihak sentiasa diambil perhatian sewajarnya.
Antara pendekatan yang telah diambil adalah melalui sesi libat urus yang berterusan bersama-sama peniaga, penghantar dan termasuklah syarikat p-hailing yang utama.

Berdasarkan maklum balas dan kajian awal, isu-isu yang sering diutarakan adalah berkaitan kadar caj komisen yang tinggi, kelewatan pembayaran, langganan promosi di luar kawalan dan isu penghantaran.
Kementerian sedar bahawa penyelesaian isu-isu berkenaan bukanlah satu usaha yang mudah, lebih-lebih lagi apabila ianya memerlukan pengawalseliaan yang menyeluruh melibatkan pelbagai Kementerian lain yang berkaitan.

Walau bagaimanapun, sebagai langkah proaktif, Kementerian ini telah mengadakan beberapa sesi libat urus NO SOALAN: 30 secara langsung bersama-sama dua (2) syarikat p-hailing utama di negara ini.
Melalui sesi libat urus berkenaan, Kementerian telah menyampaikan segala permasalahan tersebut supaya diberi perhatian yang serius termasuklah mengemukakan jalan penyelesaian yang lebih baik kepada peniaga dan penghantar.

Antara yang telah diambil tindakan bagi penambahbaikan dari aspek perkhidmatan adalah sepertimana berikut: i. Pengenalan sistem caj komisen berperingkat dan fleksibel pada kadar 15% sehingga 30%; ii.
Penambaikan dokumen perjanjian melalui perkongsian salinan kontrak sebelum dan selepas ditandatangani kepada peniaga serta disediakan dalam dwi bahasa; iii.

Penerangan berkaitan pakej promosi akan dibuat dengan mesej lebih jelas dan komprehensif berkaitan Opt-In/Opt-Out, tempoh bayaran, dan perkhidmatan berkaitan; iv.
Ketelusan peraturan dan operasi dengan menyediakan perkhidmatan latihan dalam melengkapkan rakan niaga dengan pengetahuan/kemahiran serta penyelesaian isu yang jelas mengikut perjanjian yang ditetapkan; dan v. Penambaikan sistem penyelesaian aduan melalui pengurusan mengikut pengguna, rakan niaga dan rakan penghantar serta memastikan penyelesaian dalam kadar segera.

NO SOALAN: 30 Sekiranya terdapat aduan berkaitan, tindakan penguatkuasaan akan di ambil berdasarkan Akta-akta di bawah seliaan KPDN.
Sebagai contoh, Akta Kawalan Harga dan Anti Pencatutan adalah bagi menangani aktiviti pencatutan dan manipulasi harga oleh peniaga yang tidak bertanggungjawab serta memastikan tidak berlaku kenaikan harga secara tidak terkawal.
Manakala di bawah Akta Persaingan 2010, sesebuah syarikat dilarang terlibat di dalam sebarang perlakuan yang menjurus kepada salah guna kedudukan dominan, baik secara berasingan mahupun kolektif, walaupun untuk menjadi sebuah syarikat monopoli atau pemain utama bukanlah satu kesalahan.

Sehubungan itu, bagi memastikan perkhidmatan p-hailing di negara ini sentiasa dapat menawarkan perkhidmatan yang mempunyai nilai tambah, telus dan dapat memastikan hak-hak pengguna sentiasa dilindungi.
Kementerian juga sentiasa memberi kerjasama yang berterusan dengan Agensi Kerajaan berkaitan dalam mencari jalan penyelesaian termasuklah Kementerian Pengangkutan Malaysia dan Kementerian Sumber Manusia.

Kerjasama inter agensi ini adalah amat penting supaya tindakan pengawalseliaan industri p-hailing ini dapat dilaksanakan untuk mencapai ekosistem perdagangan yang lebih inklusif.
Pada masa yang sama, Kementerian akan terus memantau perkhidmatan tersebut dari semasa ke semasa dalam memastikan perkhidmatan p-hailing yang kondusif serta berdaya saing Sekian, terima kasih.
NO SOALAN: 31 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN ISAIAH A/L D JACOB TARIKH : 21 JUN 2023 TUAN ISAIAH A/L D JACOB minta MENTERI PEMBANGUNAN KERAJAAN TEMPATAN menyatakan berapakah kuota yang diberikan kepada golongan OKU di setiap projek perumahan yang dilaksanakan kelak.

Jika tiada, adakah Kementerian berhasrat untuk melaksanakan kouta khas OKU di setiap projek perumahan KPKT.
NO SOALAN: 31 JAWAPAN Tuan Yang di-Pertua, Untuk makluman Ahli Yang Berhormat, Kementerian Pembangunan Kerajaan Tempatan (KPKT) masih mengguna pakai dasar iaitu satu (1) peratus daripada jumlah unit Program Perumahan Rakyat (PPR) dikhaskan kepada golongan Orang Kurang Upaya (OKU).

Selain itu, PPR yang baharu dibina juga telah disyaratkan supaya kemudahan mesra OKU disediakan untuk keperluan penduduk PPR.
Sehingga 31 Mei 2023, terdapat sebanyak 159 projek PPR yang merangkumi 99,296 unit rumah di seluruh Malaysia.

Daripada jumlah tersebut, sebanyak 993 unit rumah disediakan khas untuk OKU.

Berdasarkan jumlah yang dibina, sebanyak 89,255 unit telah diisi (89.89%) dan daripada jumlah tersebut, 893 unit adalah pengisian dari kalangan OKU.
Tambahan lagi, Dasar Perumahan Mampu Milik Negara (DRMM) menggariskan keperluan untuk menyediakan konsep rumah yang mesra OKU dengan menerapkan piawaian spesifikasi Reka Bentuk Sejagat (Universal Design) yang antara lainnya meliputi tempat letak kenderaan OKU, lif mesra OKU dan suis atau plug capaian OKU.

Sekian, terima kasih.


NO SOALAN: 32 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK WIRA KOH NAI KWONG TARIKH : 21 JUN 2023 DATUK WIRA KOH NAI KWONG minta MENTERI LUAR NEGERI menyatakan apakah hala tuju dasar luar negeri di bawah Kerajaan Perpaduan bagi mengukuhkan kedudukan Malaysia sebagai kuasa tengah serta mengimbangi tekanan geopolitik serantau antara Amerika Syarikat, China dan global.
NO SOALAN: 32 JAWAPAN YB DATO’ SERI DIRAJA DR. ZAMBRY ABD KADIR MENTERI LUAR NEGERI KEMENTERIAN LUAR NEGERI Tuan Yang di-Pertua, Saya mengucapkan terima kasih kepada Yang Berhormat Senator atas pertanyaan yang dikemukakan.

Tuan Yang di-Pertua, 2.

Dasar luar Malaysia sentiasa tekal berpaksikan kepada usaha untuk melindungi kedaulatan negara dan memperjuangkan kepentingan nasional.
Di bawah Kerajaan Perpaduan, dasar luar Malaysia terus diperkukuh lagi dengan penjajaran enam (6) nilai teras Malaysia MADANI, iaitu kemampanan; kesejahteraan; daya cipta; hormat; keyakinan dan ihsan.

Dengan penerapan nilai-nilai ini, saya yakin bahawa Malaysia mampu melonjakkan kedudukannya sebagai sebuah negara yang disegani di peringkat antarabangsa.

3.
3.

Usaha untuk mencapai kedudukan Malaysia sebagai kuasa tengah atau dengan izin, ‘middle power’, tidak boleh hanya bergantung kepada penglibatan global serta pengaruh diplomatik Malaysia semata-mata.

Ia perlulah dilihat dari pelbagai sudut lain termasuklah kestabilan politik dan ekonomi serta keupayaan ketenteraan negara; kuasa lunak (atau dengan izin, ‘soft power’); kemajuan teknologi dan lain-lain lagi.
Oleh yang demikian, usaha ini perlulah digembleng secara bersama dan holistik dari NO SOALAN: 32 pelbagai sudut, sekali gus menjajarkan elemen-elemen tersebut dengan nilai-nilai teras Malaysia MADANI demi meningkatkan kedudukan Malaysia di persada antarabangsa.

4.
4.

Sebagai contoh, Malaysia MADANI menekankan kepentingan nilai ihsan di mana KLN akan terus memperjuang dan menangani pelbagai cabaran antarabangsa menerusi wadah diplomasi dua hala, serantau mahupun pelbagai hala bagi memperjuangkan keadilan sosial, perjuangan hak-hak golongan tertindas seperti perjuangan rakyat Palestin dan pelarian Rohingya, serta mengetengahkan isu-isu mendesak yang memberi impak tinggi kepada manusia sejagat atau ‘manusiawi’ seperti perubahan iklim dan keterjaminan makanan.
Hal ini mampu meningkatkan reputasi Malaysia sebagai sebuah negara yang bertanggungjawab.

5.

Pelaksanaan dasar luar yang berkesan mampu menjadi pemangkin ke arah merancakkan penjanaan ekonomi serta menarik pelaburan asing.
Pada hemat saya, selaras dengan konsep ‘Whole-of-Government’ dan nilai kesejahteraan yang terkandung dalam Malaysia MADANI, usaha untuk merancakkan ekonomi negara melalui kerjasama ekonomi dengan negara-negara luar perlu digiatkan lagi, termasuklah dengan meningkatkan pelaburan asing ke bidang-bidang yang perlu diterokai seperti pertanian pintar, semikonduktor dan ekonomi digital serta eksport produk dan perkhidmatan tempatan ke luar negara.

NO SOALAN: 32 6.
NO SOALAN: 32 6.

Bagi meraih keyakinan rakyat dan pemain-pemain global terhadap Malaysia, usaha untuk menghulurkan bantuan ke atas rakyat Malaysia di luar negara perlu terus dipergiat.

Dalam masa yang sama, interaksi aktif dengan negara luar wajar digiatkan lagi bagi meraih keyakinan negara-negara asing terhadap Malaysia sebagai sebuah negara yang, dengan izin, ‘reliable’ dan ‘dependable’.

Tuan Yang di-Pertua, 7.


Dalam memastikan pelaksanaan dasar luar Malaysia selari dengan nilai-nilai teras Malaysia MADANI, negara tetap berpegang teguh kepada prinsip asas yang menunjangi dasar luar negeri.
Bagi mengimbangi kuasa-kuasa besar dalam menghadapi tekanan geopolitik di rantau ini, Malaysia kekal dengan prinsip berkecuali atau dengan izin, ‘non-aligned’, yang merupakan instrumen penting dalam memelihara kepentingan negara di mana Malaysia dapat memupuk hubungan yang kukuh dengan negara-negara maju dan membangun.

8.

Elemen-elemen yang telah disebutkan membolehkan negara kita mengemudi kompleksiti politik global dengan baik sekali gus menjamin kedaulatan negara.
Elemen-elemen tersebut juga mampu meletakkan Malaysia sebagai sebuah negara rakan yang boleh dipercayai sekali gus menyumbang kepada usaha untuk mengeratkan lagi jalinan kerjasama serta meningkatkan kedudukan dan imej negara di pentas antarabangsa.

Ini seterusnya dapat menegakkan aspirasi Malaysia untuk menjadi kuasa tengah yang berpengaruh dan tidak goyah dengan tekanan daripada pihak luar.

Sekian, terima kasih.
NO SOALAN: 33 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN AKNAN A/L EHTOOK TARIKH : 21 JUN 2023 TUAN AKNAN A/L EHTOOK minta MENTERI KEWANGAN menyatakan apakah tindakan yang diambil bagi melaksanakan subsidi bersasar untuk menangani masalah ketirisan yang berterusan seolah-olah ia sesuatu yang normal di negara ini kerana setiap Kerajaan yang berubah itu hanya sekadar bercakap tetapi tidak mempunyai 'political will' yang cukup untuk melaksanakannya.
NO SOALAN: 33 JAWAPAN Tuan Yang di-Pertua, Untuk makluman, Kerajaan telah membelanjakan lebih RM66 bilion pada tahun 2022 khusus bagi tujuan subsidi petrol, diesel dan gas cecair memasak, skim subsidi minyak masak, subsidi bil elektrik serta subsidi harga ayam dan telur yang merupakan antara subsidi dengan perbelanjaan terbesar pada tahun 2022.

Langkah meneruskan pemberian subsidi dan bantuan dilihat berjaya mengurangkan kesan kenaikan kos sara hidup rakyat.
Walau bagaimanapun pelaksanaan yang tidak bersasar menyebabkan ketirisan berlaku.

Justeru, Kerajaan komited dalam melaksanakan pemberian subsidi secara bersasar bagi mengurangkan ketirisan.

Langkah pertama yang diambil adalah melalui pemberian subsidi bil elektrik secara bersasar pada separuh tahun 2023 apabila sebahagian kos dilepaskan kepada industri termasuk perbadanan multinasional.
Melalui langkah ini, masih menanggung jumlah subsidi sebanyak 10.8 bilion ringgit berbanding jumlah asal sebanyak 14.9 bilion ringgit.
Bagi mengimbangi tanggungan subsidi dengan keperluan untuk terus memelihara kebajikan dan kesejahteraan rakyat, Kerajaan sedang meneroka langkah menambah baik pemberian subsidi secara lebih bersasar bagi mengurangkan ketirisan dalam masa yang sama supaya penjimatan subsidi dapat digunakan bagi mengoptimumkan perbelanjaan kepada program dan projek yang memberi nilai tambah kepada ekonomi negara.
NO SOALAN: 33 Kerajaan juga sedang mengkaji pelaksanaan pemberian subsidi secara bersasar berasaskan kepada model yang bersesuaian dan kebolehlaksanaan.

Pelaksanaan pemberian subsidi secara bersasar ini akan dibuat secara berperingkat tertakluk kepada ketersediaan serta mengekalkan fokus Kerajaan dalam memastikan kos sara hidup rakyat terutamanya golongan B40 tidak terjejas.

Sekian, terima kasih.


NO SOALAN: 34 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB PUAN RITA SARIMAH ANAK PATRICK INSOL TARIKH : 21 JUN 2023 PUAN RITA SARIMAH ANAK PATRICK INSOL minta PERDANA MENTERI menyatakan kawalan dan tindakan jangka panjang untuk mengelakkan masalah pelanggaran data yang disimpan dalam pangkalan data Kerajaan serta agensi-agensi Kerajaan.
NO SOALAN: 34 JAWAPAN: DIJAWAB OLEH YB DATUK ARMIZAN BIN MOHD ALI MENTERI DI JABATAN PERDANA MENTERI (HAL EHWAL SABAH, SARAWAK DAN TUGAS-TUGAS KHAS) Tuan Yang di-Pertua, 1.

Kerajaan telah mewujudkan Agensi Keselamatan Siber Negara (NACSA) di bawah Majlis Keselamatan Negara (MKN) JPM berkuat kuasa pada 1 Februari 2017 sebagai satu agensi pusat khusus yang bertanggungjawab ke atas semua aspek keselamatan siber yang menguruskan isu dan ancaman keselamatan siber negara.

2.
2.

NACSA, melalui National Cyber Coordination and Command Centre (NC4), bertanggungjawab untuk mengurus dan memantau ancaman siber ke atas sistem-sistem kritikal negara, memastikan kesiapsiagaan, tindak balas serta mitigasi insiden keselamatan siber di peringkat strategik dan taktikal.

3.

Berdasarkan Arahan MKN No.


26: Pengurusan Keselamatan Siber Negara yang berkuatkuasa pada 21 Disember 2021, MAMPU berperanan untuk menilai dan memastikan aspek keselamatan di ambil kira dalam projek pembangunan teknologi maklumat dan komunikasi sektor awam.

NO SOALAN: 34 4.
Sebagai kawalan dan tindakan jangka panjang untuk mengelakkan masalah pelanggaran data yang disimpan dalam pangkalan data Kerajaan serta agensi-agensi Kerajaan, antara tindakan yang telah dilaksanakan oleh MAMPU adalah: a) Menilai permohonan projek-projek ICT sektor awam melalui Jawatankuasa Teknikal ICT Sektor Awam (JTISA) dengan memastikan elemen keselamatan maklumat diambil kira selaras dengan dasar, arahan, pekeliling serta amalan terbaik keselamatan maklumat di peringkat antarabangsa; b) Memberikan khidmat nasihat dan khidmat perundingan dalam projek ICT bagi memastikan keselamatan maklumat dan kesinambungan perkhidmatan diambil kira dan dilaksanakan untuk meningkatkan kualiti dan keberkesanan inisiatif ICT di agensi sektor awam; c) Menilai tahap pelaksanaan keselamatan maklumat melalui penilaian prestasi agensi sektor awam menggunakan Malaysian Government Performance Index (MyGPI); dan d) Menyediakan perkhidmatan gunasama infrastruktur generik ICT kepada agensi sektor awam bagi mengoptimumkan penggunaan sumber ICT melalui perkongsian, penjimatan kos operasi di samping menyediakan perkhidmatan yang selamat, terkawal, berkualiti dan konsisten.
NO SOALAN: 34 5.
Selain daripada itu, ketua-ketua jabatan juga perlu memainkan peranan bagi melindungi maklumat kerajaan dan meminimumkan risiko pelanggaran data, dengan memastikan: a) Pelaksanaan program pembudayaan dan pembangunan keupayaan yang berterusan kepada semua anggota jabatan masing-masing agar semua pihak bersama-sama melindungi keselamatan maklumat kerajaan; b) Pemantapan struktur tadbir urus, pematuhan dan penguatkuasaan kepada dasar, arahan serta pekeliling kerajaan yang berkuat kuasa selaras dengan ancaman keselamatan siber terkini.
Antara aktiviti-aktiviti yang perlu dilaksanakan adalah seperti pengujian keselamatan secara berkala, memastikan elemen keselamatan maklumat di ambil kira di dalam pembangunan projek-projek ICT, pensijilan keselamatan maklumat bagi perkhidmatan-perkhidmatan utama jabatan; dan c) Pelaksanaan kawalan keselamatan secara proaktif dan berterusan bagi melindungi aset-aset maklumat yang kritikal dengan menggunakan teknologi yang bersesuaian selaras dengan nilai maklumat yang dilindungi.

Sekian, terima kasih.


NO SOALAN: 35 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN IR.

MD.

NASIR BIN HASHIM TARIKH : 21 JUN 2023 TUAN IR.

MD.
MD.

NASIR BIN HASHIM minta MENTERI PELABURAN, PERDAGANGAN DAN INDUSTRI menyatakan apakah usaha yang telah diambil oleh pihak Kementerian untuk menurunkan harga kereta keluaran Malaysia atau buatan Malaysia yang dilihat dapat membantu meringankan beban rakyat terutama golongan muda yang baru bekerja dan golongan berpendapatan rendah B40.

NO SOALAN: 35 JAWAPAN Tuan Yang Dipertua, 1.


Harga kenderaaan termasuk kereta keluaran/buatan Malaysia adalah tidak dikawal oleh pihak Kerajaan tetapi dipengaruhi oleh daya pasaran (market forces).

Sepertimana barangan lain, harga kenderaan adalah dipengaruhi oleh kos-kos yang terlibat dalam mengeluarkan sesebuah kenderaan seperti kos komponen yang digunakan, kos pengangkutan dan logistik, kos insuran, kadar faedah pinjaman, kos teknologi baharu dan kos-kos lain.
Sebahagian kos-kos ini juga adalah dipengaruhi oleh kadar tukaran wang asing.

Penentuan harga oleh syarikat-syarikat pengeluar kenderaan (OEM) turut mengambil kira keanjalan permintaan (demand elasticity) terhadap sesebuah kenderaan tersebut.

Kebiasaannya, kereta kategori mewah mempunyai keanjalan permintaan yang lebih rendah berbanding bukan mewah.
Selain itu, elemen teknologi terkini yang diterapkan dalam sesebuah kenderaan bagi meningkatkan daya keselamatan untuk pemandu dan pengguna jalan raya juga mempengaruhi harga kenderaan dan harga kenderaan tersebut tidak boleh dibandingkan dengan model-model terdahulu.

2.
Bagi mengurangkan impak faktor percukaian ke atas harga kenderaan, Kerajaan telah menawarkan insentif cukai melalui pengecualian atau pengurangan duti eksais dan cukai jualan untuk kenderaan cekap tenaga (EEV) yang dipasang secara tempatan, serta memberi pengecualian atau pengurangan duti import ke atas komponen-komponen import untuk aktiviti pemasangan tempatan NO SOALAN: 35 kenderaan selaras dengan Dasar Automotif Nasional (NAP) untuk menjadikan Malaysia sebagai hab pengeluaran kenderaan terutamanya EEV.
Kadar atau tahap insentif cukai yang diberikan adalah bergantung kepada merit pelan perniagaan OEM seperti jumlah pelaburan, pembangunan vendor, lokalisasi, pemindahan teknologi dan pelan eksport.

3.
3.

Selain itu, produk automotif seperti kenderaan Completely Built-Up (CBU), Completely Knocked-Down (CKD) dan komponen-komponen yang diimport juga berpeluang untuk menikmati duti import pada kadar duti import yang lebih rendah atau sehingga 0% di bawah ASEAN Trade in Goods Agreement (ATIGA) dan dari negara-negara lain yang mempunyai Perjanjian Perdagangan Bebas (Free Trade Agreement - FTA) dengan Malaysia.

4.
4.

Bagi merancakkan lagi penggunaan kenderaan elektrik (EV) dan pemasangan EV dalam negara, Kerajaan melalui Bajet 2022 dan Bajet 2023 telah melaksanakan pengecualian sepenuhnya duti import, duti eksais dan cukai jualan bagi EV yang dipasang secara tempatan sehingga 31 Disember 2027, serta pengecualian sepenuhnya duti import dan duti eksais bagi EV yang diimport secara CBU (Completely Built-Up) sehingga 31 Disember 2025.

5.
5.

Dengan mengurangkan jumlah cukai perlu dibayar, Kerajaan berharap pendekatan ini dapat menggalakkan syarikat OEM untuk menawarkan harga kenderaan yang lebih kompetitif dan menarik kepada rakyat terutamanya kepada golongan muda yang baru bekerja dan B40.

NO SOALAN: 35 6.
NO SOALAN: 35 6.

Kerajaan juga sedang berbincang dengan syarikat pengeluar tempatan PROTON dan PERODUA untuk mempercepatkan pengeluaran kenderaan elektrik nasional supaya pengenalan model EV oleh syarikat kenderaan nasional melalui pembangunan tempatan dan menggunapakai insentif yang ditawarkan diharap dapat menawarkan kenderaan EV yang mampu milik.

Sekian, terima kasih.
NO SOALAN: 36 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI AZIZ BIN ARIFFIN TARIKH : 21 JUN 2023 TUAN HAJI AZIZ BIN ARIFFIN minta MENTERI KESIHATAN menyatakan adakah kemudahan dialisis yang disediakan oleh pihak Kerajaan pada masa kini mencukupi bagi menampung para pesakit serta apakah perancangan pihak Kementerian dalam meningkatkan kesedaran dan kefahaman masyarakat tentang kepentingan menjaga kesihatan buah pinggang.
NO SOALAN: 36 JAWAPAN Tuan Yang di-Pertua, 1.

Selaras dengan peningkatan jumlah pesakit yang memerlukan rawatan dialisis di seluruh negara, KKM sentiasa berusaha memperluaskan kaedah dan kapasiti rawatan dialisis.

Pesakit buah pinggang yang memerlukan rawatan dialisis akan menerima rawatan, sama ada di pusat dialisis kerajaan, swasta atau NGO.

2.
2.

Langkah-langkah kerajaan bagi memastikan kemudahan dialisis mencukupi bagi menampung para pesakit: a. Peluasan rawatan hemodialisis i. Bagi setiap hospital KKM yang dibina baru, fasiliti itu akan turut dilengkapkan dengan unit hemodialisis.

Ini akan dapat meningkatkan kapasiti rawatan dialisis, dengan purata pertambahan minimum sebanyak 40-60 pesakit dialisis bergantung kepada peruntukan kewangan, bilangan staf dan shif rawatan; dan ii.
Pada masa yang sama, KKM juga turut menyumber luar perkhidmatan rawatan hemodialisis ke unit hemodialisis hospital swasta/NGO melalui kerjasama awam-swasta bagi meningkatkan akses terhadap perkhidmatan kepada rakyat.

NO SOALAN: 36 b. Peluasan rawatan peritoneal dialisis i. Hala tuju pengurusan pesakit kegagalan ginjal (ESKD) buat masa ini adalah ke arah PD First Policy.

Peritoneal dialisis (PD) merupakan pilihan rawatan dialisis utama bagi pesakit dialisis baru.
Lebih ramai pesakit akan ditawarkan modaliti rawatan ini; ii.

Kaedah rawatan Continuous Ambulatory Peritoneal Dialysis (CAPD) dapat dilakukan oleh pesakit sendiri di rumah setelah menerima latihan dan juga akan dipantau secara berterusan.

Ini juga memudahkan pesakit dan penjaga kerana dapat menjimatkan masa dan kos tanpa perlu berulang kerap ke unit hemodialisis untuk meneruskan rawatan; iii.

Rawatan Dialisis secara CAPD telah disediakan oleh hospital Kementerian Kesihatan bermula tahun 2004.
Terdapat sebanyak 45 hospital negeri dan hospital berpakar telah menyediakan perkhidmatan ini.

Sehingga Disember 2022, seramai 5,743 pesakit buah pinggang telah menerima rawatan CAPD.

Ini merangkumi 10% dari keseluruhan rawatan dialisis manakala 90% pesakit menerima rawatan hemodialisis; iv.
Kaedah rawatan Automated Peritoneal Dialysis (APD) dijalankan pada waktu tidur, sepanjang 10 jam dan memberi kelebihan kepada golongan pelajar dan yang bekerja; dan NO SOALAN: 36 v. Peruntukan sebanyak RM40 juta telah disediakan bagi membiayai pesakit dengan rawatan peritoneal dialisis pada tahun 2022, meningkat daripada RM25 juta pada tahun 2021.

3.

Langkah-langkah kerajaan dalam meningkatkan kesedaran dan kefahaman masyarakat tentang kepentingan menjaga kesihatan buah pinggang termasuk: a.
Agenda Nasional Malaysia Sihat (ANMS) telah dilancarkan pada November 2021, yang bertujuan membudayakan hidup sihat dan kelestarian persekitaran yang menyokong kesejahteraan kesihatan Keluarga Malaysia, di samping berusaha menjadikan rakyat Malaysia sihat sejahtera sepanjang hayat; b. Pelan Tindakan Kesihatan Buah Pinggang (Action Plan for Kidney Health, ACT-KID 2018-2025) adalah untuk menggalakkan kerjasama bersepadu dalam pengesanan dan pengurusan Penyakit Kronik Buah Pinggang serta aktiviti pencegahan di peringkat komuniti; c. Pelan Strategik Penyakit Tidak Berjangkit (National STrategic Plan Non-Communicable Disease, NSP-NCD) 2016-2025 menyediakan rangka kerja yang menyeluruh untuk pengukuhan pencegahan dan pengawalan NCD di Malaysia.
Antara inisiatif yang telah dijalankan adalah Pilihan Dasar untuk Membanteras Obesiti di Malaysia 2016-2025, Strategi Pengurangan Garam untuk Mencegah dan Mengawal NCD NO SOALAN: 36 Untuk Malaysia 2015-2020, Pelan Strategik Kebangsaan untuk Hidup Aktif 2016-2025 dan memperkukuh pengurusan penyakit kronik di Kesihatan Primer melalui Inisiatif Penjagaan Kesihatan Primer Dipertingkat (EnPHC); d. Program Komuniti Sihat Pembina Negara (KOSPEN) adalah salah satu inisiatif peringkat komuniti yang berupaya mengurangkan faktor risiko NCD melalui program intervensi yang memfokuskan kepada golongan yang berisiko rendah.
Program ini dilaksanakan supaya rakyat Malaysia menjadi lebih bertanggungjawab ke atas kesihatan mereka sendiri.
Sukarelawan kesihatan terlatih diwujudkan yang akan berfungsi sebagai “ejen perubahan” atau pemboleh kesihatan, yang akan memperkenalkan dan memudahkan hidup sihat di kalangan masyarakat; e. Aktiviti promosi kesihatan besar-besaran dan berterusan seperti penganjuran Hari Buah Pinggang Sedunia, Hari Hipertensi Sedunia, Hari Diabetes Sedunia serta promosi di media sosial seperti di laman rasmi KKM di aplikasi facebook, tiktok, instagram dan portal mybuahpinggang; dan NO SOALAN: 36 f. Kempen media i.
‘Hargai Buah Pinggang Anda : Elak Pengambilan Ubat Berlebihan’ yang bersiaran di Selamat Pagi Malaysia; ii.

‘Sayangi Buah Pinggang Anda’ yang bersiaran di Gegar FM; dan iii.

‘Kidney Health For All’ yang bersiaran di Traxx FM.

Sekian, terima kasih.


NO SOALAN: 37 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' AJIS BIN SITIN TARIKH : 21 JUN 2023 DATO' AJIS BIN SITIN minta MENTERI KEMAJUAN DESA DAN WILAYAH menyatakan daripada lebih 850 perkampungan Orang Asli di negara ini, berapakah Kampung Orang Asli yang telah diwartakan sebagai Rizab Orang Asli di bawah Akta Orang Asli 1954 (Akta 134) dan berapakah keluasannya mengikut negeri.
NO SOALAN: 37 JAWAPAN Tuan Yang di-Pertua, Sebanyak 37 buah Kampung Orang Asli telah diwartakan di bawah melalui Seksyen 6 (Kawasan Orang Asli), manakala sebanyak 97 buah Kampung Orang Asli telah diwartakan di bawah Seksyen 7 (Rizab Orang Asli) Akta 134.

Sehingga kini, jumlah keseluruhan kampung orang asli yang telah diwartakan adalah sebanyak 134 kampung dengan keluasan 27,564.91 hektar.

Sekian, terima kasih.


NO SOALAN: 38 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN SR. HAJI MOHD APANDI BIN MOHAMAD TARIKH : 21 JUN 2023 TUAN SR. HAJI MOHD APANDI BIN MOHAMAD minta MENTERI PENDIDIKAN TINGGI apakah langkah Kerajaan untuk melahirkan generasi pelajar yang berinovatif dan mampu menghasilkan kajian berimpak tinggi bertaraf antarabangsa.

NO SOALAN: 38 JAWAPAN Tuan Yang di-Pertua, 1.


Kementerian ini memberikan autonomi sepenuhnya kepada Institusi Pendidikan Tinggi (IPT) dalam menyediakan platform atau aktiviti yang bersesuaian untuk melahirkan graduan yang berinovatif.

2.

Antara inisiatif yang dilaksanakan adalah seperti: i) Memperkenalkan Kerangka Kurikulum Tersedia Masa Hadapan atau Future Ready Curriculum (FRC) dalam pembangunan program akademik baharu atau semakan semula program akademik sedia ada.
Kerangka ini terdiri daripada tiga (3) elemen iaitu Struktur Kurikulum Lentur dan Organik; Penyampaian Transformatif (Pembelajaran dan Pengajaran); dan Pentaksiran Holistik.

Program akademik yang merentas disiplin ini dirangkum di bawah Struktur Kurikulum Lentur dan Organik yang merujuk kepada struktur kurikulum yang boleh dibentuk seiring dengan perubahan dalam persekitaran pembelajaran selaras dengan perkembangan pelbagai industri dan menjangkau peringkat global.
ii) Memperkenalkan inisiatif Service Learning Malaysia-University for Society (SULAM) bagi menggalakkan penerapan pembelajaran berdasarkan pengalaman (experiential learning) yang memberikan peluang kepada pelajar untuk mengaplikasi NO SOALAN: 38 pengetahuan mereka dalam konteks dunia nyata.

Experiential Learning boleh membantu mereka membangunkan kemahiran penyelesaian masalah melalui elemen inovasi.
iii) Kerangka Kelayakan Malaysia (MQF) 2.0 juga memberi penekanan kepada learning outcome yang perlu diterapkan dalam program akademik.

Panduan ini membantu IPT mengembang dan memperkuat program akademik, kurikulum, dan silibus bagi melahirkan graduan yang berkualiti.

Learning outcome yang menekankan kepada inovasi adalah kemahiran kognitif yang membolehkan pelajar menyelesaikan masalah atau isu yang kompleks melalui pendekatan yang kreatif dan inovatif.
Melalui pendekatan ini, pelajar dapat menghasilkan kajian berimpak tinggi kerana mereka mempunyai kemahiran untuk mengaplikasi metodologi kajian yang terkini dan menganalisis secara kritis dalam membangunkan teori atau penyelesaian bagi sesuatu permasalahan.

Sekian, terima kasih.
NO SOALAN: 39 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK WIRA DR. MOHD HATTA BIN MD RAMLI TARIKH : 21 JUN 2023 DATUK WIRA DR. MOHD HATTA BIN MD RAMLI minta MENTERI PELABURAN, PERDAGANGAN DAN INDUSTRI menyatakan apakah langkah Kementerian dalam membantu industri Malaysia meningkatkan pengeksportan barangan tinggi nilai sesuai dengan pembukaan semula ekonomi China sebagai rakan dagang terbesar Malaysia.
NO SOALAN: 39 JAWAPAN Tuan Yang di-Pertua, 1.

Pada tahun 2022, Republik Rakyat China (China) kekal sebagai rakan dagang terbesar Malaysia bagi 14 tahun berturut-turut, dengan nilai perdagangan dua hala berjumlah RM487.13 bilion.

Nilai perdagangan tersebut merupakan 17.1 peratus daripada jumlah keseluruhan perdagangan global negara.

2.
2.

Pada tahun yang sama, jumlah eksport ke China melepasi aras RM200 bilion buat pertama kali, berkembang sebanyak 9.4 peratus kepada RM210.62 bilion dan ini merupakan nilai tertinggi yang direkodkan setakat ini.

Pertumbuhan ini telah didorong oleh eksport yang kukuh bagi produk elektrik & elektronik (E&E), gas asli cecair (LNG) serta minyak sawit dan keluaran pertanian berasaskan minyak sawit.
Selain itu, China juga merupakan sumber import utama Malaysia, dengan nilai dagangan berjumlah RM276.5 bilion pada tahun 2022 atau 21.3 peratus daripada jumlah import Malaysia.

Barangan import utama adalah produk E&E, jentera, kelengkapan dan peralatan serta kimia dan bahan kimia.

3.
3.

Kementerian Pelaburan, Perdagangan dan Industri (MITI) melalui Perbadanan Pembangunan Perdagangan Luar Malaysia (MATRADE) telah mengambil langkah-langkah bagi meningkatkan eksport negara termasuk barangan bernilai tinggi ke China, susulan daripada pembukaan semula sempadan negara tersebut.

NO SOALAN: 39 4.
NO SOALAN: 39 4.

Antara langkah yang telah diambil oleh MATRADE adalah pelaksanaan aktiviti promosi perdagangan seperti pameran perdagangan, misi perdagangan dan sesi pemadanan perniagaan untuk membangunkan penjenamaan khusus bagi industri dan syarikat yang terlibat dalam pengeksportan barangan bernilai tinggi.

Sebagai contohnya, MATRADE pernah menerajui penyertaan negara dalam pameran-pameran perdagangan antarabangsa ikonik di China yang diadakan setiap tahun.
Antaranya ialah Ekspo China-ASEAN (China-ASEAN Expo – CAEXPO) pada bulan September dan Ekspo Import Antarabangsa China (China International Import Expo- CIIE) pada bulan November.

5.

Melalui usaha-usaha promosi penjenamaan ini, MATRADE berjaya mempamerkan jenama Malaysia di pelbagai platform media sosial eksklusif di negara China.
Antaranya adalah Weibo, Tiktok, XiaoHongShu, malahan produk-produk buatan Malaysia turut dipromosikan di platform e-dagang negara tersebut seperti Tmall, Suning.com dan JD.com dan media arus perdana yang lain.

6.
6.

Di samping itu, MATRADE juga mengadakan kerjasama strategik jangka panjang melalui kolaborasi dengan syarikat-syarikat milikan negara (state owned enterprise) di China seperti Bank of China (BOC), China Construction Bank (CCB), Industrial and Commercial Bank of China (ICBC) dalam melaksanakan aktiviti promosi perdagangan yang memfokuskan sektor atau industri pengeksportan barangan bernilai tinggi.
Sebagai contohnya, Sesi Pemadanan Perniagaan Malaysia-China yang dianjurkan secara tahunan oleh MATRADE dengan kerjasama CCB sejak tahun 2019.

NO SOALAN: 39 7.
NO SOALAN: 39 7.

Pendekatan seterusnya adalah melalui kerjasama dengan pihak berkepentingan di China seperti China Council for the Promotion of International Trade (CCPIT) dan Kementerian Perdagangan China (MOFCOM) bagi memantapkan lagi rangkaian perdagangan untuk membantu meningkatkan permintaan barangan bernilai tinggi daripada Malaysia di kalangan komuniti perniagaan China.

8.
8.

Di masa yang sama, MATRADE turut mengadakan kerjasama yang erat dengan persatuan atau dewan perniagaan China untuk menghubungkan pengimport barangan bernilai tinggi daripada China dengan pengeksport Malaysia.

Kerjasama yang serupa juga diadakan dengan pemilik projek atau diaspora Malaysia di China yang berminat untuk mengimport barangan bernilai tinggi dari Malaysia.

9.
9.

Secara kesimpulannya, MITI melalui MATRADE sentiasa berusaha untuk membantu pengeksport barangan bernilai tinggi melalui pelbagai program bagi memperkasa serta meningkatkan pengeksportan barangan bernilai tinggi Malaysia ke luar negara, termasuk China yang merupakan rakan dagang terbesar Malaysia.

Sekian, terima kasih.


NO SOALAN: 40 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK DR. DOMINIC LAU HOE CHAI TARIKH : 21 JUN 2023 DATUK DR. DOMINIC LAU HOE CHAI minta PERDANA MENTERI menyatakan adakah Kerajaan mengambil sebarang pendekatan dalam menetapkan tarikh pilihan raya umum bagi setiap lima tahun.
NO SOALAN: 40 JAWAPAN YB DATO' SRI AZALINA OTHMAN SAID, MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.

Untuk makluman Ahli Yang Berhormat, Perkara 55 Perlembagaan Persekutuan menyatakan bahawa hayat sesuatu penggal Parlimen adalah selama lima tahun iaitu bermula daripada tarikh mesyuarat pertamanya.

2.
2.

Walaupun Parlimen boleh dibubarkan sebelum tempoh penggal berkenaan tamat, Yang di-Pertuan Agong boleh bertindak menurut budi bicaranya untuk tidak memperkenankan permintaan bagi pembubaran Parlimen seperti yang dinyatakan dalam Perkara 40 (2) Perlembagaan Persekutuan.

3.

Buat masa ini, Kerajaan belum bercadang untuk meminda Perlembagaan Persekutuan bagi menetapkan tarikh pilihan raya umum bagi setiap 5 tahun.

Sekian, terima kasih.
NO SOALAN: 41 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN RODERICK WONG SIEW LEAD TARIKH : 21 JUN 2023 TUAN RODERICK WONG SIEW LEAD minta MENTERI PENGANGKUTAN menyatakan adakah Kerajaan mempunyai perancangan untuk melaksanakan perkhidmatan pemandu bagi menjamin keselamatan orang awam selain daripada pelaksanaan melalui penguatkuasaan undang-undang dan hukuman bagi mengelakkan memandu dalam keadaan mabuk.
NO SOALAN: 41 JAWAPAN Tuan Yang di-Pertua, 1.

Untuk makluman Yang Berhormat, kedua-dua perkhidmatan e-hailing dan teksi merupakan mod pengangkutan yang penting dan merupakan alternatif pilihan penting buat pengguna perkhidmatan pengangkutan awam.

Penumpang mempunyai pilihan untuk menggunakannya berdasarkan keperluan masing-masing.

2.
2.

Perkhidmatan teksi dan e-hailing iaitu tempahan kenderaan secara atas talian juga merupakan pelengkap kepada jaringan pengangkutan awam dari segi perjalanan batuan pertama dan akhir.

Penumpang boleh menggunakan perkhidmatan teksi dan e-hailing sama ada sebagai pergerakan jarak dekat, jarak jauh ataupun pengantara sahaja.
Sesuai dengan arus perubahan teknologi semasa, perkhidmatan e-hailing mempunyai liputan lebih meluas dan dapat memenuhi permintaan pelanggan dengan lebih baik berbanding kaedah tradisional (tahanan tepi jalan atau di pengkalan).

3.
3.

Penumpang yang mengambil alkohol mempunyai beberapa pilihan iaitu: a) menggunakan appointed driver daripada kalangan mereka; b) menggunakan perkhidmatan pemandu dari premis yang menyediakan minuman beralkohol (bergantung pada premis); dan c) menggunakan perkhidmatan e-hailing atau teksi.

NO SOALAN: 41 4.

Oleh itu, pengguna mempunyai kuasa untuk memilih mana-mana mod pengangkutan yang bersesuaian dengan keperluan dan kehendak, serta masa dan bajet masing-masing.

5.
5.

Kerajaan juga mengalakkan inisiatif tempat-tempat minum (pub) menyediakan pemandu berbayar bagi pelanggan yang memerlukan.

Sekian, terima kasih.


NO SOALAN: 42 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN MOHD HASBIE BIN MUDA TARIKH : 21 JUN 2023 TUAN MOHD HASBIE BIN MUDA minta MENTERI KEMAJUAN DESA DAN WILAYAH menyatakan bilakah Jawatankuasa Pembangunan dan Keselamatan Kampung Persekutuan (JPKKP) di Terenggganu, Kelantan dan Kedah akan diwujudkan.
NO SOALAN: 42 JAWAPAN Tuan Yang di-Pertua, Untuk makluman Yang Berhormat, Kementerian ini telah pun menyediakan Memorandum Jemaah Menteri berkaitan dasar baharu dan pelaksanaan JPKK dan JPKKP tahun 2023 dan dijangka akan dibentangkan pada bulan Jun 2023.

Antara perkara yang terkandung dalam Memorandum tersebut dan perlu mendapatkan persetujuan Jemaah Menteri adalah penubuhan Jawatankuasa Pembangunan dan Keselamatan Kampung Persekutuan (JPKKP) di negeri Terengganu, Kelantan, Kedah dan Perlis.
Sekiranya Jemaah Menteri bersetuju dengan cadangan pelaksanaannya JPKKP akan mula dilaksanakan pada bulan Julai 2023.

Sekian, terima kasih.


NO SOALAN: 43 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI DATO' SERI PANGLIMA ANIFAH BIN AMAN TARIKH : 21 JUN 2023 TAN SRI DATO' SERI PANGLIMA ANIFAH BIN AMAN minta PERDANA MENTERI menyatakan apakah pendirian Kerajaan mengenai isu aset negara Malaysia di perairan Sabah dan Sarawak yang berada di Laut China Selatan terutamanya aset minyak negara.
NO SOALAN: 43 JAWAPAN DIJAWAB OLEH YB DATUK ARMIZAN BIN MOHD ALI MENTERI DI JABATAN PERDANA MENTERI (HAL EHWAL SABAH, SARAWAK DAN TUGAS-TUGAS KHAS) Tuan Yang di-Pertua, 1.

Perairan Malaysia berdasarkan Peta Baru Malaysia 1979 (PBM 1979) di Laut China Selatan menempatkan sebahagian besar aktiviti-aktiviti eksplorasi dan eksploitasi minyak dan gas oleh Petroliam Nasional Berhad (PETRONAS).
Oleh yang demikian, Kerajaan tidak akan berkompromi dengan sebarang tindakan yang boleh mengganggu gugat keselamatan, hak kedaulatan dan kepentingan negara dalam kawasan maritimnya di Laut China Selatan termasuk terhadap aset minyak negara.

2.
2.

Justeru, penyelarasan gerak tindak negara serta langkah-langkah proaktif dari aspek penguatkuasaan undang-undang mahupun pengawasan maritim berdasarkan PBM 1979 dilaksanakan menerusi kerjasama kolektif antara Agensi/Jabatan/Kementerian bagi melindungi dan mengawasi perairan negara termasuk aset minyak negara.
Aset-aset pertahanan, keselamatan dan penguatkuasaan negara khususnya oleh Angkatan Tentera Malaysia (ATM) dan Agensi Penguatkuasaan Maritim Malaysia (APMM) sentiasa mempamerkan kehadiran berterusan sekitar perairan Laut China Selatan secara 24/7 melalui Ops SATRIA.

Sebarang insiden pencerobohan aset-aset asing yang memasuki perairan negara direkodkan dan dikemukakan NO SOALAN: 43 kepada pihak Kementerian Luar Negeri bagi penyediaan Nota Bantahan Diplomatik kepada negara yang berkaitan.

3.
3.

Segala aktiviti bagi tujuan eksplorasi, pembangunan dan pengeluaran minyak dan gas oleh PETRONAS dibincangkan terlebih dahulu menerusi platform Mesyuarat Penyelarasan Keselamatan bersama pihak PETRONAS yang diselaraskan oleh Majlis Keselamatan Negara, Jabatan Perdana Menteri (MKN, JPM) secara berkala bagi memastikan penyelarasan keselamatan yang sewajarnya dapat diselaraskan oleh pihak Agensi/Jabatan/Kementerian yang terbabit.
Manakala, pelantar/platform PETRONAS turut diwartakan mengikut Akta Kawasan Larangan dan Tempat Larangan 1959 dan kawasan radius 500 meter dari pelantar atau platform adalah sebagai kawasan keselamatan.

Sekian, terima kasih.
NO SOALAN: 44 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' HAJI HUSAIN BIN AWANG TARIKH : 21 JUN 2023 DATO' HAJI HUSAIN BIN AWANG minta MENTERI KESIHATAN menyatakan sama ada penguatkuasaan terhadap larangan merokok masih giat dilakukan oleh pihak penguatkuasa Kementerian ketika ini memandangkan semakin ramai perokok yang berani menghisap rokok di dalam premis perniagaan yang dipenuhi orang awam.
NO SOALAN: 44 JAWAPAN Tuan Yang di-Pertua, 1.

Aktiviti penguatkuasaan larangan merokok di bawah Peraturan-Peraturan Kawalan Hasil Tembakau (PPKHT) 2004 dijalankan oleh Kementerian Kesihatan Malaysia (KKM) secara berkala bagi memastikan kepatuhan terhadap peraturan yang ditetapkan.

2.
2.

Selain itu, KKM juga melaksanakan aktiviti penguatkuasaan secara bersepadu melibatkan seluruh negeri di Malaysia dengan kerjasama agensi-agensi penguatkuasa yang lain seperti pihak Polis DiRaja Malaysia (PDRM), Kementerian Perdagangan Dalam Negeri dan Kos Sara Hidup (KPDN) dan Pihak Berkuasa Tempatan (PBT).

3.

Secara keseluruhan, sebanyak 12,773 bilangan operasi penguatkuasaan telah dilaksanakan sepanjang tahun 2022, manakala bagi tahun 2023 sehingga April, bilangan operasi adalah sebanyak 5,028.

4.
4.

Sebanyak 67,123 notis kesalahan merokok di tempat larangan telah dikeluarkan pada tahun 2022 dan sebanyak 32,473 notis dengan kesalahan yang sama telah dikeluarkan sehingga April pada tahun 2023.

Majoriti notis kesalahan yang dikeluarkan merupakan kesalahan merokok di tempat makan iaitu di bawah Per.11(1)(d) PPKHT 2004 dengan jumlah 30,648 notis pada 2022 dan 14,872 sehingga April pada tahun 2023.

NO SOALAN: 44 5.
NO SOALAN: 44 5.

Selain itu, KKM juga telah mewujudkan hotline aduan merokok melalui aplikasi whatsapp di talian 010-860 8949.

Talian ini membolehkan orang awam membuat aduan secara terus kepada KKM mengenai aktiviti merokok di tempat larangan.

Aduan yang diterima melalui talian hotline akan dikumpulkan dan dipanjangkan kepada Jabatan Kesihatan Negeri masing-masing bagi tindakan seterusnya.

6.
6.

Pada tahun 2022, sebanyak 7,291 aduan merokok telah diterima dan sehingga April 2023 pula, sebanyak 3,591 aduan telah direkodkan.

Lima (5) negeri yang mencatatkan aduan tertinggi sehingga April 2023 adalah Selangor (1,252), WP Kuala Lumpur (540), Johor (432), Pulau Pinang (297) dan Sarawak (259).

7.

Berdasarkan jumlah aduan yang diterima, pihak Jabatan Kesihatan Negeri dan Pejabat Kesihatan Daerah akan merancang lokaliti hotspot dan menjalankan pemeriksaan di premis-premis yang berkaitan.
Kementerian Kesihatan Malaysia akan terus mempergiatkan aktiviti penguatkuasaan larangan merokok di tempat-tempat larangan merokok terutama kedai makan.

8.

Selain itu, KKM juga turut mengadakan aktiviti-aktiviti promosi dan advokasi untuk memastikan pematuhan kepada larangan merokok melalui aktiviti-aktiviti di lapangan bersama sukarelawan Rakan Nasihat Komuniti daripada Persatuan Mencegah Dadah Malaysia (PEMADAM).

9.
9.

Beberapa siri perbincangan turut diadakan dengan wakil daripada persatuan-persatuan peniaga bagi mendapatkan kerjasama mereka dalam memastikan tempat makan bebas daripada amalan merokok.

NO SOALAN: 44 10.

Menjalankan aktiviti advokasi bagi meningkatkan pematuhan orang ramai melalui hebahan berterusan aktiviti penguatkuasaan yang dilaksanakan menerusi pelbagai platform media KKM seperti Twitter, Facebook, Instagram dan sebagainya.

Sekian, terima kasih.
NO SOALAN: 45 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI ABDUL NASIR BIN HAJI IDRIS TARIKH : 21 JUN 2023 TUAN HAJI ABDUL NASIR BIN HAJI IDRIS minta MENTERI PELANCONGAN, SENI DAN BUDAYA menyatakan: (a) usaha yang telah disalurkan bagi membantu penggiat industri pelancongan di tanah besar Kedah (kecuali Langkawi); dan (b) agensi-agensi yang terlibat bagi peruntukan yang telah disalurkan bagi tahun 2022 hingga Mac 2023.
NO SOALAN: 45 JAWAPAN YB DATO SRI TIONG KING SING MENTERI PELANCONGAN, SENI DAN BUDAYA Tuan Yang di-Pertua 1.

Kementerian Pelancongan, Seni dan Budaya telah melaksanakan beberapa inisiatif bagi membantu penggiat industri pelancongan di negeri Kedah.

Bagi Program Pengalaman Homestay Malaysia, seramai 199 pengusaha berdaftar di negeri Kedah telah menerima bantuan khas kewangan pada tahun 2022 sebanyak RM1,800 dengan nilai keseluruhan bantuan kewangan berjumlah RM 358,200.00.

2.
2.

Pada tahun 2022, Kementerian juga menyediakan Geran Padanan Pembaikan Inap Desa (Homestay) bagi membantu pengusaha inap desa (homestay) membaik pulih premis inap desa.

Jumlah permohonan geran yang diluluskan bagi Negeri Kedah adalah sebanyak 104 pengusaha dengan nilai geran yang diluluskan sebanyak RM 637,260.00.

3.
3.

Untuk makluman Yang Berhormat, bagi bantuan khas kewangan dan Geran Padanan Pembaikan Inap Desa (homestay), Program Pengalaman Homestay Malaysia di Negeri Kedah ini disalurkan secara terus oleh Kementerian kepada pengusaha-pengusaha homestay yang berdaftar yang layak tanpa melibatkan agensi lain.

NO SOALAN: 45 4.
NO SOALAN: 45 4.

Bagi program pembangunan modal insan kepada penggiat industri pelancongan, Kementerian telah menganjurkan Kursus Kemahiran Komunikasi Berkesan Dan Penyampaian Komentari Secara Storytelling Kepada Pemandu Pelancong Berlesen Zon Utara.
Pelaksanaan kursus Zon Utara yang dijalankan pada tahun 2022 ini turut melibatkan pemain industri dari negeri Kedah seramai 10 orang bertujuan untuk mensasarkan peningkatan kemahiran soft skill pemandu pelancong berlesen melalui kebolehan komunikasi yang berkualiti dan penyampaian komentari atau penceritaan yang berkesan semasa aktiviti-aktiviti pemanduan dijalankan.

5.
5.

Kursus Travel and Tours Enhancement Course (TTEC) telah dilaksanakan kepada 23 peserta yang menduduki kursus untuk pembaharuan lesen perniagaan pengendalian agensi pelancongan atau pengembaraan di negeri Kedah.

6.
6.

Bagi bantuan penganjuran acara untuk tahun 2022, kementerian telah meluluskan bantuan kewangan sebanyak RM 66,000.00 kepada Pejabat MOTAC negeri Kedah bagi penganjuran program/aktiviti/acara pelancongan di bawah Jawatankuasa Penilaian Acara Sektor Pelancongan (JPASP) secara Kerajaan kepada Kerajaan (G to G) iaitu i. Padang Terap Enduro 2022 yang telah berlangsung pada 24 hingga 25 Jun 2022 di Felcra Belimbing Tualak, Kuala Nerang, Kedah.

NO SOALAN: 45 7.
NO SOALAN: 45 7.

Manakala sehingga 31 Mei 2023, kementerian telah meluluskan bantuan kewangan sebanyak RM79,600.00 kepada Pejabat MOTAC negeri Kedah bagi penganjuran program/aktiviti/acara pelancongan iaitu: i.

Experience Kampung Culture & Festival 2023 yang telah berlangsung pada 19 sehingga 21 Mei 2023 di Homestay Relau Bandar Baharu, Kulim, Kedah.

8.

Kementerian melalui agensinya, Tourism Malaysia turut komited dalam mempromosikan sektor pelancongan di negeri Kedah secara aktif.
Antara usaha mempromosikan pelancongan di negeri Kedah dengan menggunakan sepenuhnya peruntukan daripada Tourism Malaysia adalah dengan: i. Mengadakan Tourism Malaysia Highlights and Networking Session di negeri Kedah, Perak dan Pulau Pinang pada bulan Ogos, September dan Oktober 2022 dengan melibatkan penggiat industri dari Wilayah Utara termasuk Negeri Kedah; dan ii.
Mewujudkan pakej-pakej pelancongan niche seperti ‘Coffee Trail Northern Region’ dan ‘Northern Region Coffee Experience’ bagi mempromosikan pengalaman menikmati kopi dan penggunaan produk berasaskan kopi khususnya di Wilayah Utara termasuk melawat Ladang Kopi Nescafe di Sik serta kedai kopi yang popular di Alor Setar dan Sungai Petani.

Sekian, terima kasih.
NO SOALAN: 46 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO’ SRI TI LIAN KER TARIKH : 21 JUN 2023 DATO’ SRI TI LIAN KER minta PERDANA MENTERI menyatakan apakah rasional cadangan meletakkan Suruhanjaya Pencegahan Rasuah Malaysia (SPRM) di bawah bidang kuasa Suruhanjaya Integriti Penguatkuasaan (EAIC) dan sejauh manakah penempatan SPRM di bawah EAIC memberi jaminan akan kemandirian badan itu untuk bebas daripada campur tangan politik.
NO SOALAN: 46 JAWAPAN YB DATO' SRI AZALINA OTHMAN SAID, MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.

Kerajaan Perpaduan di bawah pimpinan YAB Perdana Menteri amat komited dalam mewujudkan sebuah badan bebas yang mempunyai kuasa kawalan tatatertib yang efektif dan berkesan untuk menyemai serta meningkatkan integriti dalam kalangan pegawai penguatkuasa, agensi penguatkuasaan dan perkhidmatan awam secara amnya.

2.
2.

Dalam mendukung prinsip Kerajaan Perpaduan, pelaksanaan urusan tatatertib perlu ditadbir urus dengan sistematik agar pemantauan ke atas salah laku pegawai agensi penguatkuasaan di peringkat pengurusan dan pelaksana dibuat secara holistik dan komprehensif selain memenuhi keperluan semak dan imbang (check and balance).
Secara idealnya, mana-mana agensi penguatkuasaan yang menepati tafsiran agensi penguatkuasaan di bawah Akta Suruhanjaya Integriti Agensi Penguatkuasaan 2009 [Akta 700] boleh dimasukkan di bawah Jadual akta ini.

3.

Justeru itu, antara cadangan supaya Suruhanjaya Pencegahan Rasuah Malaysia (SPRM) diletakkan di bawah Jadual Akta 700 kini sedang diteliti secara mendalam dari sudut pelbagai aspek.
Untuk makluman Yang Berhormat, satu Jawatankuasa Protem ditubuhkan pada 19 April 2023 dipengerusikan oleh YB Menteri di Jabatan Perdana Menteri NO SOALAN: 46 (Undang-Undang dan Reformasi Institusi) dan dianggotai oleh YB Menteri di Jabatan Perdana Menteri (Undang-undang dan Reformasi Institusi) dan dianggotai oleh Jabatan Peguam Negara (AGC), Suruhanjaya Integriti Agensi Penguatkuasaan (EAIC), SPRM dan agensi berkaitan.
Mesyuarat Jawatankuasa Protem yang pertama telah diadakan pada 2 Mei 2023 untuk mendapat pandangan awal berkenaan keperluan menyerap SPRM sebagai sebuah agensi penguatkuasaan di bawah selian EAIC.

4.

Susulan daripada itu, satu Jawatakuasa Kerja telah ditubuhkan dan pada 17 Mei 2023 sesi perbincangan di peringkat Jawatankuasa Kerja diketuai oleh Ketua Pengarah Bahagian Hal Ehwal Undang-Undang, Jabatan Perdana Menteri telah diadakan untuk membincangkan Terms of Reference (TOR) Jawatankuasa Protem.
Satu Mesyuarat Jawatankuasa Kerja juga akan diadakan dalam masa terdekat bagi mengkaji dan meneliti pandangan serta cadangan daripada semua agensi berkepentingan dan badan-badan bukan Kerajaan (NGOs) untuk diselaraskan sebelum ianya dibentangkan dalam Jawatankuasa Protem.

Sekian, terima kasih.


NO SOALAN: 47 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK NORAINI IDRIS TARIKH : 21 JUN 2023 DATUK NORAINI IDRIS minta MENTERI PERDAGANGAN DALAM NEGERI DAN KOS SARA HIDUP menyatakan impak penubuhan Majlis Tindakan Sara Hidup Negara (NACCOL) dan sejauh manakah ianya telah membantu menangani kos sara hidup yang semakin meningkat pada masa kini.
NO SOALAN: 47 JAWAPAN: Yang di-Pertua, Untuk makluman Yang Berhormat, berdasarkan terma rujukan Majlis Tindakan Sara Hidup Negara (NACCOL), mesyuarat perlu diadakan sekurang-kurangnya diadakan sebanyak dua (2) kali setahun.

YAB Perdana Menteri Ke-9 bersetuju untuk mempengerusikan Mesyuarat NACCOL mengambil kira kepentingan serta keutamaannya kepada negara dalam menangani isu rakyat.
Semenjak YAB Perdana Menteri menjadi Pengerusi NACCOL, sebanyak 11 kali mesyuarat telah diadakan bermula dengan mesyuarat pertama pada Disember 2021.

Ini bermakna, NACCOL telah bersidang melebihi terma rujukan yang telah ditetapkan memandangkan isu rakyat berkaitan kos sara hidup yang perlu diselesaikan segera.

YAB Perdana Menteri Ke-Sepuluh juga telah mengadakan tiga (3) kali mesyuarat walaupun baru enam (6) bulan memimpin Kerajaan.
Ini menunjukkan kesungguhan Kepimpinan Kerajaan dalam menangani isu rakyat.

Hasil daripada komitmen Kerajaan melalui platform NACCOL maka pelbagai keputusan telah dibuat.

Keputusan tersebut adalah seperti berikut: 1) Rasionalisasi Subsidi – Secara dasarnya Kerajaan Perpaduan bersetuju supaya satu mekanisme terkini berkait dengan pelaksanaan program subsidi dikaji semula.
Rasionalisasi subsidi ini NO SOALAN: 47 penting supaya golongan sasar mendapat faedah manakala golongan yang tidak layak tidak diberikan subsidi.

Penyusunan semula ini akan memastikan pengurusan kewangan Kerajaan yang lebih mampan.

Beberapa pengumuman berkaitan subsidi bersasar telah dilakukan termasuklah berkaitan dengan subsidi elektrik, subsidi diesel dan subsidi bersifat unik kepada sesuatu perkara seperti subsidi haji melalui Tabung Haji.
2) Pada bulan Februari, Jemaah Menteri bersetuju subsidi ayam dan telur ayam diteruskan sehingga Jun 2023.
Pengumuman terbaharu pada 9 Jun 2023 adalah pelaksanaan subsidi ini akan diteruskan bagi suatu tempoh yang akan ditetapkan kelak; 3) Program Jualan Agro Madani yang menjual komoditi utama seperti sayur, buah, ayam, telur, ikan dan daging dan tertumpu di kawasan bandar dan pinggir bandar yang berkepadatan tinggi dengan penduduk B40 dan M40; 4) Program Ekonomi Sempadan yang merupakan usaha KPDN dalam mengatasi ketirisan minyak petrol dan diesel terutamanya di kawasan berhampiran dengan sempadan negara; 5) Inisiatif Simen RAHMAH merupakan inisiatif Persatuan Simen dan Konkrit Malaysia (C&CA) menawarkan satu juta tan metrik simen pukal (bulk cement) pada harga RM290 setiap tan metrik untuk pemaju perumahan swasta mampu milik di bawah seliaan Kementerian Pembangunan Kerajaan Tempatan (KPKT); NO SOALAN: 47 6) Inisiatif Payung Rahmah a) Bakul Rahmah iaitu inisiatif yang menyasarkan sumbangan berbentuk bakul makanan (keperluan harian) bernilai RM100.00 dan RM50.00.
Sehingga 6 Jun 2023 sebanyak 73,842 bakul RAHMAH telah diedarkan di seluruh negara; b) Jualan dan Pakej Rahmah adalah berkonsepkan jualan murah mensasarkan kawasan penempatan atau kawasan tumpuan B40 yang dilaksanakan melalui pasaraya besar, pasaraya rangkaian atau premis peruncitan yang bersesuaian di semua 222 kawasan Parlimen dengan penurunan harga barangan keperluan harian antara 10% hingga 30% atau lebih berbanding harga pasaran semasa setempat.
Pakej Rahmah kini telah diperluaskan kepada sektor – sektor lain selain peruncitan seperti perhotelan, fisioterapi dan farmasi.
Sehingga 6 Jun 2023, program ini telah dilaksanakan di 19 pasar raya besar dan pasar raya rangkaian yang meliputi 120 parlimen yang melibatkan 3,316 lokasi; c) Menu Rahmah – Sehingga 6 Jun 2023, sebanyak 1,797 kedai makan dan restoran secara sukarela telah sama-sama berganding bahu dalam Private Driven Initiative ini menawarkan Menu Rahmah yang merupakan hidangan makanan seimbang mengandungi protin, serat sayur-sayuran dan kabohidrat yang dijual pada harga RM5.00 ke bawah.
NO SOALAN: 47 i) Kementerian Pengajian Tinggi (KPT) telah menawarkan Menu Rahmah Siswa di semua IPTA pada harga RM3.50 setiap hidangan; dan ii) Sebanyak 28 R&R dan 11 Laybys turut menawarkan menu Rahmah di hampir semua lebuhraya termasuk lebuhraya LPT.

Sekian, terima kasih.
NO SOALAN: 48 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN AK NAN A/L EH TOOK TARIKH : 21 JUN 2023 TUAN AK NAN A/L EH TOOK minta MENTERI KEWANGAN menyatakan cara yang akan digunakan untuk melaksanakan subsidi bersasar bagi bahan api dengan mengambil kira kesannya ke atas kos pengangkutan dan seterusnya harga perkhidmatan dan barangan pengguna serta apakah garis masa pelaksanaan bagi setiap bahan api yang terlibat.
NO SOALAN: 48 JAWAPAN Tuan Yang Di-Pertua, Langkah meneruskan pemberian subsidi dan bantuan dilihat membantu mengurangkan kesan kenaikan kos sara hidup rakyat.

Walau bagaimanapun, pelaksanaan yang tidak bersasar menyebabkan ketirisan berlaku.

Justeru, Kerajaan komited dalam melaksanakan pemberian subsidi secara bersasar bagi mengurangkan ketirisan.
Kerajaan sedang giat meneliti mekanisme pemberian subsidi secara lebih bersasar bagi menentukan mekanisme yang paling praktikal dengan mengambil kira kumpulan sasaran serta kesan terhadap inflasi dan aktiviti ekonomi negara secara keseluruhan.

Langkah pertama yang diambil adalah melalui pemberian subsidi bil elektrik secara bersasar pada separuh tahun 2023 apabila sebahagian kos dilepaskan kepada industri termasuk perbadanan multinasional.
Melalui langkah ini, Kerajaan masih menanggung jumlah subsidi sebanyak 10.8 bilion ringgit berbanding jumlah asal sebanyak 14.9 bilion ringgit.

Justeru, antara cadangan yang sedang dalam penelitian ialah cadangan pelaksanaan subsidi diesel secara bersasar.

Inisiatif ini akan menumpukan usaha untuk memperkasa Sistem Kawalan Diesel Bersubsidi (SKDS) sedia ada yang digunakan untuk memberi subsidi kepada pengangkutan awam.
Kerajaan berhasrat memperluaskan sistem tersebut dengan mensasarkan kenderaan pengangkutan barang yang wajar untuk dipertimbangkan untuk dikekalkan menerima harga subsidi pada kadar semasa.
NO SOALAN: 48 Pelaksanaan subsidi diesel secara bersasar akan dilaksanakan secara berfasa dan fasa pertama dijangka akan memanfaatkan sembilan jenis kenderaan sektor barangan antaranya lori kargo am, lori minuman botol, lori refrigerated, lori kuton/kotak, penggerak utama, lori tangki tepung, lori tangki air, panel van dan window van.

Kriteria kenderaan ini juga akan disemak juga bergantung kepada jenis perniagaan yang didaftarkan kelak.
Justeru, garis masa pelaksanaan hendaklah bersesuaian bergantung kepada kebolehlaksanaan kerana Kerajaan tidak mahu melaksanakan sesuatu yang akan membebankan rakyat kelak.

Justeru penting untuk Kerajaan mengenalpasti kaedah terbaik, mengurangkan impak kepada kos sara hidup malah memastikan rakyat benar-benar mudah untuk menerima mekanisme yang akan diperkenalkan.
Sekiranya subsidi diesel secara bersasar dilaksanakan, Kerajaan akan terus mengekalkan pemberian subsidi bagi sektor pengangkutan awam, kenderaan pengangkutan barang dan juga nelayan.

Sehubungan itu, pengangkutan kenderaan seperti bas sekolah, bas ekspres, bas henti-henti, kereta sewa dan teksi tidak akan terjejas.
Sebaliknya, subsidi bersasar ini akan dapat mengekang pengguna diesel komersial seperti sektor industri yang sebelum ini mengambil kesempatan di atas harga siling diesel di stesen minyak yang lebih murah.

NO SOALAN: 48 Namun Kerajaan juga sedar akan kepentingan langkah penguatkuasaan dalam membendung ketirisan subsidi barangan kepenggunaan, walaupun semasa mekanisme subsidi secara bersasar dilaksanakan kelak.
Justeru, Kerajaan akan terus meningkatkan dan menambah baik penguatkuasaan ke atas barangan kawalan secara bersepadu bersama semua agensi yang berkaitan terutamanya dalam membanteras aktiviti penyeludupan keluar produk petroleum.

Sekian, terima kasih.


NO SOALAN: 49 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO'ARMAN AZHA BIN ABU HANIFAH TARIKH : 21 JUN 2023 DATO' ARMAN AZHA BIN ABU HANIFAH minta MENTERI KEWANGAN menyatakan apakah rangka perancangan Kementerian secara menyeluruh bagi menyelesaikan kos sara hidup yang masih membebani rakyat susulan peningkatan sekali lagi kadar OPR yang diumumkan baru-baru ini.
NO SOALAN: 49 JAWAPAN Tuan Yang di-Pertua, Kerajaan sentiasa membantu untuk meringankan beban kos sara hidup rakyat.

Secara keseluruhannya, Kerajaan menyediakan peruntukan sebanyak RM64 bilion dalam bentuk subsidi, bantuan dan insentif bagi minimumkan kos sara hidup.

Melalui Belanjawan 2023, Kerajaan meneruskan pemberian bantuan tunai serta subsidi Kerajaan antaranya melalui: i. Sumbangan Tunai Rahmah (STR) yang memanfaatkan 8.6 juta penerima dengan peruntukan sebanyak RM8 bilion.
Penerima STR akan menerima maksimum sehingga RM3,100 bagi isi rumah.

Untuk makluman, bayaran Fasa 1 dan Fasa 2 masing-masing telah dibuat pada Januari dan April 2023 dengan perbelanjaan sebanyak RM2.93 bilion.

ii.

Bantuan khas pesawah juga diperkenalkan semula yang memanfaatkan lebih 300,000 pesawah dengan bayaran RM200 sebulan bagi tempoh 3 bulan semusim bagi membantu pendapatan ketika menunggu hasil padi dengan peruntukan sebanyak RM228 juta.
Selain bantuan Kerajaan sebanyak RM600 ini, Kerajaan juga telah mendapat persetujuan BERNAS untuk berkongsi 30% keuntungan bersih bagi membantu pesawah miskin.

NO SOALAN: 49 iii.

Insentif Pengeluaran Getah (IPG) juga telah ditambahbaik dengan menaikkan harga lantai daripada RM2.50 kepada RM2.70 sekg dengan peruntukan kos keseluruhan RM350 juta memanfaatkan lebih 400,000 pekebun kecil getah iv.
Bantuan Musim Tengkujuh juga telah ditambah baik kepada RM800 tahun 2023 berbanding RM600 tahun lepas melibatkan lebih RM256 juta dan membantu meringankan beban yang ditanggung 320 ribu pekebun kecil getah.
v. Kerajaan juga telah menyalurkan Bantuan Khas Kewangan pada 17 April 2023 sebanyak RM200 kepada 850,000 pekebun kecil getah, pesawah dan nelayan manakala sebanyak RM300 dibayar kepada 200,000 sukarelawan beruniform yang terdiri daripada anggota RELA, Sukarelawan Angkatan Pertahanan Awam, Polis, Bomba dan Angkatan Tentera bagi meringankan beban golongan ini menjelang perayaan Hari Raya Aidilfitri.

vi.

Peruntukan RM100 juta untuk jayakan program Jualan Rahmah di setiap kawasan Parlimen.

vii.
vii.

Pemberian bantuan e-Tunai Belia Rahmah berjumlah RM200 dengan peruntukan berjumlah RM400 juta yang akan memanfaatkan 2 juta penerima.

Bayaran akan dibuat pada bulan Jun 2023.

NO SOALAN: 49 Kerajaan juga komited dalam menoktahkan kemiskinan melalui Inisiatif Pendapatan Rakyat (IPR) yang melibatkan tiga (3) program rintis yang diperkenalkan iaitu Inisiatif Usahawan Tani (INTAN), Inisiatif Usahawan Makanan (INSAN) dan Inisiatif Operator Perkhidmatan (IKHSAN) dengan peruntukan sebanyak RM750 juta.
Sekian, terima kasih.

NO SOALAN: 50 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK JOHN AMBROSE TARIKH : 21 JUN 2023 DATUK JOHN AMBROSE minta MENTERI PERTANIAN DAN KETERJAMINAN MAKANAN menyatakan mengenai usaha libat urus rentas badan penyelidik tempatan bagi memupuk inovasi pertanian moden untuk memperkasakan sistem pertanian pintar bagi meningkatkan produktiviti dan kapasiti pengeluaran.
NO SOALAN: 50 JAWAPAN Tuan Yang di-Pertua, Kementerian Pertanian dan Keterjaminan Makanan (KPKM) sentiasa mengalu-alukan kerjasama strategik dan libat urus dengan agensi dan jabatan Kerajaan, institusi pengajian tinggi, badan-badan penyelidik tempatan, antarabangsa serta syarikat swasta dalam memupuk inovasi pertanian pintar dalam sektor agromakanan.
Dalam memantapkan perkongsian dan kolaborasi antarabangsa berkaitan inisiatif dan pengetahuan dalam penyelidikan, pembangunan, pengkomersialan dan inovasi (R&D&C&I), KPKM melalui Institut Penyelidikan dan Kemajuan Pertanian Malaysia (MARDI) telah merencanakan penganjuran seminar peringkat antarabangsa sebanyak tiga (3) kali setahun dan mengadakan tiga (3) kerjasama strategik dalam projek R&D&C&CI setahun.

Seminar dan projek ini turut melibatkan badan penyelidik tempatan dan universiti awam dalam negara.
Selain itu, KPKM turut memanfaatkan platform acara mega seperti Pameran Pertanian, Hortikultur dan Agropelancongan Malaysia (MAHA), Hari Peladang, Penternak dan Nelayan Kebangsaan (HPPNK) serta Persidangan Pemindahan Teknologi Peringkat Kebangsaan (CONFERTECH) yang diadakan secara dwitahunan, untuk berkongsi dan mempamerkan maklumat berkaitan R&D&C&I sekali gus memupuk inovasi pertanian moden untuk memperkasakan sistem pertanian pintar bagi meningkatkan produktiviti dan kapasiti pengeluaran.
NO SOALAN: 50 Dalam usaha meningkatkan penglibatan holistik dengan sektor swasta dalam aktiviti R&D&C&I, MARDI turut mengadakan sesi libat urus melalui Mesyuarat Kumpulan Kerja Teknikal (TWG) pada setiap kitaran penyelidikan yang merentasi pelbagai jabatan dan agensi kerajaan serta swasta.

Sebanyak 15 Mesyuarat TWG telah berjaya dilaksanakan sepanjang tahun 2022, manakala sebanyak 34 Mesyuarat TWG dirancang untuk dilaksanakan pada tahun 2023.
Dalam bidang penyelidikan pula, KPKM melalui Jabatan Perkhidmatan Veterinar (DVS) telah menjalankan lebih 100 kolaborasi bersama bersama penyelidik tempatan dalam bidang teknologi nano, teknologi blockchain dan teknologi bio-gas bagi meningkatkan produktiviti dan kapasiti pengeluaran.

Dalam hubungan ini, KPKM akan terus komited menjalankan kerjasama bersama penyelidik tempatan untuk menghasilkan inovasi pertanian moden yang dapat menyumbang ke arah peningkatan produktiviti serta kapasiti pengeluaran.
Sekian, terima kasih.

NO SOALAN: 51 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN ISAIAH A/L D JACOB TARIKH : 21 JUN 2023 TUAN ISAIAH A/L D JACOB minta MENTERI BELIA DAN SUKAN menyatakan adakah Kementerian berhasrat untuk memberi wang ehsan bulanan dan faedah perubatan kepada bekas pemain paralimpik yang telah mengharumkan nama negara sebelum ini.
NO SOALAN: 51 JAWAPAN Tuan Yang di-Pertua, Untuk makluman Ahli Yang Berhormat, bekas atlet termasuk atlet paralimpik atau atlet orang kurang upaya (OKU) yang berdaftar dengan Yayasan Kebajikan Atlet Kebangsaan (YAKEB) layak menikmati pelbagai jenis bantuan di bawah Skim Bantuan Khas YAKEB.

Pihak YAKEB menyediakan bantuan kewangan bulanan terutamanya kepada ahli yang kehilangan sumber pendapatan atau tidak bekerja.
Bantuan berbentuk sementara ini diberikan selama enam bulan bertujuan membantu meringankan beban ahli yang dalam kesusahan.

Selama tempoh itu, keadaan ahli akan dipantau dan sekiranya ahli berkenaan masih perlu dibantu, maka bantuan kewangan bulanan ini akan dilanjutkan untuk tempoh enam bulan lagi.

Sejak dari tahun 2009 hingga 2023 seramai 60 bekas atlet OKU yang kehilangan sumber pendapatan telah menerima bantuan kewangan bulanan dengan nilai RM169,200.
Selain itu, YAKEB turut memberikan kemudahan bantuan perubatan kepada ahli yang memerlukan.

Antara bantuan yang diberikan adalah pembiayaan rawatan perubatan di hospital bagi pesakit dalam.

Seramai 57 bekas atlet OKU telah menerima bantuan ini adalah dengan nilai RM878,300.00.

Untuk bantuan pembiayaan rawatan perubatan hospital bagi pesakit luar, seramai 89 bekas atlet OKU telah menerima bantuan berkenaan dengan nilai RM599,800.
NO SOALAN: 51 Selain bantuan pembiayaan rawatan perubatan, pihak YAKEB turut memberi sumbangan dalam bentuk bantuan pembelian peralatan sokongan kesihatan seperti pacemaker untuk pesakit jantung, kaki palsu dan kerusi roda mengikut keperluan semasa bekas atlet terlibat.

Seramai 30 bekas atlet OKU telah menerima bantuan di bawah skim ini dengan jumlah RM98,690.

Selain itu, YAKEB turut menghulurkan bantuan kepada bekas atlet yang dilanda musibah bencana alam.
Bantuan berbentuk tunai ini telah memberi manfaat kepada 20 bekas atlet OKU melibatkan jumlah keseluruhan sebanyak RM10,000.

Sekian, terima kasih.


NO SOALAN: 52 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' JUHANIS BINTI ABD AZIZ TARIKH : 21 JUN 2023 DATO' JUHANIS BINTI ABD AZIZ minta MENTERI PENDIDIKAN menyatakan apakah perancangan jangka masa pendek dan panjang Kementerian dalam melaksanakan Dasar Pendidikan Digital bagi mempercepatkan lagi adaptasi digitalisasi dalam ekosistem pendidikan.
NO SOALAN: 52 JAWAPAN Tuan Yang di-Pertua, Kementerian Pendidikan Malaysia (KPM) sentiasa memberikan tumpuan kepada pengajaran dan pembelajaran (PdP) yang mengupayakan teknologi selaras dengan Anjakan 7: Memanfaatkan ICT Bagi Meningkatkan Kualiti Pembelajaran di Malaysia dalam Pelan Pembangunan Pendidikan Malaysia (PPPM) 2013-2025.

Pemerkasaan penggunaan teknologi dalam PdP turut menjadi salah satu fokus dalam 7 Teras Utama Nadi Keunggulan KPM.
Untuk makluman Ahli Yang Berhormat, KPM telah memuktamadkan Dasar Pendidikan Digital (DPD) berdasarkan pandangan ahli Majlis Penasihat Pendidikan Kebangsaan dan ulasan daripada kementerian-kementerian yang berkaitan.

Seterusnya, KPM telah membentang kertas memorandum DPD dalam Mesyuarat Jemaah Menteri pada 26 Mei 2023.

Mesyuarat Jemaah Menteri telah bersetuju dengan memorandum DPD yang akan dilaksanakan mulai tahun 2023.
DPD menggariskan pelan tindakan jangka pendek dan jangka Panjang yang bertujuan untuk memastikan ekosistem pendidikan kekal relevan dengan keperluan dan perkembangan teknologi semasa.

Di samping itu, DPD dibangunkan secara bersepadu serta menyeluruh meliputi aspek pendidik dan pemimpin pendidikan, penyediaan infostruktur dan infrastruktur, kandungan yang berkualiti, serta penyertaan aktif rakan strategik.
NO SOALAN: 52 Untuk makluman Ahli Yang Berhormat juga, KPM sedang merancang untuk menaik taraf capaian internet yang mengutamakan teknologi fiber dengan kelajuan minimum 100Mbps sehingga 1,500Mbps bergantung kepada saiz dan populasi premis institusi pendidikan serta institusi lain bawah KPM.

Selain itu, KPM juga bercadang untuk menaik taraf infrastruktur rangkaian dalaman yang membolehkan internet dicapai dari semua lokasi dalam kawasan premis institusi bawah KPM.

Sekian, terima kasih.


NO SOALAN: 53 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK SERI HAJAH ZURAINAH BINTI MUSA TARIKH : 21 JUN 2023 DATUK SERI HAJAH ZURAINAH BINTI MUSA minta MENTERI PERDAGANGAN DALAM NEGERI DAN KOS SARA HIDUP menyatakan apakah usaha-usaha yang dilakukan untuk memastikan bekalan makanan asas yang dihasilkan di Malaysia dibekalkan untuk kegunaan peruncit tempatan.
Adakah terdapat kebenaran dalam dakwaan sesetengah peruncit tempatan bahawa terdapat bekalan tidak sepadan kepada kedai tempatan.
NO SOALAN: 53 JAWAPAN: Yang di-Pertua, Kementerian Perdagangan Dalam Negeri dan Kos Sara Hidup sentiasa menjalankan pemantauan dan penguatkuasaan yang rapi sepanjang masa dalam memastikan kestabilan harga barang di pasaran dan seterusnya memastikan kestabilan harga barang dan keberadaan bekalan barangan di pasaran termasuk melaksanakan pemeriksaan dan pemantauan ke atas premis perniagaan di kawasan bandar dan luar bandar, pusat-pusat membeli belah, kawasan peranginan dan tempat tumpuan orang ramai.
Buat masa ini bekalan makanan asas yang dihasilkan dibekalkan mengikut rantaian bekalan sedia ada termasuk kepada runcit tempatan.

Dalam aspek ini KPDN juga memastikan tidak berlaku sebarang gangguan diperingkat rantaian bekalan sehingga menjejaskan akses pengguna kepada bekalan makanan asa tersebut.

Ini termasuk melaksanakan dan menguatkuasakan akta-akta yang berada dibawah bidang kuasa kementerian.
Berhubung dengan dakwaan bekalan tidak sepadan kepada kedai tempatan KPDN sedia menyiasat sekiranya terdapat aduan rasmi.

Walaubagaimanapun KPDN sentiasa memastikan aspek perniagaan yang diamalkan di Malaysia mencerminkan permintaan dan penawaran tanpa menjejaskan hak dan kepentingan pengguna.
NO SOALAN: 53 Kementerian juga akan terus bekerjasama rapat dengan kementerian lain terutamanya Kementerian Pertanian dan Keterjaminan Makanan (KPKM) dalam memastikan pengeluaran dan bekalan makanan dan barang keperluan pada harga yang stabil.

Libat urus berterusan dengan industri, pengeluar, pengimport, pemborong, peruncit, persatuan pengguna dan lain-lain pihak berkaitan, tetap dijalankan dari semasa ke semasa bagi mendapatkan input-input berkaitan kenaikan kos pengeluaran dan harga jualan.
Sekian, terima kasih.

NO SOALAN: 54 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK BOBBEY AH FANG BIN SUAN TARIKH : 21 JUN 2023 DATUK BOBBEY AH FANG BIN SUAN minta MENTERI KEWANGAN menyatakan: (a) sejauh manakah tindakan Kerajaan meningkatkan Kadar Dasar Semalaman (OPR) mempengaruhi situasi inflasi berbanding kaedah pemberian subsidi.

Mohon nyatakan dalam peratusan.


; dan (b) apakah kesan kepada ekonomi secara praktikal sekiranya kita tidak meningkatkan OPR pada masa ini dan nyatakan alternatif lain yang boleh dilaksanakan oleh MOF selain daripada kaedah ini.

NO SOALAN: 54 JAWAPAN Tuan Yang di-Pertua, (a) Jawatankuasa Dasar Monetari (MPC) Bank Negara Malaysia telah melaraskan Kadar Dasar Semalaman (OPR) sebanyak 125 mata asas daripada 1.75 peratus kepada 3.00 peratus bermula Mei 2022 sehingga Mei 2023.
Kadar tersebut merupakan paras OPR sebelum bermulanya pandemik COVID-19.

Berkaitan kesan pelarasan OPR kepada inflasi, ia dapat dilihat menerusi inflasi keseluruhan pada suku pertama 2023 yang telah menurun kepada 3.6 peratus berbanding 3.9 peratus pada suku keempat 2022.

Kadar inflasi terkini pada April 2023 juga dilihat semakin mereda apabila menunjukkan peningkatan yang lebih perlahan iaitu sebanyak 3.3 peratus.
Penurunan ini sebahagian besarnya didorong oleh faktor kos yang menjadi sederhana terutamanya melalui harga minyak global yang lebih rendah.

Strategi Kerajaan untuk mengawal inflasi dalam jangka pendek adalah menerusi pemberian subsidi kepenggunaan serta kawalan harga bagi barangan keperluan terpilih.

Sekiranya Kerajaan tidak melaksanakan langkah tersebut, inflasi negara dianggar akan mencatat kadar yang lebih tinggi, sekaligus memberi impak negatif kepada perbelanjaan penggunaan swasta.
Tuan Yang di-Pertua, NO SOALAN: 54 (b) Adalah mustahak untuk memastikan OPR berada pada tahap yang wajar dan bersesuaian dengan keadaan makroekonomi semasa.

Sekiranya OPR dikekalkan pada paras terlalu rendah untuk tempoh yang terlalu lama semasa persekitaran ekonomi semakin kukuh, ianya berpotensi mengakibatkan aktiviti perbelanjaan dan pinjaman meningkat secara keterlaluan yang seterusnya akan menyumbang kepada risiko inflasi yang tidak terkawal.
Selain risiko inflasi, aktiviti pinjaman yang tidak terkawal ini juga boleh menggugat kestabilan kewangan isi rumah dan perniagaan pada masa hadapan.

Peningkatan OPR oleh BNM sejak awal tahun 2022 sehingga kini merupakan peningkatan yang kecil berbanding peningkatan kadar faedah di negara-negara lain.

Sebagai contoh, Amerika Syarikat telah meningkatkan kadar faedah sebanyak 500 mata asas, Filipina (425 mata asas), Singapura (380 mata asas), dan Indonesia (225 mata asas).
Oleh yang demikian, adalah wajar BNM mengambil tindakan awal dalam melaraskan kadar dasar OPR secara beransur-ansur sejak Mei 2022 agar ekonomi terus berkembang pada kadar yang mampan dan inflasi terus terkawal.

NO SOALAN: 54 Selain daripada peningkatan OPR, alternatif lain dalam jangka pendek adalah pemberian subsidi bagi mengurangkan tekanan inflasi, terutamanya kepada kumpulan mudah terjejas.
Namun demikian, untuk pengurusan fiskal yang lebih mampan bagi jangka masa panjang, pemberian subsidi dan bantuan tunai yang lebih bersasar perlu dilaksanakan agar perbelanjaan Kerajaan dapat dilaksanakan dengan lebih cekap dan berkesan.

Hal ini adalah bagi memastikan kedudukan kewangan Kerajaan kekal kukuh, seterusnya dapat menyediakan ruang fiskal yang mencukupi dalam menghadapi sebarang krisis pada masa hadapan.

Sekian, terima kasih.


NO SOALAN: 55 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SIVARAJ A/L CHANDRAN TARIKH : 21 JUN 2023 DATO' SIVARAJ A/L CHANDRAN minta MENTERI PERTAHANAN menyatakan :- (a) apakah pendirian Kementerian berhubung kenyataan Panglima Tentera Darat, Jeneral Datuk Seri Mohammad Ab.
Rahman yang menyatakan bahawa sturuktur gaji yang tidak setimpal adalah antara faktor kaum bukan bumiputera tidak berminat untuk menyertai Angkatan Tentera Malaysia; dan (b) memandangkan sektor pertahanan negara memerlukan penglibatan segenap masyarakat, adakah pihak Kementerian mempunyai sebarang tindakan susulan, terutamanya dari aspek menambah baik struktur gaji agar lebih ramai rakyat Malaysia akan berminat untuk menyertai Angkatan Tentera Malaysia.

NO SOALAN: 55 JAWAPAN Tuan Yang Dipertua, 1.


Angkatan Tentera Malaysia (ATM) merupakan agensi kerajaan utama yang dipertanggungjawabkan menjaga keselamatan dan kedaulatan negara.

Saban tahun, organisasi ini melahirkan ribuan anggota tentera yang terlatih untuk diatur gerak bagi menangkis potensi ancaman sama ada berbentuk tradisional atau bukan tradisional.

Komponen utama bagi mendukung tujuan tersebut adalah kekuatan keanggotaan ATM, seiring dengan semangat juang dan tahap patriotisme yang tinggi.

2.
2.

Sehingga 31 Mei 2023, komposisi/kekuatan keanggotaan ATM adalah seperti berikut; sebanyak 85.81% terdiri daripada kaum Melayu.

Bumiputera Sarawak dan Sabah masing-masing adalah sebanyak 7.59% dan 4.31%.

Manakala penyertaan dari kaum India adalah sebanyak 1.41%, diikuti kaum Cina 0.45% dan lain-lain kaum termasuk Orang Asli sebanyak 0.43%.

3.
Berdasarkan kepada kajian yang dibuat pada tahun 2013 oleh Universiti Malaya yang bertajuk Factors Contributing to the Lack of Non-Malays Joining The Malaysian Armed Forces dan kajian tahun 2022 oleh Universiti Putra Malaysia yang bertajuk Managing Diversity in Malaysia: Readiness of Non-Malay Youths to Join the Malaysian Armed Forces serta kajian dalaman oleh ATM telah mengenalpasti beberapa faktor utama yang menyumbang kepada isu tersebut seperti berikut: NO SOALAN: 55 i. Bidang kerjaya yang berisiko tinggi dan perlu bersedia sepanjang masa; ii.
Gaji yang rendah dan tidak setimpal berbanding kejerihan, kepayahan dan risiko tinggi di dalam tugas; iii.

Terikat dengan disiplin ketenteraan yang ketat dan bersifat rejimental; iv.

Piawaian kesihatan yang ketat; v. Kurangnya dorongan daripada ahli keluarga; dan vi.

Tiada pendedahan ketenteraan.

4.

Struktur gaji yang tidak setimpal merupakan salah satu faktor pendorong kepada kurangnya penglibatan warganegara Bukan Bumiputera di dalam menganggotai ATM.
Walau bagaimanapun, ini tidak bermakna mereka tidak patriotik kepada negara tetapi mereka ini lebih cenderung untuk memilih sektor-sektor lain terutamanya sektor ekonomi dan perniagaan yang menjanjikan keuntungan serta suasana persekitaran yang lebih fleksibel berbanding kehidupan rejimental dalam tentera.
Di samping itu, keadaan ekonomi yang dilihat kurang memberangsangkan turut menggandakan lagi kecenderungan Bukan Bumiputera untuk memilih bekerja dalam sektor swasta atau bekerja sendiri yang boleh memberi pulangan yang lebih lumayan.

NO SOALAN: 55 5.

Pihak ATM sentiasa mengalu-alukan keanggotaan Bukan Bumiputera di dalam organisasi ini.

Kepelbagaian kaum di dalam organisasi ketenteraan adalah satu bentuk kelebihan strategik yang turut melambangkan kekuatan dan perpaduan sesebuah negara.
ATM juga sentiasa mengambil langkah-langkah proaktif bagi menarik lebih ramai penyertaan pelbagai kaum untuk bersama-sama memikul tanggungjawab mempertahankan negara.

Ini termasuklah dengan memperkemas dan menambah baik Skim Perkhidmatan ATM supaya lebih kompetitif dengan agensi kerajaan lain dan dari semasa ke semasa mengkaji kesesuaian Skim Saraan dan Elaun ATM.

Sekian, terima kasih.


NO SOALAN: 56 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' DR. AHMAD AZAM BIN HAMZAH TARIKH : 21 JUN 2023 DATO' DR. AHMAD AZAM BIN HAMZAH minta MENTERI PENDIDIKAN menyatakan apakah perancangan Kementerian mengenai masalah kesetaraan pendidikan terutamanya di kawasan yang mengalami masalah perhubungan terutama di daerah pedalaman dan daerah miskin.
NO SOALAN: 56 JAWAPAN Tuan Yang di-Pertua, Kementerian Pendidikan Malaysia (KPM) melalui Anjakan Keenam dalam Pelan Pembangunan Pendidikan Malaysia (PPPM) 2013-2025 memberi penekanan kepada aspek ekuiti atau merapatkan jurang pendidikan.

Ini dilaksanakan melalui pengupayaan jabatan pendidikan negeri (JPN), pejabat pendidikan daerah (PPD) dan sekolah menerusi inisiatif Program Transformasi Daerah (DTP).
Inisiatif DTP diwujudkan bagi JPN, PPD dan sekolah untuk menyediakan penyelesaian khusus berasaskan keperluan serta isu setempat.

Tindakan ini bertujuan mempercepatkan penambahbaikan prestasi sekolah melalui program yang sistematik yang dipimpin oleh PPD di semua negeri.

Menerusi DTP, pelbagai strategi telah dan sedang dilaksanakan seperti: i. melaksana pembugaran dalam aspek akauntabiliti dan sokongan di semua peringkat JPN dan PPD; ii.
memperkasa peranan JPN dalam mengupayakan sistem sokongan sekolah; NO SOALAN: 56 iii.

memberi bimbingan serta sokongan kepada pemimpin sekolah serta guru ke arah peningkatan kualiti kepimpinan dan kualiti pengajaran menerusi School Improvement Partners (SIPartners+) dan School Improvement Specialist Coaches (SISC+); iv.
memperkasa peranan PPD sebagai pembimbing dalam memberi sokongan profesional kepada sekolah; dan v. memperkasa sistem sokongan sekolah melalui keluwesan operasi mengikut keperluan lokaliti serta berdasarkan keputusan berasaskan data (data driven decision making).

Seterusnya mekanisme pemantauan pada setiap peringkat dilaksana bagi memastikan sekolah, daerah dan negeri berada pada landasan yang betul.
Salah satu platform yang digunakan bagi memantau prestasi ini ialah Dialog Prestasi yang membincangkan prestasi pendidikan berasaskan data dan fakta.

Melalui Dialog Prestasi ini, KPM dapat mengenal pasti kelemahan yang ada dan seterusnya dapat mengambil tindakan pembetulan yang berterusan.
Untuk makluman Ahli Yang Berhormat, ekuiti atau jurang pendidikan dalam konteks keberhasilan murid antara sekolah bandar dan luar bandar dapat diukur menerusi pencapaian murid dalam peperiksaan Sijil Pelajaran Malaysia (SPM).

Berdasarkan pencapaian Gred Purata SPM 2022, prestasi jurang bandar dan luar bandar telah merapat sebanyak 29.51 peratus berbanding tahun 2012.

Sekian, terima kasih.


NO SOALAN: 57 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK PAUL IGAI TARIKH : 21 JUN 2023 DATUK PAUL IGAI minta MENTERI PELABURAN, PERDAGANGAN DAN INDUSTRI menyatakan bagaimanakah dan bilakah Kerajaan dapat mencapai objektif pengurangan pekerja asing dalam industri pembuatan khususnya kepada nisbah 80: 20.

NO SOALAN: 57 JAWAPAN Tuan Yang di-Pertua, 1.


Pelaksanaan syarat penggajian guna tenaga pekerja rakyat Malaysia sekurang-kurangnya 80% (Syarat 80:20) telah dilaksanakan oleh Kementerian Pelaburan, Perdagangan dan Industri (MITI) di dalam kelulusan Lesen Pengilang dan galakan cukai bagi projek perkilangan bermula pada tahun 2016.

Walau bagaimanapun, MITI telah melanjutkan tempoh pematuhan syarat tersebut sehingga 31 Disember 2024 berikutan pandemik Covid-19 dan isu kekurangan tenaga kerja tempatan.

2.
2.

Sebagai Agensi Kawal Selia (AKS) bagi sektor pembuatan, MITI sentiasa mendokong polisi Kerajaan yang memberi keutamaan terhadap penciptaan peluang pekerjaan bagi pekerja-pekerja tempatan, serta menarik lebih banyak pelaburan berkualiti tinggi yang berteraskan automasi dan teknologi selari dengan Aspirasi Pelaburan Negara (National Investment Aspiration) (NIA).

3.
3.

Selain itu, Kerajaan telah mengambil pelbagai inisiatif untuk mempromosikan automasi serta mekanisma lain untuk mengurangkan kebergantungan terhadap pekerja asing dalam industri.

Di antara inisiatif tersebut adalah seperti berikut: a. Menggalakkan penggunaan automasi dalam kalangan syarikat-syarikat di sektor perkilangan, perkhidmatan dan pertanian melalui Elaun Modal Automasi (Automation Capital Allowance – Automation CA).
Syarikat layak mendapat elaun automasi sebanyak 200% ke NO SOALAN: 57 atas RM10 juta bagi perbelanjaan automasi dan digitalisasi.
Insentif Elaun Modal Automasi ini telah diperkenalkan pada Bajet 2015 dan telah dilanjutkan sehingga 31 Disember 2027 di dalam Bajet 2023; b. Meningkatkan keupayaan pelabur tempatan melalui Dana Intervensi Industry4WRD bagi perusahaan kecil dan sederhana (PKS) yang telah melalui program Industry4WRD Readiness Assessment bagi mengadaptasi digitalisasi dan automasi dengan mengaplikasi teknologi Industri 4.0 di dalam operasi syarikat.
Dana ini menyediakan geran padanan kepada syarikat yang layak dengan nisbah 70:30, tertakluk kepada jumlah maksimum RM500,000 bagi setiap syarikat.
Syarikat yang layak akan menerima pendahuluan sebanyak 30 peratus daripada jumlah geran yang diluluskan untuk memulakan projek; c. Memperkenalkan Industry-led Professional Certificate Program (IPC) di bawah Malaysia Automotive, Robotics & IOT Institute (MARii) dengan tujuan menggantikan pekerja asing dengan pekerja tempatan di dalam sektor pembuatan; d. Melaksanakan Lean Management Programme di bawah Perbadanan Produktiviti Malaysia (MPC) bagi mengurangkan kebergantungan pekerja asing dan menggalakkan perubahan syarikat ke arah operasi yang lebih efisien; e. Memperkenalkan Soft Loan Scheme for Automation and Modernization (SLSAM) di bawah Malaysian Industrial Development Finance Berhad (MIDF) bagi membantu syarikat pembuatan mengautomasikan dan memodenkan proses.
SLSAM NO SOALAN: 57 adalah untuk membantu mengurangkan kos automasi dengan menawarkan kadar keuntungan pembiayaan tetap yang rendah (serendah 4%), tempoh pembayaran balik yang lebih lama (sehingga 10 tahun untuk mesin/peralatan dan pembiayaan yang lebih tinggi (sehingga RM20 juta); f. Memperkenalkan Program Skim Jaminan Proses Automasi (SJPA) di bawah Syarikat Jaminan Pembiayaan Perniagaan (SJPP) yang merupakan syarikat milik penuh Menteri Kewangan Diperbadankan.
Program ini bertujuan untuk memberikan jaminan dan ransangan kepada syarikat PKS dalam mengaplikasikan automasi di dalam pengoperasian syarikat.

Sejumlah RM3billion telah diperuntukkan bagi program ini bermula daripada 1 Februari 2020 hingga 31 Disember 2035.
Sehingga 31 Mac 2023, sebanyak RM923.08 juta telah diluluskan pembiayaan dan jumlah dana yang diperuntukkan masih berbaki RM2.076billion untuk dinikmati oleh syarikat-syarikat yang berminat; dan g. Menyediakan dana pinjaman sebanyak RM2billion kepada perusahaan kecil dan sederhana (PKS) di bawah Bank Negara Malaysia (BNM).
Dana pinjaman ini diperkenalkan di dalam Bajet 2023 untuk menggalakkan proses automasi, digitalisasi dan amalan hijau dalam perniagaan bagi meningkatkan produktiviti dan kecekapan syarikat.

NO SOALAN: 57 4.
NO SOALAN: 57 4.

Kerajaan sentiasa menyeru pihak industri untuk memanfaatkan inisiatif yang telah ditawarkan dalam mengaplikasikan automasi serta mekanisma lain untuk meneruskan kapasiti pembuatan sesuai dengan permintaan sedia ada dan pada masa yang sama, merancang exit plan untuk mengurangkan kebergantungan terhadap pekerja asing.

5.
5.

Selain itu, pihak industri digesa untuk bekerjasama dengan MARii untuk mendapat tenaga kerja tempatan atau PERKESO dalam mengoptimakan permohonan pekerja melalui platform MyFutureJobs serta mendapatkan insentif penggajian pekerja tempatan seperti yang ditawarkan oleh kerajaan.

6.
6.

Selaras dengan Dasar Pelaburan Baharu (New Investment Policy - NIP) yang holistik dan memberi penekanan kepada elemen Enviromental, Social and Governance (ESG), Kerajaan akan terus mendokong usaha memartabatkan standard perburuhan negara.

Dalam hal ini, Kerajaan sedang membangunkan rangka kerja Industry Enviromental, Social and Governance (i-ESG) bagi sektor pembuatan untuk membantu industri menggunapakai amalan ESG yang dijangka siap hujung tahun ini.

Sekian, terima kasih.


NO SOALAN: 58 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO DR. NUING JELUING TARIKH : 21 JUN 2023 DATO DR. NUING JELUING minta MENTERI PERTAHANAN menyatakan apakah maklumat terkini tentang perkembangan rancangan membina jalan sempadan di sepanjang sempadan Sarawak-Kalimantan dan menaik taraf pos-pos keselamatan di sepanjang sempadan.
Ini memandangkan ibu kota pentadbiran Indonesia yang akan berpindah ke Kalimantan sudah pun membina jalan sempadan mereka dan menaik taraf pos keselamatan mereka.

NO SOALAN: 58 JAWAPAN Tuan Yang di-Pertua, 1.

Kementerian Pertahanan melalui Tentera Darat sebilang masa melaksanakan operasi kawalan sempadan daratan di sepanjang sempadan antara Sarawak serta Sabah (Malaysia) dan Kalimantan (Indonesia).
Pembinaan pos-pos baharu juga diberi keutamaan bertujuan mengimbangi pos-pos keselamatan negara jiran Indonesia.

Selain daripada itu, ianya juga bertujuan untuk mengawal kesan daripada pembinaan Jalan Paralel Perbatasan Kalimantan yang menghubungkan Temajuk, KALBAR (Telok Melano, Sarawak) hingga ke Sebatik, KALTARA yang dijangka beroperasi pada tahun 2024 serta pembinaan beberapa Pos Lintas Batas Negara (PLBN) di sepanjang laluan tersebut.

2.
2.

Sebagai makluman Yang Berhormat, Kementerian Pertahanan mengambil maklum mengenai cadangan pembinaan jalan di kawasan sempadan oleh pihak Polis Diraja Malaysia (PDRM) dan Kementerian Dalam Negeri (KDN) serta berpandangan status terkini sebaiknya perlu dirujuk dengan agensi dan kementerian yang berkaitan.

3.
3.

Pada masa kini, terdapat 13 pos kawalan sempadan dan 6 Pos Gabungan Bersama (GABMA) antara Tentera Darat Malaysia (TDM) dan Tentara Nasional Indonesia – Angkatan Darat (TNI – AD) di Sarawak yang bermula dari Biawak hingga ke Be’kalalan.

Selain itu, terdapat 3 Pos Imbangan yang sedang dibina iaitu di Tetangga Akrab, Bahagian Serian, Rapak Baru, Bahagian Sri Aman dan Mengkalap, Bahagian Limbang yang dijangka siap pembinaannya pada NO SOALAN: 58 September/Oktober 2023.
Seterusnya 4 Pos Imbangan lagi dijadualkan pembinaannya pada Oktober/November 2023 iaitu di Kandaie 2 di Bahagian Kuching, Melikin di Bahagian Serian, Nanga San dan Engsawang, di Bahagian Sri Aman.

4.

Tentera Darat Malaysia akan terus komited dalam memperkukuhkan hubungan dua hala dengan Tentara Nasional Indonesia – Angkatan Darat (TNI – AD) melalui perlaksanaan Pos Gabungan Bersama dan Rondaan Bersama (Patroli Terkoordinasi) di sepanjang persempadanan negara.
Selain itu, aktiviti-aktiviti pengoperasian turut dilaksanakan seperti Rondaan Jarak Jauh (RJJ), Rondaan Jarak Dekat (RJD), pengawasan udara melalui Mini UAV serta Serang Hendap dan Tangkap (SERKAP).

Sekian, terima kasih.


NO SOALAN: 59 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB PUAN RITA SARIMAH ANAK PATRICK INSOL TARIKH : 21 JUN 2023 PUAN RITA SARIMAH ANAK PATRICK INSOL minta MENTERI KESIHATAN menyatakan apakah transformasi yang akan dilaksanakan untuk mengatasi masalah kekurangan pakar perubatan di Sarawak memandangkan masalah ini telah berlarutan sejak sekian lama.
NO SOALAN: 59 JAWAPAN Tuan Yang di-Pertua, 1.

Kerajaan sentiasa berusaha untuk meningkatkan bilangan Pakar Perubatan di Sarawak untuk memperluaskan dan menambah baik perkhidmatan kepakaran kepada rakyat Malaysia termasuk perkhidmatan kepakaran di fasiliti luar bandar.

2.

Sehingga tahun 2022, KKM telah meningkatkan sebanyak 72% (754 orang) penempatan pakar di Sarawak berbanding tahun 2019 (438 orang).

3.
3.

Antara inisiatif yang dilaksanakan ialah: i) melaksanakan konsep hospital kluster melalui perkongsian kemudahan antara hospital bagi Pakar Perubatan dan Pegawai Perubatan menyampaikan rawatan kesihatan dalam lingkungan hospital-hospital yang di klusterkan.

ii) melaksanakan visiting specialist (dengan izin) bagi Pakar Perubatan menyampaikan rawatan kepada penduduk sekitar di luar bandar.
iii) memperkenalkan Bayaran Insentif Penempatan Pakar (BIPP) kepada Pakar Perubatan yang berkhidmat di Sabah, Sarawak dan Labuan yang mana kadar elaun di luar bandar adalah lebih tinggi daripada kawasan bandar.

Kadar BIPP bagi fasiliti yang terletak di kawasan bandar adalah sebanyak RM500 hingga NO SOALAN: 59 RM2,000.

Manakala bagi fasiliti kesihatan di kawasan luar bandar, kadar BIPP adalah di antara RM1,000 hingga RM2,500.
iv) memberi Bayaran Insentif Mengikut Lokasi dan Tahap Kesusahan (BIMLTK) (RM500 hingga RM1500) atau Bayaran Insentif Pedalaman (BIP) (kadar 10% daripada gaji bulanan) kepada pegawai yang berkhidmat di fasiliti kesihatan di kawasan pedalaman yang diluluskan.

v) mempertingkatkan latihan kepakaran dan subkepakaran, agar lebih ramai pakar akan dihasilkan pada masa hadapan bagi menampung pertambahan beban kerja khususnya di kawasan luar bandar.
vi) menempatkan Pegawai Perubatan yang menjalani pewartaan di hospital di Sarawak.

vii) menempatkan Pakar Perubatan untuk berkhidmat sekurang-kurangnya dalam tempoh satu tahun dan dibuat secara penggiliran di hospital Sarawak.

viii) menggalakkan lebih ramai Pegawai Perubatan kelahiran Sarawak mengikuti program kepakaran sama ada dibawah Program Sarjana Perubatan dengan cuti belajar dan Hadiah Latihan Persekutuan atau melalui program laluan paralel.
NO SOALAN: 59 ix) melantik semula Pakar Perubatan secara kontrak berdasarkan bidang kritikal yang diperlukan untuk berkhidmat di hospital di Sarawak.

x) menggalakkan perkongsian perkhidmatan kepakaran di fasiliti awam dan swasta termasuk melaksanakan aktiviti penyumberluaran (outsourcing) (dengan izin).

Sekian, terima kasih.


NO SOALAN: 60 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI HAJI MOHAMAD FATMI BIN CHE SALLEH TARIKH : 21 JUN 2023 TAN SRI HAJI MOHAMAD FATMI BIN CHE SALLEH minta PERDANA MENTERI menyatakan pernahkah ada sebarang usaha daripada Kerajaan terdahulu (Perikatan Nasional) untuk menyemak semula Perjanjian Petroleum.
NO SOALAN: 60 JAWAPAN YB DATO' SRI AZALINA OTHMAN SAID MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.

Untuk makluman Yang Berhormat, Pembayaran Bayaran Tunai Hasil Petroleum adalah berdasarkan asas perundangan yang diperuntukkan di bawah Akta Kemajuan Petroleum 1974 [Akta 144] dan Perjanjian Pembayaran (merujuk kepada Payment Agreement yang ditandatangani antara negeri-negeri dengan PETRONAS).
Tiada semakan semula kepada Perjanjian Pembayaran telah dibuat oleh Kerajaan terdahulu.

Sekian, terima kasih.


NO SOALAN: 61 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK RAZALI BIN IDRIS TARIKH : 21 JUN 2023 DATUK RAZALI BIN IDRIS minta MENTERI PERTANIAN DAN KETERJAMINAN MAKANAN menyatakan bahawa menurut kajian projek Penang South Islands (PSI) akan memberi impak negatif kepada hasil tangkapan nelayan sebanyak RM525 juta setahun dan hasil ternakan laut sebanyak RM1.67 bilion setahun.
Apakah langkah yang diambil Kerajaan untuk menggantikan sumber pendapatan nelayan dan penternak hasil laut yang terkesan.

NO SOALAN: 61 JAWAPAN Tuan Yang di-Pertua, Kementerian Pertanian dan Keterjaminan Makanan (KPKM) menjalankan libat urus berterusan dengan pihak pentadbiran negeri Pulau Pinang bagi memastikan apa-apa projek memberi kesan minimum terhadap hasil tangkapan nelayan dan pengusaha akuakultur.
Sekiranya projek Penang South Island (PSI) ini diteruskan, antara langkah yang KPKM akan laksanakan untuk mengurangkan sebarang impak penurunan hasil yang terjejas adalah seperti berikut: a. meningkatkan kawasan-kawasan perlindungan sumber perikanan melalui mewartakan kawasan refugia, taman laut dan santuari bagi menjamin ketersediaan sumber perikanan untuk aktiviti penangkapan ikan; dan b. pengezonan semula Kawasan Penangkapan Ikan yang melibatkan empat buah negeri di Pantai Barat Semenanjung Malaysia iaitu Pulau Pinang, Kedah, Perak dan Selangor dengan mewujudkan Zon Konservasi dari 0-1 batu nautika (telah dilaksanakan bermula pada 1 September 2014 susulan daripada kemerosotan sumber perikanan demersal).
NO SOALAN: 61 Bagi menggantikan sumber pendapatan nelayan dan penternak hasil laut yang terkesan akibat daripada projek PSI, insentif-insentif yang dicadangkan oleh pemaju/penggerak projek kepada nelayan-nelayan yang terkesan adalah: a. pembayaran pampasan kepada nelayan dan pembayaran ex-gratia kepada nelayan yang layak; b. cadangan-cadangan alternatif bagi meningkatkan sumber perikanan seperti tukun tiruan, Fish Aggregating Device (FAD), pelepasan benih, penanaman bakau dan banyak lagi; c. memberikan keutamaan peluang pekerjaan seperti eko-pelancongan kepada nelayan yang terkesan; d. pemberian bantuan secara in kind seperti bot dan peralatan menangkap ikan: dan e. memberikan sokongan dan bantuan yang sewajarnya kepada nelayan yang ingin terlibat dengan sistem akuakultur.
Sekian, terima kasih.

NO SOALAN: 62 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SHAMSUDDIN BIN HAJI ABD GHAFFAR TARIKH : 21 JUN 2023 DATO' SHAMSUDDIN BIN HAJI ABD GHAFFAR minta MENTERI PERDAGANGAN DALAM NEGERI DAN KOS SARA HIDUP menyatakan mengapakah harga makanan masih belum boleh dikawal malah terus meningkat dan membebankan rakyat.

Apakah usaha pihak Kerajaan dalam mengatasi masalah ini.
NO SOALAN: 62 JAWAPAN: Yang di-Pertua, Kementerian Perdagangan Dalam Negeri dan Kos Sara Hidup sentiasa menjalankan pemantauan dan penguatkuasaan yang rapi sepanjang masa dalam memastikan kestabilan harga barang di pasaran dan seterusnya memastikan keberadaan bekalan barangan di pasaran.

Pemeriksaan dan pemantauan yang rapi dan menyeluruh ke atas semua premis perniagaan ini, termasuklah kawasan bandar dan luar bandar, pusat-pusat membeli belah, kawasan peranginan dan tempat tumpuan orang ramai.
Negara mengamalkan pasaran ekonomi terbuka dan kerajaan tidak mengawal serta menetapkan harga ke atas semua jenis barangan.

Oleh yang demikian, peniaga dibenarkan untuk membuat pelarasan harga dengan syarat kenaikan harga adalah selaras dengan peningkatan kos dan memastikan bahawa peratusan margin keuntungan semasa tidak boleh melebihi peratusan keuntungan asas yang ditetapkan.
Kementerian sentiasa memantau isu kenaikan harga mendadak yang berlaku melalui pemantauan dan pemeriksaan secara langsung ke atas premis yang mengalami isu tersebut.

Mana-mana peniaga yang didapati menaikkan harga barangan secara melampau, notis bertulis akan dikeluarkan kepada mereka dan sekiranya selepas dianalisa didapati mencatut, kesalahan di bawah Seksyen 14 Akta Kawalan Harga dan Antipencatutan 2011 boleh diambil ke atas mereka.
NO SOALAN: 62 Namun begitu, Kerajaan telah mengambil langkah-langkah yang perlu untuk mengawal kenaikan harga barang dengan mengadakan Skim Harga Maksimum Musim Perayaan dengan tujuan menetapkan harga maksimum untuk barangan keperluan bagi tempoh masa tertentu.

Kerajaan turut melaksanakan Penentuan Harga Maksimum bagi Ayam dan Telur Ayam dengan menetapkan harga maksimum bagi memberikan kestabilan harga kepada kedua-dua item penyumbang sumber protein utama penduduk Negara ini.
Kementerian juga turut memperkenalkan Menu Rahmah di mana inisiatif peniaga-peniaga membantu kerajaan dengan menjual makanan tengah hari yang lengkap pada harga RM5.00 dan ke bawah.

Menu Rahmah adalah hidangan seimbang merangkumi nasi, satu pilihan protein iaitu ayam atau ikan dan sayuran yang ditawarkan untuk membantu golongan yang terkesan dengan kenaikan kos sara hidup ketika ini.
Kementerian turut memperkenalkan inisiatif lain di bawah Payung Rahmah termasuk Pakej Rahmah, Bakul Rahmah Dan Kafe Rahmah yang bertujuan membantu golongan B40 yang terkesan dengan kenaikan kos sara hidup.

Kerajaan juga masih meneruskan pemberian subsidi kepada Minyak Masak Paket 1 kg dimana pengguna dapat membelinya dengan harga RM2.50 sepaket.
Disamping itu, Kerajaan terus membantu masyarakat dengan menetapkan harga siling bagi Minyak Masak Kelapa Sawit Tulen Kemasan Botol pada harga RM6.90(1kg), RM13.30(2kg), RM19.60(3kg) dan RM30.90(5kg) bermula Februari 2023.

Kerajaan juga NO SOALAN: 62 memberikan subsidi kepada barangan keperluan asas seperti ayam, telur ayam, minyak masak paket, LPG, petrol dan lain-lain barangan bagi memastikan rakyat negara ini menikmati barangan keperluan pada harga yang munasabah.
Kementerian turut melakukan penambahbaikan bagi memastikan tidak berlaku manipulasi keuntungan tinggi yang tidak munasabah iaitu dengan menguatkuasakan Akta Kawalan Harga dan Antipencatutan (AKHAP) 2011 bagi mengawal pengambilan untung secara tidak munasabah oleh peniaga melalui kaedah pengeluaran notis di bawah Seksyen 21 AKHAP 2011.

Disamping itu kementerian juga melaksanakan operasi seperti Ops Catut 2023, Ops Pasar 2023 dan Ops Kesan 2023 yang telah dilaksanakan bermula pada bulan Januari tahun ini.
Kementerian akan terus bekerjasama rapat dengan kementerian lain terutamanya Kementerian Pertanian dan Keterjaminan Makanan (KPKM) dalam memastikan pengeluaran dan bekalan makanan dan barang keperluan pada harga yang stabil.

Libat urus berterusan dengan industri, pengeluar, pengimport, pemborong, peruncit, persatuan pengguna dan lain-lain pihak berkaitan, tetap dijalankan dari semasa ke semasa bagi mendapatkan input-input berkaitan kenaikan kos pengeluaran dan harga jualan.

Sekian, terima kasih.


NO SOALAN: 63 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SIVARAJ A/L CHANDRAN TARIKH : 21 JUN 2023 DATO' SIVARAJ A/L CHANDRAN minta MENTERI KEWANGAN menyatakan apakah dasar Kerajaan berhubung jangkaan peningkatan premium insurans perubatan dan hayat akibat tekanan inflasi dan apakah mekanisme kawal selia yang dilaksanakan supaya peningkatan ini tidak membebankan pengguna.
NO SOALAN: 63 JAWAPAN Tuan Yang di-Pertua, Jumlah Secara amnya, kadar premium/sumbangan produk insurans dan takaful perubatandan kesihatan (medical and health insurance and takaful, MHIT) mengambil kiraprofil risiko individu, trend tuntutan dan kos perbelanjaan perubatan, serta kosinsurans/takaful semula (reinsurance and retakaful) bagi memastikan perlindunganyang berterusan dapat diberikan kepada pemegang polisi.
Kadarpremium/sumbangan produk MHIT akan dikaji secara berkala bagi memastikan premium/sumbangan yang diterima adalah mencukupi untuk menampung jangkaan kos tuntutan dan perbelanjaan perubatan.

Antara faktor-faktor utama yang menyumbang kepada peningkatan kadar premium/sumbangan produk MHIT adalah inflasi kos perkhidmatan perubatan yang tinggi (terutamanya di pihak hospital swasta).
Perkembangan ini adalah berpunca daripada inflasi kos perubatan melalui penggunaan kelengkapan dan teknologi perubatan baharu dan peningkatan kos bekalan dan perkhidmatan hospital, termasuklah kos perubatan.

Bagi menangani masalah ini, Bank Negara Malaysia (BNM) telah menggariskan tiga strategi utama di bawah Pelan Sektor Kewangan 2022-2026 bagi menyokong produk MHIT untuk kekal mampan dan mampu milik dalam jangka masa panjang.
NO SOALAN: 63 i. Melaksanakan langkah-langkah yang boleh mendorong tingkah laku positif dan penggunaan yang lebih bertanggungjawab di kalangan peserta ekosistem kesihatan swasta melalui rekabentuk ciri-ciri produk MHIT; ii.

Menyokong pengurusan kawalan caj dan kos yang lebih baik dan telus dengan memanfaatkan penyelesaian digital.
Usaha ini bagi membolehkan pengendali insurans dan takaful (insurers and takaful operators, ITOs) untuk membuat perbandingan kos tuntutan serta kewajaran kos perubatan yang dikenakan secara lebih berkesan dan menyokong pemegang polisi insurans / sijil takaful untuk membuat keputusan penjagaan kesihatan berdasarkan maklumat yang mencukupi berkaitan penyedia perubatan pilihan mereka; dan iii.
Melaksanakan standard yang lebih tinggi untuk amalan perniagaan dan amalan penjualan, termasuk tetapi tidak terhad kepada: (i) meningkatkan keperluan lembaran penzahiran produk (product disclosure sheet) untuk menambah baik pemahaman pengguna; (ii) memperkukuh kehendak jualan berasaskan keperluan untuk produk insurans/takaful kesihatan bagi mengurangkan risiko salah jual; dan (iii) menyediakan panduan tambahan tentang amalan penentuan semula harga bagi menggalakkan pendekatan penentuan semula harga yang lebih objektif, berstruktur dan konsisten untuk industri pada masa hadapan.
NO SOALAN: 63 Bagi pengguna yang terbeban akibat kajian semula kadar premium/sumbangan produk MHIT serta bagi memastikan kesinambungan perlindungan, pihak ITO menawarkan beberapa pilihan kepada pengguna tersebut untuk mengubah atau menukar pelan MHIT mereka kepada pelan yang lebih mampu milik mengikut keperluan dan situasi semasa pengguna.

Pihak pengguna juga boleh berbincang dengan pihak ITO masing-masing bagi menstruktur semula bayaran premium/sumbangan yang dikenakan secara beransur-ansur.
Sesungguhnya, kerjasama dan tindakan bersepadu oleh semua pihak berkepentingan dalam sektor kesihatan dan perubatan adalah kritikal untuk memastikan insurans/takaful perubatan terus mampan dan mampu milik dalam jangka panjang.

Bagi tujuan ini, pihak BNM sedang bekerjasama dengan pemegang taruh yang lain, termasuk Kementerian Kesihatan Malaysia (KKM) dalam merangka inisiatif-inisiatif yang dapat dilaksanakan di bawah Kertas Putih Kesihatan untuk pemerkasaan sistem kesihatan Malaysia.

Sekian, terima kasih.


NO SOALAN: 64 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN RODERICK WONG SIEW LEAD TARIKH : 21 JUN 2023 TUAN RODERICK WONG SIEW LEAD minta MENTERI DALAM NEGERI menyatakan adakah lesen bunga api dan mercun perlu dimohon kepada Kerajaan dan bagaimanakah cara untuk memohon lesen bunga api dan mercun kerana terdapat banyak peniaga menjualnya tanpa lesen.
NO SOALAN: 64 JAWAPAN Tuan Yang Di Pertua, Kementerian Dalam Negeri (KDN) dan Polis Diraja Malaysia (PDRM) mengawal selia pengimportan dan penjualan mercun dan bunga api berdasarkan Akta Bahan Letupan 1957, Peraturan-Peraturan Bahan Letupan 1923 dan Garis Panduan Mengimport dan Berniaga Bunga Api Jenis Happy Boom dan Pop-Pop untuk Jualan Umum Sempena Musim Perayaan.

Bagi permohonan untuk mengimport mercun dan bunga api perlu dikemukakan ke KDN untuk diteliti dan dipertimbangkan.
Kelulusan untuk mengimport hanya akan diberikan setelah sesebuah syarikat yang memohon memenuhi pelbagai syarat yang ditetapkan seperti mempunyai tempat simpan selamat bahan letupan, mengimport mercun yang dibenarkan sahaja dan melepasi tapisan keselamatan yang berkaitan.
Manakala bagi permit penjualan mercun dan bunga api ketika musim perayaan pula, permohonan perlu dikemukakan kepada PDRM bagi pengeluaran lesen berdasarkan kepada syarat-syarat seperti berikut: i) Pemohon mestilah warganegara Malaysia yang berumur 18 tahun dan ke atas; ii) Bebas daripada rekod jenayah (tapisan keselamatan rekod akan dilaksanakan oleh PDRM); iii) Mempunyai lesen Perniagaan (SSM) bagi syarikat seperti pasar raya/ pusat membeli belah; iv) Mempunyai surat lantikan daripada syarikat pengimport/pembekal; NO SOALAN: 64 v) Penjualan mercun dan bunga api hanya dibenarkan ketika musim perayaan sahaja; vi) Membenarkan 36 jenis bunga api Happy Boom dan Pop-pop untuk tujuan jualan umum dan 9 jenis bunga api secara bersyarat yang telah menjalani ujinilai dan disahkan selamat oleh PDRM; vii) Mempunyai kebenaran (permit/lesen/kupon/surat rasmi) tempat/ lokasi berniaga daripada daripada Pihak Berkuasa Tempatan (PBT); viii) Mempunyai tempat simpan selamat yang diperakui oleh Bahagian Persenjataan PDRM; ix) Tempoh penjualan mercun dan bunga api hanya dibenarkan selama 30 hari sahaja (15 hari sebelum dan 15 hari selepas tempoh musim perayaan) tertakluk kepada kelulusan dan budi bicara PDRM; x) Tidak menjual bunga api kepada pembeli berumur kurang dari 18 tahun; dan xi) Tidak menjalankan urus niaga secara online atau menerusi sebarang aplikasi media sosial.
Sekian, terima kasih.

NO SOALAN: 65 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' HAJI HUSAIN BIN AWANG TARIKH : 21 JUN 2023 DATO' HAJI HUSAIN BIN AWANG minta PERDANA MENTERI menyatakan usaha-usaha yang sedang direncanakan oleh Kerajaan Persekutuan dalam memartabatkan Bahasa Melayu pada waktu terdekat ini.
NO SOALAN: 65 JAWAPAN DIJAWAB OLEH YB DATUK ARMIZAN MOHD ALI, MENTERI DI JABATAN PERDANA MENTERI (HAL EHWAL SABAH, SARAWAK DAN TUGAS-TUGAS KHAS) Tuan Yang di-Pertua, 1.

Usaha memartabatkan bahasa Melayu dalam perkhidmatan awam sentiasa menjadi keutamaan kerajaan.

Penggunaan bahasa Melayu sebagai bahasa rasmi dalam perkhidmatan awam adalah jelas seperti yang ditetapkan Perlembagaan Persekutuan Perkara 152 (1) (a) dan (b) serta Akta Bahasa Kebangsaan 1963/67 [Akta 32].

2.
2.

Sehubungan itu, arahan penggunaan bahasa Melayu dalam urusan rasmi perkhidmatan awam telah dilaksanakan melalui surat edaran JPA.

(S).100-1/3/3(8) bertarikh 9 Ogos 2022 dan Pekeliling Perkhidmatan Sumber Manusia (MyPPSM) Ceraian PO.1.1.1: Pemerkasaan Penggunaan Bahasa Melayu Dalam Perkhidmatan Awam.

Pekeliling ini menekankan keperluan penggunaan bahasa Melayu di peringkat Antarabangsadalam persidangan, konvensyen dan seminar.

3.
3.

Bagi memertabatkan bahasa Melayu dalam Perkhidmatan Awam, Institut Tadbiran Awam Negara (INTAN) melaksanakan program Munsyi Muda Bahasa di kalangan penjawat awam dengan kerjasama Dewan Bahasa dan Pustaka (DBP).

Tugas utama dan skop tugas Munsyi Muda Bahasa adalah seperti berikut: NO SOALAN: 65 i. menyemak dan mengesahkan semua surat-menyurat, dokumen, laporan rasmi dan teks ucapan pengurusan tertinggi; ii.

merancang kursus kebahasaan kepada warga kementerian / agensi; dan iii.
menjadi penceramah asas bahasa untuk kursus induksi staf baharu.

4.

Sehingga 2022, sebanyak 30 siri kursus bagi melahirkan Munsyi Muda Bahasa telah digerakkan oleh INTAN dan telah menghasilkan sejumlah 580 orang Munsyi Muda Bahasa daripada pelbagai kementerian, jabatan dan agensi.

5.
5.

Di samping itu juga, JPA melaksanakan penggilapan keterampilan berbahasa Melayu penjawat awam menerusi program bulan bahasa kebangsaan yang merangkumi penganjuran pertandingan Gegar Pidato Piala KPPA dan Teater Perkhidmatan Awam bagi menonjolkan kekayaan kosa kata bahasa Melayu.

Sekian, terima kasih.
NO SOALAN: 66 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO’ HAJI JEFRIDIN BIN HAJI ATAN TARIKH : 21 JUN 2023 DATO' HAJI JEFRIDIN BIN HAJI ATAN minta MENTERI KOMUNIKASI DAN DIGITAL menyatakan sejauh manakah ketegasan Kementerian dalam menangani isu penipuan pembelian tiket konsert yang menggunakan ‘bot tiket’ dan menjual semula pada harga yang terlalu tinggi sehingga berkali ganda oleh ‘scalpers’ atau ulat tiket.
NO SOALAN: 66 JAWAPAN Tuan Yang di-Pertua, Kementerian Komunikasi dan Digital (KKD) memandang serius berhubung aktiviti tidak bertanggungjawab kumpulan ulat tiket (scalpers) yang mengambil kesempatan mengenakan harga yang tinggi dalam penjualan tiket.

KKD akan meneliti mekanisme pembelian tiket terutama melibatkan isu platform digital, sama ada perlu ada sekatan ataupun syarat-syarat dicadangkan melihat kepada kesesuaian keadaan.
Dalam isu ini, KKD akan bekerjasama secara merentas kementerian yang terlibat seperti Kementerian Perdagangan Dalam Negeri (KPDN) untuk memastikan gejala ini tidak berleluasa.

KKD juga sedang meneliti peruntukan undang-undang yang ada bagi membolehkan tindakan tegas diambil terhadap golongan scalpers yang didakwa melakukan penjualan semula tiket pada harga yang tidak munasabah.
Di samping itu, Suruhajaya Komunikasi dan Multimedia Malaysia (SKMM) akan meneliti peruntukan undang-undang untuk mengambil tindakan terhadap platform digital yang menjadi pilihan ulat tiket.

Sekian, terima kasih.
NO SOALAN: 67 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI HUSSIN BIN ISMAIL TARIKH : 21 JUN 2023 TUAN HAJI HUSSIN BIN ISMAIL minta MENTERI PENDIDIKAN TINGGI menyatakan berapakah jumlah dan peratusan pelajar lepasan SPM, STPM, STAM, Matrikulasi dan Asasi yang telah berjaya dan ditawarkan ke IPTA namun menolak tawaran tersebut mulai tahun 2020 sehingga sekarang mengikut pecahan bangsa atau kaum.
NO SOALAN: 67 JAWAPAN Tuan Yang di-Pertua, 1.

Bagi tahun 2020 jumlah dan peratus kejayaan penawaran adalah seperti berikut: a. Lepasan SPM Bumiputera adalah seramai 109,138 bersamaan 60.69% kejayaan.

b. Lepasan SPM Bukan Bumiputera adalah seramai 12,216 bersamaan 49.05% kejayaan.

c. Lepasan STPM / STAM / Matrikulasi/ Asasi Bumiputera adalah seramai 42,646 bersamaan 86.92% kejayaan.

d. Lepasan STPM / STAM / Matrikulasi/ Asasi/ Bukan Bumiputera adalah seramai 12,192 bersamaan 92.59% kejayaan.

2.
2.

Daripada penawaran ini, jumlah atau peratus penolakan adalah seperti berikut: a. Lepasan SPM Bumiputera adalah seramai 36,910 bersamaan 33.82%.

b. Lepasan SPM Bukan Bumiputera adalah seramai 6,173 bersamaan 50.53% c. Lepasan STPM / STAM / Asasi/ Matrikulasi Bumiputera adalah seramai 3,677 bersamaan 8.62%.

d. Lepasan STPM / STAM / Asasi/ Matrikulasi Bukan Bumiputera adalah seramai 2,943 bersamaan 24.14%.

NO SOALAN: 67 3.
NO SOALAN: 67 3.

Bagi tahun 2021 jumlah dan peratus kejayaan penawaran adalah seperti berikut: a. Lepasan SPM Bumiputera adalah seramai 127,003 bersamaan 60.50% kejayaan.

b. Lepasan SPM Bukan Bumiputera adalah seramai 14,387 bersamaan 52.75% kejayaan.

c. Lepasan STPM / STAM / Matrikulasi/ Asasi Bumiputera adalah seramai 42,721 bersamaan 84.6% kejayaan.

d. Lepasan STPM / STAM / Matrikulasi/ Asasi Bukan Bumiputera adalah seramai 10,637 bersamaan 90.75% kejayaan.

4.
4.

Daripada penawaran ini, jumlah atau peratus penolakan adalah seperti berikut: a. Lepasan SPM Bumiputera adalah seramai 78,543 bersamaan 61.84%.

b. Lepasan SPM Bukan Bumiputera adalah seramai 11,316 bersamaan 78.65 %.

c. Lepasan STPM / STAM / Matrikulasi/ Asasi Bumiputera adalah seramai 5,481 bersamaan 12.83%.

d. Lepasan STPM / STAM / Matrikulasi/ Asasi Bukan Bumiputera adalah seramai 1,388 bersamaan 13.05%.

NO SOALAN: 67 5.
NO SOALAN: 67 5.

Bagi tahun 2022 jumlah dan peratus kejayaan penawaran adalah seperti berikut: a. Lepasan SPM Bumiputera adalah seramai 129,412 bersamaan 62.73% kejayaan.

b. Lepasan SPM Bukan Bumiputera adalah seramai 16,679 bersamaan 57.34% kejayaan c. Lepasan STPM / STAM / Asasi/ Matrikulasi Bumiputera adalah seramai 46,538 bersamaan 88.23% kejayaan.

d. Lepasan STPM / STAM / Asasi/ Matrikulasi Bukan Bumiputera adalah seramai 9,926 bersamaan 88.92% kejayaan.

6.
6.

Daripada penawaran ini, jumlah atau peratus penolakan adalah seperti berikut: a. Lepasan SPM Bumiputera adalah seramai 73,431 bersamaan 56.74%.

b. Lepasan SPM Bukan Bumiputera adalah seramai 13,853 bersamaan 83.06%.

c. Lepasan STPM / STAM Matrikulasi/ / Asasi/ Bumiputera adalah seramai 6,762 bersamaan 14.53%.

d. Lepasan STPM / STAM / Matrikulasi/ ASASI Bukan Bumiputera adalah seramai 1,832 bersamaan 18.46%.

Sekian, terima kasih.


NO SOALAN: 68 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DR. HAJAH WAN MARTINA BINTI WAN YUSOFF TARIKH : 21 JUN 2023 DR. HAJJAH WAN MARTINA BINTI WAN YUSOFF minta MENTERI KEWANGAN menyatakan berapakah bilangan pencarum yang telah memohon dan mendapat kelulusan pinjaman menggunakan Kumpulan Wang Simpanan Pekerja (KWSP) sebagai cagaran sehingga bulan Mei 2023.
NO SOALAN: 68 JAWAPAN Tuan Yang di-Pertua, Inisiatif Program Fasiliti Sokongan Akaun 2 (FSA2) adalah bertujuan untuk membantu ahli KWSP yang memerlukan bantuan kewangan mendapatkan pembiayaan peribadi daripada institusi perbankan berdasarkan baki simpanan dalam Akaun 2 tanpa perlu mencagarkan wang simpanan ahli demi mengimbangi kepentingan pendapatan persaraan di masa hadapan dan keperluan kewangan semasa.
Setakat 11 Jun 2023, jumlah permohonan FSA2 berserta jumlah amaun pinjaman yang diluluskan adalah seperti berikut:- Jadual 1 : Statistik permohonan FSA2 setakat 11 Jun 2023 BANK BILANGAN PERMOHONAN BILANGAN PEMOHON YANG LAYAK BILANGAN PEMOHON YANG BERSETUJU MENERIMA TAWARAN PEMBIAYAAN JUMLAH AMAUN PEMBIAYAAN (RM JUTA) MBSB 130,534 65,301 42,786 RM 878.6 BSN 38,391 23,113 4,910 RM 103.3 JUMLAH KESELURUHAN 168,925 88,414 47,696 RM 981.9 NO SOALAN: 68 Bagi permohonan yang tidak layak adalah disebabkan pemohon tidak memenuhi syarat-syarat kelayakan seperti permohonan tidak lengkap, di luar umur kelayakan, baki simpanan Akaun 2 tidak mencukupi dan lain-lain.
Sekian, terima kasih.

NO SOALAN: 69 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO’ DR. NELSON A/L RENGANATHAN TARIKH : 21 JUN 2023 DATO' DR. NELSON A/L RENGANATHAN minta MENTERI BELIA DAN SUKAN menyatakan berapakah jumlah institut latihan belia di bawah Kementerian dan jumlah keseluruhan pelajar di institut-institut tersebut.

Apakah bidang kursus yang paling popular di institut tersebut.
NO SOALAN: 69 JAWAPAN Tuan Yang di-Pertua, Untuk makluman Ahli Yang Berhormat, pada masa ini, terdapat 22 Institusi Latihan Kemahiran Belia dan Sukan (ILKBS) di seluruh negara meliputi lapan Institut Kemahiran Tinggi Belia Negara (IKTBN), 13 Institut Kemahiran Belia Negara (IKBN) dan sebuah Akademi Kemahiran Belia Golf (AKBG) yang menawarkan pelbagai kursus dari peringkat Sijil hingga Diploma Kemahiran Malaysia.

Jumlah keseluruhan pelajar sepenuh masa di ILKBS sehingga bulan Jun 2023 adalah seramai 8,439.
Manakala pelajar separuh masa adalah seramai 5,467.

Sehubungan itu, jumlah keseluruhan pelajar di ILKBS adalah seramai 13,906.

Sementara itu, bidang kursus yang paling popular di ILKBS adalah bidang Teknologi Mekanikal, Teknologi Hospitaliti, Teknologi Maklumat dan Teknologi Elektrik.

Sekian, terima kasih.


NO SOALAN: 70 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK WIRA DR. MOHD HATTA BIN MD RAMLI TARIKH : 21 JUN 2023 DATUK WIRA DR. MOHD HATTA BIN MD RAMLI minta MENTERI KEWANGAN menyatakan apakah perancangan Kementerian dalam menyediakan pelan subsidi bersasar bagi bahan api dan elektrik dan bilakah pelaksanaan pelan tersebut akan dimulakan.
NO SOALAN: 70 JAWAPAN Tuan yang di-Pertua, Kerajaan komited dalam melaksanakan pemberian subsidi secara bersasar bagi mengurangkan ketirisan.

Langkah pertama yang diambil adalah melalui pemberian subsidi bil elektrik secara bersasar pada separuh tahun 2023 apabila sebahagian Pelepasan Kos – Kos Tidak Seimbang atau lebih dikenali sebagai Imbalance Cost Pass-Through (ICPT) dilepaskan pengguna-pengguna bervoltan sederhana dan tinggi daripada kalangan industri termasuk perbadanan multinasional.
Melalui mekanisme ini pengguna-pengguna bervoltan sederhana dan tinggi daripada kalangan industri termasuk perbadanan multinasional akan dikenakan surcaj pada kadar 20 sen/kWj dan hanya memberi kesan kepada 1% dari keseluruhan pengguna elektrik.

Pelaksanaan pemberian subsidi bil elektrik secara bersasar ini memberi penjimatan sebanyak 4.1 bilion ringgit kepada Kerajaan dengan kos keseuruhan sebanyak 10.8 bilion ringgit berbanding jumlah asal sebanyak 14.9 bilion ringgit.
Dalam masa ini, Kerajaan sedang menumpukan cadangan pelaksanaan subsidi diesel secara bersasar akan menumpukan usaha untuk memperkasa sistem Sistem Kawalan Diesel Bersubsidi (SKDS) sedia ada.

Untuk makluman, SKDS sedia ada digunakan untuk memberi subsidi kepada pengangkutan awam dan Kerajaan berhasrat memperluaskan sistem tersebut dengan mensasarkan penerima yang wajar menggunakan subsidi pada harga bersubsidi.
NO SOALAN: 70 Kerajaan sedang giat meneliti mekanisme pemberian subsidi diesel secara lebih bersasar bagi menentukan mekanisme yang paling praktikal dengan mengambil kira kumpulan sasaran serta kesan terhadap inflasi dan aktiviti ekonomi negara secara keseluruhan.

Sekiranya subsidi diesel secara bersasar dilaksanakan, Kerajaan akan terus mengekalkan pemberian subsidi bagi sektor pengangkutan awam, kenderaan pengguna barangan dan juga nelayan.
Sehubungan itu, pengangkutan kenderaan seperti bas sekolah, bas ekspres, bas henti-henti, kereta sewa dan teksi tidak akan terjejas.

Sebaliknya, subsidi bersasar ini akan dapat mengekang pengguna diesel komersial seperti sektor industri yang sebelum ini mengambil kesempatan di atas harga siling diesel di stesen minyak yang lebih murah.
Namun Kerajaan juga sedar akan kepentingan langkah penguatkuasaan dalam membendung ketirisan subsidi barangan kepenggunaan, walaupun semasa mekanisme subsidi secara bersasar dilaksanakan kelak.

Justeru, Kerajaan akan terus meningkatkan dan menambah baik penguatkuasaan ke atas barangan kawalan secara bersepadu bersama semua agensi yang berkaitan terutamanya dalam membanteras aktiviti penyeludupan keluar produk petroleum.
Untuk menjawab dalam konteks garis masa pula, Kerajaan sedang mengkaji pelaksanaan pemberian subsidi secara bersasar berasaskan kepada model yang bersesuaian dan kebolehlaksanaan.

Pelaksanaan pemberian subsidi secara bersasar ini akan dibuat secara berperingkat tertakluk kepada ketersediaan serta mengekalkan fokus Kerajaan dalam memastikan kos sara hidup rakyat terutamanya golongan B40 tidak terjejas.

NO SOALAN: 70 Sekian, terima kasih.
No SOALAN: 71 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN AK NAN A/L EHTOOK TARIKH : 21 JUN 2023 TUAN AK NAN A/L EHTOOK minta MENTERI DALAM NEGERI menyatakan bilangan rumah ibadat yang disiasat kerana disyaki terlibat dengan aktiviti yang melanggar undang-undang negara dan apakah langkah pencegahan yang diambil untuk memastikan tempat-tempat ibadat pelbagai agama di negara ini kekal sebagai tempat yang mulia dan bebas daripada jenayah.
No SOALAN: 71 JAWAPAN Tuan Yang Di Pertua, Polis Diraja Malaysia (PDRM) melalui Jabatan Pencegahan Jenayah dan Keselamatan Komuniti (JPJKK) sentiasa komited dalam usaha mencegah jenayah bagi memastikan komuniti berada dalam keadaan aman dan sejahtera di samping keselamatan negara kekal terjamin.

Langkah-langkah pencegahan jenayah yang dilaksanakan termasuklah memastikan tempat-tempat ibadat pelbagai agama di negara ini kekal sebagai tempat yang mulia dan bebas daripada jenayah.
Bagi tahun 2021 sehingga Mei 2023, sebanyak tiga (3) kertas siasatan telah dibuka melibatkan rumah ibadat yang melanggar undang-undang.

Daripada jumlah tersebut, satu (1) kertas siasatan dalam kajian pihak Jabatan Peguam Negara, satu (1) kertas siasatan telah diklasifikasikan sebagai Further Action (NFA) pada 22/9/2022 oleh Timbalan Pendakwa Raya (TPR) dan satu (1) kertas siasatan telah diklasifikasikan sebagai NFA pada 10/3/2023 oleh Peguam Cara Negara.
Kertas siasatan tersebut meliputi kesalahan di bawah Seksyen 148 Kanun Keseksaan (memiliki senjata atau peluru berpandu dalam rusuhan), Seksyen 500 Kanun Keseksaan iaitu fitnah, Seksyen 298 Kanun Keseksaan (menyebabkan suasana tidak harmoni atau memudaratkan) dan Seksyen 504 Kanun Keseksaan (dengan sengaja mengaibkan dengan niat hendak membangkitkan pecah keamanan).
No SOALAN: 71 Di antara langkah-langkah yang diambil oleh pihak PDRM bagi usaha pencegahan jenayah adalah seperti berikut: a) Program Satu Masjid Satu Polis (1M1P).

1M1P merupakan program yang dilaksanakan secara kolaborasi melibatkan PDRM, Jabatan Agama Islam Negeri dan AJK Masjid.
Matlamat utamanya adalah untuk meningkatkan penglibatan masyarakat dalam aktiviti pencegahan jenayah terutamanya penglibatan ahli jawatankuasa masjid, ahli kariah dan para jemaah bagi menyalurkan maklumat jenayah kepada pihak polis melalui Pegawai Perhubungan Masjid (PPM); b) Lawatan rumah ibadat yang dilakukan oleh frontliner PDRM iaitu anggota Mobile Patrol Vehicle (MPV) dan anggota Unit Rondaan Bermotosikal (URB) turut memastikan rumah-rumah ibadat sentiasa terpelihara daripada cubaan ataupun anasir jenayah.
Lawatan oleh anggota MPV dan anggota URB ke rumah ibadat bertindak sebagai penggerak utama dalam konteks pencegahan jenayah melalui konsep kehadiran polis (omnipresence); c) Pusat Informasi Bergerak (Mobile Information Centre) iaitu perkhidmatan yang membolehkan masyarakat mendapatkan khidmat dan bantuan PDRM tanpa perlu ke balai polis; d) Laporan Secara Bersemuka Di Lapangan (Face To Face Reporting) iaitu bagi mendapatkan maklumat jenayah dari orang ramai bagi memastikan Pihak Polis dapat mengatur gerak dan memproses sebarang maklumat yang di terima dari orang ramai; dan e) Sesi Stop And Talk dan sesi Meet And Greet bagi memberi panduan kepada masyarakat bagaimana mereka boleh bekerjasama dengan Pihak Polis bagi mengenal pasti kegiatan jenayah di kawasan mereka.
No SOALAN: 71 Sekian, terima kasih.

NO SOALAN: 72 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN JAZIRI ALKAF ABDILLAH SUFFIAN TARIKH : 21 JUN 2023 TUAN JAZIRI ALKAF ABDILLAH SUFFIAN minta PERDANA MENTERI menyatakan apakah status terkini tuntutan Sarawak dan Sabah supaya diberi satu pertiga daripada jumlah kerusi Parlimen.
NO SOALAN: 72 JAWAPAN YB DATO' SRI AZALINA OTHMAN SAID, MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.

Untuk makluman Ahli Yang Berhormat, Suruhanjaya Pilihan Raya (SPR) merupakan pihak yang bertanggungjawab untuk melaksanakan Urusan Kajian Semula Persempadanan dari semasa ke semasa sebagaimana yang difikirkan perlu berdasarkan keperluan di bawah Fasal (2) Perkara 113 Perlembagaan Persekutuan.

2.
2.

Sebarang cadangan pertambahan kerusi Dewan Rakyat bagi negeri Sabah dan Sarawak memerlukan pindaan kepada Perkara 46 Perlembagaan Persekutuan berkaitan komposisi Ahli Dewan Rakyat dan pindaan ini perlu mendapat persetujuan 2/3 daripada jumlah Ahli Dewan Rakyat.

3.
3.

Perkara 113 Perlembagaan Persekutuan memperuntukkan bahawa kajian semula persempadanan boleh dimulakan dalam dua cara iaitu, pertama adalah apabila tamat lat tempoh sekurang-kurangnya 8 tahun daripada tarikh siap kajian semula persempadanan sebelumnya.

Manakala, kaedah yang kedua pula adalah apabila berlaku pindaan undang-undang ke atas komposisi bilangan keanggotaan Ahli Dewan Rakyat dan Ahli Dewan Undangan Negeri.

Sekian, terima kasih.
NO SOALAN: 73 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' KESAVADAS A/L A. ACHYUTHAN NAIR TARIKH : 21 JUN 2023 DATO' KESAVADAS A/L A. ACHYUTHAN NAIR minta MENTERI KEWANGAN menyatakan dapatan daripada kajian kebolehlaksanaan yang telah dilaksanakan terhadap pelaksanaan cukai barangan mewah dan apakah bentuk pembanterasan yang sedang dipergiatkan dalam menyekat sebarang aktiviti penjualan barangan-barangan berjenama tiruan khususnya jam tangan buatan Swiss yang sekian lama berselindung di sebalik perniagaan tertentu.
NO SOALAN: 73 JAWAPAN Tuan Yang di-Pertua, Untuk makluman Ahli Yang Berhormat, pada masa ini, Kementerian Kewangan sedang memperhalusi beberapa perkara berkaitan struktur percukaian barang mewah terutamanya jenis barang yang dikategorikan sebagai barang mewah, nilai ambang bagi kenaan cukai dan kadar cukai yang dikenakan.

Selain itu, kaedah pengenaan cukai juga sedang diperhalusi bagi menentukan sama ada hanya memperluaskan skop sistem percukaian sedia ada atau perlu memperkenalkan cukai baharu.
Penelitian lanjut ini juga mengambil kira maklum balas yang diterima daripada pelbagai pihak berkepentingan seperti dewan/persatuan perniagaan, pengilang, peruncit dan persatuan pengguna melalui beberapa sesi libat urus yang telah dilaksanakan sebelum ini.

Proses libat urus tersebut adalah penting bagi memastikan pelaksanaan Cukai Barang Mewah adalah lancar dan tidak memberi kesan negatif kepada perniagaan terutamanya dalam sektor pelancongan.
Kementerian Perdagangan Dalam Negeri dan Kos Sara Hidup (KPDN) menerusi Bahagian Penguat Kuasa telah diberi mandat dan kuasa di bawah Akta Cap Dagangan 2019 [Akta 815] untuk menguatkuasakan perundangan harta intelek termasuklah membanteras aktiviti pelanggaran cap dagangan dan hak cipta secara fizikal mahupun dalam talian.
NO SOALAN: 73 Antara pendekatan yang telah dilaksanakan oleh KPDN dalam usaha menangani aktiviti penjualan barang tiruan dan cetak rompak tanpa kebenaran dan secara tidak sah, termasuk jam tangan pelbagai jenama, adalah seperti berikut: i. Berkolaborasi dengan pemilik cap dagang berdaftar tempatan mahupun antarabangsa dalam menjalankan perisikan dan pemeriksaan ke atas peniaga yang menjual barang tiruan secara fizikal mahupun dalam talian; ii.
Mempergiat kerjasama dengan agensi-agensi penguatkuasaan yang lain seperti Polis Diraja Malaysia, Kastam Diraja Malaysia, Jabatan Imigresen Malaysia, Suruhanjaya Multimedia dan Komunikasi Malaysia (SKMM) serta Pihak Berkuasa Tempatan (PBT) dalam menjalankan operasi bersepadu membanteras aktiviti penjualan barang tiruan di seluruh negara; iii.
Menubukan Pasukan Petugas Khas Perlindungan Harta Intelek (PPKPHI) yang dianggotai oleh pelbagai agensi penguatkuasaan seperti PDRM, KDRM, SKMM, PBT, pemilik cap dagang dan hak cipta serta pentadbir tapak pasar dalam talian (online marketplace operator) bagi mengenalpasti isu, merangka dan menyelaras operasi bersepadu bagi memperkasakan tindakan penguatkuasaan; iv.
Bekerjasama dengan pentadbir tapak pasar dalam talian (online marketplace operator) atau e- commerce dan media sosial untuk mengambil tindakan menurunkan iklan barangan yang disyaki sebagai barang tiruan; dan NO SOALAN: 73 v. Kerjasama berterusan dengan Suruhanjaya Multimedia dan Komunikasi Malaysia (SKMM) untuk menyekat laman sesawang dan menurunkan kandungan yang melanggar perundangan di bawah Seksyen 263 Akta Komunikasi dan Multimedia 1998.

Sekian, terima kasih.


NO SOALAN: 74 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN AMIR BIN MD GHAZALI TARIKH : 21 JUN 2023 TUAN AMIR BIN MD GHAZALI minta MENTERI PENDIDIKAN menyatakan mengapakah Jawatankuasa Petugas bagi memantau isu beban beg sekolah berat belum mengeluarkan laporan atau hasil dapatan kajian mereka.
NO SOALAN: 74 JAWAPAN Tuan Yang di-Pertua, Kementerian Pendidikan Malaysia (KPM) komited untuk mencari jalan penyelesaian yang terbaik dalam menangani isu beg berat murid.

KPM telah melaksanakan tinjauan pada 6 hingga 8 Februari 2022 dan 28 hingga 31 Mac 2022 bagi menangani isu beg berat murid di sekolah rendah.

Berdasarkan laporan tinjauan tersebut, KPM telah melaksanakan penambahbaikan inisiatif bagi menangani isu beg berat secara holistik.
Antara inisiatif yang telah dilaksanakan adalah seperti berikut: 1.

Penyediaan Lokar Sekolah Rendah Secara Berfasa Pembekalan lokar fasa 1 berfokus kepada murid Tahun 1 dan Tahun 2 di sekolah rendah yang beroperasi secara dua sesi.

Keseluruhan bilangan lokar yang dibekalkan dalam fasa 1 adalah sebanyak 249,646 unit kepada 236 buah sekolah rendah.

Perancangan penyediaan lokar Fasa 2 tahun 2023 diperluas kepada semua murid Tahap 1 termasuk Tahun 3 di sekolah rendah yang beroperasi secara dua sesi.
Bagi sekolah satu sesi pula, murid akan menyimpan buku di dalam laci meja di bilik darjah masing-masing.

2.

Penyusunan Semula Jadual Waktu KPM memutuskan agar jadual waktu disusun antara tiga hingga empat mata pelajaran bagi Tahap 1 dan lima hingga enam mata pelajaran bagi Tahap 2 dalam sehari.

Penyusunan ini dibuat berdasarkan prinsip mengurangkan bilangan mata pelajaran dalam jadual waktu sehari dengan mengambil kira peruntukan minimum jam setahun.

NO SOALAN: 74 3.
NO SOALAN: 74 3.

Buku Latihan Mengehadkan penggunaan bilangan buku latihan iaitu tidak melebihi dua buah buku bagi setiap mata pelajaran pada satu masa.

Setiap satu buku latihan hendaklah tidak melebihi 80 muka surat.

4.

Buku Aktiviti dan Buku Kerja Murid hanya dibenarkan untuk menggunakan buku aktiviti yang disediakan oleh KPM manakala buku kerja hanya boleh digunakan sebagai bahan rujukan atau bahan ulang kaji di luar waktu PdP.

5.
5.

Buku Teks Digital KPM turut menerbitkan buku teks dalam format digital secara berterusan.

Sehingga kini, sebanyak 761 judul buku teks digital telah dimuat naik dalam pelantar Digital Educational Learning Initiative Malaysia (DELIMa).

Murid yang mempunyai peranti digital boleh mengakses buku teks digital melalui pelantar DELIMa.

6.
6.

Pendekatan Pengajaran dan Pembelajaran (PdP) Selaras dengan pelaksanaan KSSR (Semakan 2017), KPM menggalakkan guru menggunakan pendekatan PdP berpusatkan murid, iaitu pembelajaran bertema, modular, pembelajaran berasaskan projek, simulasi amali (virtual lab) atau pembelajaran terbeza.

7.
7.

Kerjasama dengan Jabatan Kemajuan Agama Islam Malaysia (JAKIM) KPM bekerjasama dengan pihak JAKIM dari aspek penyelarasan uniform agar murid diberi kelonggaran untuk memakai uniform sekolah masing-masing semasa sesi persekolahan KAFA.

Murid yang mengikuti sesi KAFA di sekolah kebangsaan dibenarkan untuk memakai pakaian seragam sekolah kebangsaan.

NO SOALAN: 74 KPM yakin pendekatan yang dilaksanakan ini dapat menangani isu beg berat murid di sekolah secara berterusan.

Sekian, terima kasih.
NO SOALAN: 75 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK BOBBEY BIN SUAN TARIKH : 21 JUN 2023 DATUK BOBBEY BIN SUAN minta MENTERI DALAM NEGERI menyatakan apakah masalah kerakyatan dan sijil kelahiran bagi anak-anak yang lahir di negara ini tanpa dokumen yang sah dan berapakah peratusan mengenai rakyat Malaysia yang tidak lahir di Malaysia tetapi mendapat kewarganegaraan mengikut kaum.
NO SOALAN: 75 JAWAPAN Tuan Yang Di Pertua, Untuk makluman Ahli Yang Berhormat, pendaftaran kelahiran amat penting bagi setiap individu yang lahir di negara ini bukan hanya untuk tujuan penentuan taraf kewarganegaraan tetapi juga sebagai dokumen pengenalan diri yang sah bagi seseorang individu.
Berdasarkan Akta Pendaftaran Kelahiran dan Kematian 1957 (Akta 299), Ordinan Pendaftaran kelahiran dan Kematian Sabah (CAP 123) dan Ordinan Pendaftaran Kelahiran dan Kematian Sarawak (CAP 10), semua kelahiran yang berlaku di Malaysia wajib didaftarkan.

Oleh yang demikian, JPN tetap akan mendaftarkan kelahiran tersebut tanpa mengira status dokumen pengenalan diri pemohon selagi cukup bukti bahawa kelahiran tersebut berlaku di Malaysia.
Kegagalan untuk mengemukakan bukti dan dokumen berkaitan boleh menjejaskan proses pendaftaran dan dokumen kelahiran tidak boleh dikeluarkan.

Manakala, taraf kewarganegaraan anak adalah bergantung kepada taraf kewarganegaraan dan status perkahwinan ibu dan bapa semasa kelahiran berlaku.

Sehubungan itu, kelahiran seseorang individu di negara ini tidak menjamin kewarganegaraan Malaysia secara automatik bagi individu tersebut.
Kaedah pemerolehan kewarganegaraan Malaysia adalah ditetapkan di bawah Bahagian III, Perlembagaan Persekutuan.

Penentuan taraf kewarganegaraan seorang kanak-kanak adalah tertakluk kepada taraf kewarganegaraan serta status perkahwinan ibu bapa sewaktu kelahiran kanak-kanak tersebut.

NO SOALAN: 75 Berdasarkan rekod Jabatan Pendaftaran Negara (JPN), seramai 15,538 orang warganegara Malaysia yang dilahirkan di luar negara dari tahun 2018 hingga 31 Mei 2023.
Dari jumlah berkenaan, seramai 10,606 orang (68.26%) berketurunan Cina, 3,461 orang (22.27%) berketurunan Melayu, 789 orang (5.08%) berketurunan India, 244 orang (1.57%) berketurunan Etnik Sabah, 203 orang (1.31%) berketurunan Etnik Sarawak, 2 orang (0.013%) berketurunan Orang Asli Semenanjung dan 233 orang (1.50%) dari lain-lain keturunan.

Sekian, terima kasih.
NO SOALAN: 76 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK LIM PAY HEN TARIKH : 21 JUN 2023 DATUK LIM PAY HEN minta MENTERI PERDAGANGAN DALAM NEGERI DAN KOS SARA HIDUP menyatakan sejauh manakah keberkesanan Program Pembangunan Francais Mikro dan Francais Mampu Milik yang dilaksanakan bagi melahirkan golongan usahawan dalam kalangan M40 dan B40 dengan menceburi bidang francais dan sejauh manakah program ini akan diteruskan oleh pihak Kementerian.
NO SOALAN: 76 JAWAPAN: Tuan Yang di-Pertua, Program Pembangunan Francais Mikro dan Francais Mampu Milik (F3M) mula dilaksanakan oleh Kementerian Perdagangan Dalam Negeri dan Kos Sara Hidup (KPDN) pada tahun 2021 dengan kerjasama Persatuan Francais Malaysia (MFA).

Program ini pada dasarnya bertujuan menggalakkan penyertaan golongan B40 dan M40 dalam perniagaan francais.

Dalam hal ini, pemberian Geran Penuh dan Geran Padanan diadakan sebagai inisiatif utama untuk menggerakkan Program F3M ini.
Pelaksanaan inisiatif pemberian Geran Penuh bertujuan merancakkan pewujudan lebih banyak pakej perniagaan francais di bawah RM100 ribu.

Sebanyak 19 francaisor dan bakal francaisor telah mendapat manfaat untuk membangun dan menyediakan pakej francais berharga RM100 ribu dan ke bawah.

KPDN optimis dengan adanya penawaran pakej permulaan perniagaan francais mikro dan mampu milik ini akan membuka lebih banyak peluang kepada golongan B40 dan M40 untuk menceburi bidang francais.
Manakala inisiatif pemberian Geran Padanan yang ditawarkan kepada bakal francaisi bertujuan bagi mengurangkan kos permulaan perniagaan francais mikro atau francais mampu milik yang perlu ditanggung oleh golongan B40 dan M40.

Melalui insiatif ini, seramai 33 francaisi yang merupakan golongan B40 dan M40 telah berjaya dilahirkan.
Pelaksanaan pemberian geran ini juga dilihat telah meningkatkan penglibatan golongan B40 dan M40 sebagai pemilik NO SOALAN: 76 kepada jenama terkenal francais tempatan di samping membuka peluang pekerjaan dan pendapatan kepada rakyat Malaysia khususnya untuk terlibat dalam industri francais sebagai pekerja di outlet yang dibuka.

Pelaksanaan Program F3M oleh KPDN merupakan inisiatif bersifat rakyat centric telah menunjukkan impak positif kepada pertumbuhan francais berskala mikro dan mampu milik.
Sehingga kini Kementerian masih lagi menerima pertanyaan daripada pihak-pihak yang berminat untuk memohon mendapatkan manfaat daripada inisiatif ini walaupun peruntukan bagi tujuan tersebut telah digunakan sepenuhnya.

Sekian, terima kasih.
NO SOALAN: 77 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI HAJI MOHAMAD FATMI BIN CHE SALLEH TARIKH : 21 JUN 2023 TAN SRI HAJI MOHAMAD FATMI BIN CHE SALLEH minta MENTERI PEMBANGUNAN USAHAWAN DAN KOPERASI menyatakan sejauh manakah tahap pencapaian pengaplikasian teknologi digital dalam kalangan pengusaha Perusahaan Mikro, Kecil dan Sederhana (PMKS) di kawasan luar bandar supaya dapat bersaing secara sihat dalam pasaran tempatan dan antarabangsa.
NO SOALAN: 77 JAWAPAN Tuan Yang Di Pertua, 1.

Kementerian Pembangunan Usahawan dan Koperasi (KUSKOP) komited dalam memperkukuhkan daya tahan Perusahaan Mikro, Kecil dan Sederhana (PMKS) melalui adaptasi teknologi dan digitalisasi.

Usaha ini selari dengan sasaran yang ditetapkan di bawah Rancangan Malaysia Ke-12 (RMKe-12) untuk memastikan 90% atau lebih daripada 800,000 PMKS mendigitalisasikan operasi perniagaan mereka menjelang 2025.
Sehingga tahun 2022, sebanyak 1,126,047 PMKS telah mengguna pakai e-dagang dalam perniagaan mereka.

2.

KUSKOP juga telah melancarkan Pelan Strategik KUSKOP 2023 dengan memberikan fokus kepada usaha mendigitalisasikan Perusahaan Mikro, Kecil dan Sederhana (PMKS) termasuk koperasi melalui strategi berikut: (i) mempercepatkan tahap adaptasi teknologi bagi meningkatkan kecekapan dan produktiviti perniagaan; dan (ii) menggalakkan penggunaan platform digital bagi memperluas pasaran domestik dan antarabangsa.
3.
Sebanyak 5 program khusus sedang dilaksanakan di bawah strategi tersebut yang terbuka kepada PMKS dan koperasi dari bandar dan juga dari luar bandar dengan sasaran penyertaan seramai 4,320 peserta pada tahun 2023 seperti berikut: NO SOALAN: 77 (i) Portal Pybli yang dilaksanakan oleh PERNAS bertujuan membantu usahawan mengembangkan perniagaan melalui platform digital melibatkan sasaran sebanyak 100 peserta; (ii) Platform Keusahawanan Digital MyMall dilaksanakan oleh KUSKOP dengan sasaran sebanyak 200 peserta.
Inisiatif ini bertujuan untuk mewujudkan pusat maklumat sehenti kepada usahawan dan bakal usahawan bagi mendapatkan informasi berhubung pembiayaan, aktiviti pembangunan kapasiti ataupun latihan, dan pemasaran serta pengiklanan; (iii) Program Transformasi Teknologi dan Digitalisasi Koperasi dilaksanakan oleh KUSKOP dengan sasaran sebanyak 20 peserta.
Program ini bertujuan untuk memberi pendedahan transformasi koperasi ke arah penggunaan teknologi dan digitalisasi dalam tadbir urus dan aktiviti; (iv) Skim Pembiayaan Online TEKUN (SPOT) oleh TEKUN Nasional dengan sasaran sebanyak 3,000 peserta.

Program ini bertujuan untuk menyediakan modal pembiayaan secara mudah dan cepat, khas untuk usahawan yang menjalankan perniagaan secara atas talian; dan (v) Program Memperkasakan Digitalisasi Koperasi (C.O.D.E.)
oleh Institut Koperasi Malaysia dengan sasaran sebanyak 1,000 peserta, yang bertujuan menggalakkan koperasi menggunakan pemasaran digital.

Sekian, terima kasih.


NO SOALAN: 78 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK RAZALI BIN IDRIS TARIKH : DATUK RAZALI BIN IDRIS DATUK RAZALI BIN IDRIS minta MENTERI KEWANGAN menyatakan apakah rasional pemberian peruntukan RM15.75 juta kepada Sekolah Persendirian Cina yang tidak menggunakan sistem dan sukatan pendidikan nasional.
NO SOALAN: 78 JAWAPAN Tuan Yang di-Pertua, Untuk makluman Ahli Yang Berhormat, seperti yang termaktub dalam Akta Pendidikan 1996, adalah menjadi tanggungjawab Kerajaan untuk menyelenggara sepenuhnya sekolah kerajaan.

Pada masa yang sama, Kerajaan boleh memberi sumbangan bantuan kepada sekolah bantuan kerajaan.
Justeru, setiap tahun, Kerajaan menumpukan agihan peruntukan penyelenggaraan sekolah khusus kepada sekolah kerajaan dan sekolah bantuan kerajaan bagi memastikan suasana pembelajaran yang kondusif tersedia di sekolah-sekolah tersebut termasuklah Sekolah Kerajaan dan Sekolah Bantuan Kerajaan yang meliputi Sekolah Kebangsaan, Sekolah Agama Bantuan Kerajaan, Sekolah Jenis Kebangsaan (Cina), Sekolah Jenis Kebangsaan (Tamil) dan Sekolah Mubaligh.
Melalui Belanjawan 2023, sebanyak RM900 juta diperuntukkkan dan peruntukan ini akan digunakan untuk kerja-kerja menyelenggara kemudahan semua jenis sekolah merangkumi Sekolah Kebangsaan, Sekolah Agama, Sekolah Jenis Kebangsaan Cina dan Tamil bagi kerja seperti pembaikan tandas, pendawaian dan saliran sekolah serta menggantikan perabot dan peralatan asrama dan kelas yang telah uzur.

Kerajaan sememangnya tidak menyediakan peruntukan tahunan kepada Sekolah Persendirian Cina dan India.
Walau bagaimanapun, Kerajaan ada menyediakan sumbangan dana kepada sekolah-sekolah tersebut mengikut keperluan.
Sumbangan yang diberikan pada tahun 2023 sebanyak RM15 juta adalah atas ikhsan Kerajaan bagi NO SOALAN: 78 memastikan institusi pendidikan yang tidak bermotifkan keuntungan yang juga terkesan akibat wabak COVID-19 kembali pulih dan menyediakan akses pendidikan yang baik kepada murid-murid iaitu anak-anak Malaysia tanpa mengira latar belakang, bangsa dan agama selaras dengan konsep Kerajaan Perpaduan.

Sekian, terima kasih.


NO SOALAN: 79 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN MANOLAN BIN MOHAMAD TARIKH : 21 JUN 2023 TUAN MANOLAN BIN MOHAMAD minta MENTERI KOMUNIKASI DAN MULTIMEDIA menyatakan status pembinaan menara baru dengan pemancar 4G di Kg Bukit Rok, Bera di Pahang yang akan mula dilaksanakan pada suku kedua tahun 2021 melalui pelan Jalinan Digital Negara (JENDELA).
NO SOALAN: 79 JAWAPAN Tuan Yang di-Pertua, Kerajaan memahami keperluan kesalinghubungan internet untuk semua rakyat dan sentiasa berusaha menyediakan liputan jalur lebar di kawasan berpenduduk di seluruh negara bagi memastikan rakyat di Malaysia termasuklah di kawasan luar bandar dan pedalaman mendapat perkhidmatan internet yang berkualiti.

Sebanyak 18 buah menara komunikasi baharu telah dirancang untuk Parlimen Bera.
Daripada jumlah tersebut, sebanyak tujuh buah menara di Kg Dato’ Seri Hamzah, Felda Bukit Mendi, Felda Mengkuang, Kg Sungai Tuang, Felda Bukit Puchung, Kg Charuk Puting dan Taman Teo Joo Triang telah siap dan beroperasi.

Baki selebihnya termasuk di Kg Bukit Rok masih dalam peringkat pelaksanaan dan dijangka siap dan beroperasi selewat-lewatnya pada penghujung tahun 2023.
Perancangan Pelan Jalinan Digital Negara (JENDELA) akan terus digiatkan di seluruh negara bagi memastikan impak pelaksanaannya dapat diterima dengan cepat oleh rakyat.

Kerajaan melalui Suruhanjaya Komunikasi dan Multimedia (SKMM) akan sentiasa memantau dan memastikan pembina menara dan penyedia perkhidmatan yang dilantik melaksanakan tanggungjawab dengan komited.

Sekian, terima kasih.


NO SOALAN: 80 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN MOHD HASBIE BIN MUDA TARIKH : 21 JUN 2023 TUAN MOHD HASBIE BIN MUDA minta MENTERI KEWANGAN menyatakan adakah Kerajaan mempunyai rancangan untuk meminda Akta Rumah Perjudian Terbuka 1953 khususnya seksyen yang menyatakan penguatkuasaan kegiatan judi hanya membabitkan kegiatan di premis dan bukan secara dalam talian.
NO SOALAN: 80 JAWAPAN Tuan Yang di-Pertua, Untuk makluman Ahli Yang Berhormat, Kementerian Kewangan sedang dalam proses semakan untuk meminda akta-akta perjudian sedia ada iaitu Akta Rumah Perjudian Terbuka 1953, Akta Pertaruhan Wang Terkumpul 1967, Akta Loteri 1952 dan Akta Pertaruhan 1953.

Dengan adanya perundangan yang baharu ini kelak diharapkan Kerajaan akan dapat menguatkuasa undang-undang yang melibatkan aktiviti perjudian secara lebih menyeluruh.
Kerajaan sangat menggalakkan kerjasama dari semua pihak untuk menyalurkan sebarang maklumat berkenaan aktiviti perjudian haram terus kepada agensi penguatkuasa yang berkenaan untuk diambil tindakan sewajarnya.

Sekian, terima kasih.


NO SOALAN: 81 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI DATO' LOW KIAN CHUAN TARIKH : 21 JUN 2023 TAN SRI DATO' LOW KIAN CHUAN minta MENTERI PELABURAN, PERDAGANGAN DAN INDUSTRI menyatakan a. bolehkah Kerajaan senaraikan produk-produk yang masih memerlukan permit import (AP) setakat ini; dan b. apakah komitmen Kementerian untuk menghapuskan sistem permit import.
NO SOALAN: 81 JAWAPAN Tuan Yang Di Pertua, 1.

Untuk makluman Ahli Yang Berhormat, dasar pengeluaran Lesen Import (AP) telah diperkenalkan bagi penguatkuasaan kualiti dan standard, menjamin keselamatan negara dan alam sekitar, memberi perlindungan kepada industri tempatan, sebagai mekanisme pemantauan serta pengumpulan data dan menyokong agenda pembangunan sosio-ekonomi Bumiputera.

2.
2.

Keperluan AP ini dikuat kuasa di bawah Jadual Kedua, Perintah Larangan Import 2023, Akta Kastam, 1967, yang mana pada masa ini sebanyak 2,102 barisan tarif mewakili 18 peratus dari 11,442 keseluruhan barisan tarif di Malaysia dikenakan syarat tersebut.

3.

Kelulusan pengeluaran AP ini dikawal selia oleh 7 Kementerian seperti berikut: i. Kementerian Pelaburan, Perdagangan dan Industri (MITI) bagi produk-produk pengilangan dan perindustrian; ii.
Kementerian Kesihatan Malaysia (KKM) bagi produk farmaseutikal dan kesihatan; iii.

Kementerian Pertanian dan Keterjaminan Makanan (KPKM) bagi produk pertanian dan makanan; iv.

Kementerian Pembangunan Kerajaan Tempatan (KPKT) bagi pengurusan sisa pepejal; v. Kementerian Sumber Asli, Alam Sekitar dan Perubahan Iklim bagi produk-produk kimia yang boleh menjejaskan alam sekitar; NO SOALAN: 81 vi.
Kementerian Perdagangan Dalam Negeri dan Kos Sara Hidup bagi produk-produk berkaitan peruncitan dan barang-barang perlu; dan vii.

Kementerian Perladangan dan Komoditi bagi produk tembakau.

4.

Di bawah MITI, pada masa ini terdapat 954 barisan tarif yang dikenakan syarat AP seperti produk automotif, produk besi dan keluli produk jentera berat, produk bahan kimia dan produk batik.
Senarai penuh produk yang dikenakan AP tersebut boleh dirujuk di Jadual Kedua, Perintah Larangan Import 2023, Akta Kastam, 1967.

5.

Bagi AP yang dikawal selia oleh MITI, ianya dilaksanakan selaras dengan tanggungjawab Kementerian untuk memastikan penggalakan dan pembangunan industri tempatan yang teratur serta menyokong agenda pembangunan sosio-ekonomi Bumiputera.

Tuan Yang Di Pertua, 6.

MITI dari masa ke semasa sentiasa membuat penambahbaikan ke atas dasar keperluan pengeluaran AP.
Untuk makluman Ahli Yang Berhormat, dalam tempoh 2011 sehingga kini, MITI telah melaksanakan beberapa kali kajian semula dasar pengeluaran AP.

Hasil dari kajian tersebut, sebanyak 1,506 barisan tarif telah dimansuhkan syarat AP sepenuhnya.

Sehingga kini, hanya terdapat 954 barisan tarif di bawah MITI mewakili 8% dari keseluruhan barisan tarif di Malaysia.

NO SOALAN: 81 7.

MITI sentiasa memantau dan peka dengan keadaan semasa aktiviti perindustrian dalam negara.
MITI juga komited dalam memastikan pelaksanaan sebarang cadangan penghapusan AP yang didapati tidak lagi relevan pada masa akan datang.

Sekian, Terima Kasih.
NO SOALAN: 82 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI ABDUL NASIR BIN HAJI IDRIS TARIKH : 21 JUN 2023 TUAN HAJI ABDUL NASIR BIN HAJI IDRIS minta MENTERI DALAM NEGERI menyatakan rasional keputusan pihak Kerajaan menarik balik rayuan terhadap keputusan Mahkamah Tinggi yang memutuskan penganut agama Kristian boleh menggunakan kalimah Allah dan tiga perkataan Arab lain dalam penerbitan bahan agama mereka.
NO SOALAN: 82 JAWAPAN Tuan Yang Di Pertua, Pendirian Kementerian Dalam Negeri (KDN) adalah menghormati, memperakui dan menerima pakai ketetapan enakmen negeri-negeri dan titah Yang Di-Pertuan Agong pada 7 Februari 2023 yang menzahirkan agar dikekalkan dasar sedia ada yang sedang berkuatkuasa dari tahun 1986 hingga kini tanpa perubahan berhubung isu penggunaan kalimah “Allah”, “Baitullah”, “Kaabah” dan “Solat” iaitu perkataan-perkataan tersebut tidak boleh digunakan dalam pencetakan buku-buku berkenaan agama Kristian dan Injil dalam Bahasa Kebangsaan dengan syarat di kulit luar (muka depan) buku-buku itu ditulis perkataan “UNTUK AGAMA KRISTIAN”.
Berhubung dengan keputusan pihak Kerajaan menarik balik rayuan terhadap keputusan Mahkamah Tinggi yang memutuskan penganut agama Kristian boleh menggunakan kalimah Allah dan tiga perkataan Arab lain dalam penerbitan bahan agama mereka, ianya adalah selaras dengan nasihat yang diperoleh daripada Jabatan Peguam Negara pada 10 Januari 2023 kerana mendapati keputusan Mahkamah Tinggi dibuat berdasarkan berlakunya percanggahan antara keputusan Kabinet pada 14 Mei 1986 dan Arahan Pentadbiran Kementerian Dalam Negeri 1986 serta sebagai langkah yang perlu bagi mengelakkan akibat yang lebih memudaratkan.
NO SOALAN: 82 Selain itu, keputusan Mahkamah Tinggi Kuala Lumpur pada 10 Mac 2021 mengenai permohonan semakan kehakiman oleh Jill Ireland telah dibuat dengan menggunakan pendekatan perundangan sivil dan pentadbiran iaitu isu berkaitan rampasan bahan penerbitan pada ketika itu dan bukanlah dari sudut teologi ataupun apa jua yang melibatkan penggunaan kalimah “Allah” dan 3 perkataan dalam bahasa Arab yang lain.
Ini kerana, fungsi Mahkamah itu sendiri adalah tidak bersesuaian untuk memutuskan hal-ehwal berkaitan agama secara spesifik.
Untuk makluman, pada 8 Jun 2023 KDN telah mula melaksanakan siri Sesi Libat Urus KDN Bersama Pemegang Taruh berhubung isu penggunaan kalimah “Allah” dan tiga (3) perkataan bahasa Arab lain sebagai satu platform kepada KDN dalam usaha mendapatkan ulasan dan pandangan daripada pemegang-pemegang taruh yang mana dapatan siri libat urus tersebut kelak akan diteliti dan dirumuskan di peringkat KDN dalam bentuk cadangan penambahbaikan Arahan Pentadbiran yang baharu sebelum diangkat kepada Jemaah Menteri setelah mengambil kira keputusan dasar daripada Majlis Kebangsaan Bagi Hal Ehwal Ugama Islam Malaysia dan Majlis Raja-Raja yang kesemuanya dijadualkan pada tahun ini.
Sekian, terima kasih.

NO SOALAN: 83 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN ABUN SUI ANYIT TARIKH : 21 JUN 2023 TUAN ABUN SUI ANYIT minta MENTERI PELANCONGAN, SENI DAN BUDAYA menyatakan apakah langkah-langkah yang dilakukan oleh Kementerian dalam memperkasakan kebudayaan setiap kaum di Malaysia dan menggunakan keunikan setiap kaum ini untuk meningkatkan industri pelancongan di Malaysia.
NO SOALAN: 83 JAWAPAN YB DATO SRI TIONG KING SING MENTERI PELANCONGAN, SENI DAN BUDAYA Tuan Yang di-Pertua, 1.

Kementerian Pelancongan Seni dan Budaya (MOTAC) melalui Jabatan Kebudayaan dan Kesenian Negara (JKKN) sentiasa berusaha memperkasakan keunikan kebudayaan pelbagai kaum di Malaysia.

Antara program kesenian dan kebudayaan yang dilaksanakan adalah seperti berikut: i.

Program Pelancongan Budaya (Culture Based Tourism) ii.

Citra Malaysia: Colours of Malaysia iii.


Program Panggung Seni Tradisional (PST) 2.

MOTAC melalui Tourism Malaysia turut mempromosikan kebudayaan dan keunikan kepelbagaian kaum melalui penerbitan artikel di segmen Experience Malaysia di platform www.malaysia.travel.

Antaranya adalah artikel Exploring Arts and Cultures in Muar, Royal Town of Johor.

3.
3.

Selain itu, Tourism Malaysia juga menerbitkan kalendar acara yang mempromosikan aktiviti kesenian seperti Festival Kesenian Rakyat Kelate 2023, Panggung Seni Tradisional: Muzik Dan Tarian Tradisional Cina 'Silk Road', Reflections Sarawak Culture Village dan Thaipusam dan aktiviti kebudayaan yang unik seperti Keretapi Sarong 2023 yang menjadi acara NO SOALAN: 83 tahunan kerana mendapat sambutan dan menarik perhatian pelancong dari luar negara.

4.
4.

Tourist Information Center (TIC) di seluruh Malaysia turut mempromosikan elemen-elemen kebudayaan melalui penyampaian maklumat secara langsung kepada pelancong dari luar negara.

Selain itu, Tourism Malaysia turut memperkenalkan budaya Malaysia melalui brosur-brosur pelancongan yang menggambarkan dan menceritakan keunikan kebudayaan setiap kaum, perayaan-perayaan di Malaysia dan tempat-tempat keagamaan yang boleh dilawati oleh pelancong.

Sekian, terima kasih.
NO SOALAN: 84 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB PROF. DATUK SERI DR. AWANG BIN SARIYAN TARIKH : 21 JUN 2023 PROF. DATUK SERI DR. AWANG BIN SARIYAN minta MENTERI PENDIDIKAN menyatakan adakah Kementerian mempunyai perancangan untuk menjadikan sekolah jenis kebangsaan sebagai arus perdana dengan meningkatkan penggunaan bahasa Melayu sebagai bahasa pengantar mata pelajaran tertentu, selain bahasa Melayu sebagai mata pelajaran.
NO SOALAN: 84 JAWAPAN Tuan Yang di-Pertua, Sekolah Jenis Kebangsaan (SJK) merupakan sekolah vernakular yang menggunakan bahasa ibunda sebagai bahasa pengantar bagi semua mata pelajaran kecuali mata pelajaran bahasa Melayu dan mata pelajaran bahasa Inggeris.

Penetapan penggunaan bahasa ibunda sebagai bahasa pengantar bersesuaian dengan Akta Pendidikan 1956 (Akta 550).

Pematuhan terhadap Akta tersebut menyebabkan pengajaran dan pembelajaran (PdP) di SJK masih menggunakan bahasa ibunda.
Walau bagaimanapun, Kementerian Pendidikan Malaysia (KPM) sentiasa menggalakkan guru-guru menggunakan bahasa Melayu dalam proses PdP serta aktiviti luar bilik darjah bagi meningkatkan penggunaan bahasa Melayu di SJK.

Antara program bahasa Melayu yang dijalankan di sekolah adalah Program Interaktif Kemahiran Bahasa Melayu (PIKeBM) yang menyasarkan penyertaan murid Tahun 4 hingga Tingkatan 5.
Program ini dijalankan pada setiap kali perjumpaan ko-kurikulum yang memberi peluang pelibatan murid dalam meningkatkan kemahiran berbahasa Melayu melalui modul aktiviti terancang.

Di samping itu, bakat murid sekolah jenis kebangsaan turut diasah melalui Pertandingan Syarahan dan Bercerita Bahasa Melayu SJKC dan SJKT Piala Perpaduan Perdana Menteri.
Terkini, Program Pemerkasaan Bahasa Melayu Sekolah Jenis Kebangsaan Cina/Tamil Wilayah Persekutuan Kuala Lumpur dan Selangor anjuran Majlis Bahasa Cina Malaysia telah diadakan pada 20 Jun 2023 sebagai salah satu langkah untuk memperkukuh penguasaan bahasa Melayu khususnya dalam kalangan murid di SJK.

NO SOALAN: 84 KPM sentiasa beriltizam memastikan memastikan proses pembugaran bahasa Melayu dilaksanakan secara berterusan di SJK seiring dengan perkembangan anak murid.

Sekian, terima kasih.


NO SOALAN: 85 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK SERI HAJAH ZURAINAH BINTI MUSA TARIKH : 21 JUN 2023 DATUK SERI HAJAH ZURAINAH BINTI MUSA minta MENTERI DALAM NEGERI menyatakan apakah garis panduan etika pemakaian buat orang awam di balai polis yang terkini.
Bolehkah pihak PDRM mempertimbangkan pengkajian semula etika pemakaian supaya bersesuaian dengan sektor perkhidmatan polis yang perlu membantu pelapor/mangsa jenayah tanpa menolak mana-mana pihak kerana pemakaian mereka.
NO SOALAN: 85 JAWAPAN Tuan Yang Di Pertua, Etika pemakaian di premis-premis Polis Diraja Malaysia (PDRM) di seluruh negara adalah berdasarkan Pekeliling Kemajuan Pentadbiran Awam (PKPA) Bilangan 1 Tahun 2008: Panduan Pengurusan Perhubungan Pelanggan dan surat berkaitan Penambahbaikan Kepada Pengurusan Perhubungan Pelanggan Sektor Awam yang telah dikeluarkan sebagai panduan untuk memperkemaskan aspek pengurusan pelanggan di Kementerian/Agensi Kerajaan.
Di dalam surat tersebut jelas menyatakan perkara-perkara seperti berikut: Perenggan 2.7 - Ketua Jabatan boleh menggunakan kuasa budi bicara untuk menentukan tahap kesopanan dan kesesuaian pakaian pelanggan mengikut keperluan Kementerian/Agensi serta memastikan semua pelanggan dilayani dengan sewajarnya tanpa sebarang diskriminasi.

Perenggan 2.8 - Ketua Jabatan juga perlu memastikan bahawa semua petugas barisan hadapan melayani pelanggan secara profesional.
Sekiranya perlu menegur pelanggan, tindakan ini sewajarnya dilakukan secara berhemah.

Walaubagaimanapun, dalam situasi kecemasan atau kes-kes tertentu yang boleh mendatangkan trauma, pengadu akan dilayan terus secara professional dengan mengambil kira sensitiviti pengadu pada ketika itu termasuk emosi, peribadi dan lain-lain.

Sekian, terima kasih.
NO SOALAN: 86 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' HAJI JEFRIDIN BIN HAJI ATAN TARIKH : 21 JUN 2023 DATO' HAJI JEFRIDIN BIN HAJI ATAN minta MENTERI KEWANGAN menyatakan apakah justifikasi Kementerian bagi mengekalkan pengurusan pembayaran tunggakan cukai oleh individu yang telah meninggal dunia dan adakah Kementerian akan mempertimbangkan untuk meminda akta yang berkenaan supaya pelaksanaannya memudahkan pihak waris.
NO SOALAN: 86 JAWAPAN Tuan Yang di-Pertua, Untuk makluman Ahli Yang Berhormat, waris atau pentadbir harta pusaka adalah pihak yang bertanggungjawab sepenuhnya terhadap pengurusan tunggakan cukai pendapatan bagi pihak individu yang telah meninggal dunia.

Mengikut seksyen 74 dalam Akta Cukai Pendapatan 1967, waris atau pentadbir harta pusaka boleh dikenakan taksiran cukai seperti taksiran dikenakan ke atas si mati, termasuk menguruskan sebarang tunggakan atau lebihan cukai si mati.
Ini bermakna, sebarang tunggakan cukai pendapatan tidak boleh dihapuskan secara automatik walaupun individu terbabit disahkan meninggal dunia.

Bagi individu yang meninggal dunia, taksiran cukai akan dibuat untuk pendapatan diterima sehingga tarikh kematian individu terbabit dan taksiran akan dibuat atas nama waris sah.

Seterusnya, surat rasmi akan dihantar kepada wakil sah atau pentadbir harta pusaka si mati bagi menuntut mereka melunaskan tunggakan cukai pendapatan.
Berdasarkan peruntukan di bawah subseksyen 74(5) Akta Cukai Pendapatan 1967, pentadbir harta pusaka tidak seharusnya memindahkan sebarang aset harta pusaka si mati kepada waris melainkan setelah menyediakan peruntukan yang mencukupi untuk membayar tunggakan cukai si mati.

Kegagalan berbuat demikian akan menyebabkan pengenaan denda pada jumlah yang sama dengan tanggungan cukai terhadap pentadbir harta pusaka berkenaan.
NO SOALAN: 86 Sehubungan dengan itu, Lembaga Hasil Dalam Negeri Malaysia (LHDNM) hanya akan mengambil tindakan untuk mengutip tunggakan cukai si mati daripada waris dan pentadbir harta pusaka apabila diketahui wujud harta pusaka yang diwariskan oleh si mati.
Sekiranya si mati tidak meninggalkan sebarang harta pusaka, LHDNM tidak akan meneruskan tindakan kutipan cukai daripada pihak waris bahkan tunggakan cukai pendapatan tersebut akan dihapus kira selepas suatu tempoh apabila semua prosedur untuk mendapatkan tunggakan cukai berkenaan dilaksanakan.

Buat masa ini, Kerajaan tidak bercadang untuk melakukan sebarang pindaan berhubung pembayaran tunggakan cukai pendapatan oleh waris bagi pembayar cukai yang meninggal dunia.
Tambahan lagi, LHDNM sedia membantu waris atau pentadbir pusaka yang mahu melunaskan tunggakan cukai bagi memudahkan proses pengurusan pembayaran cukai si mati.

Sekian, terima kasih.
NO SOALAN: 87 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI DATO' LOW KIAN CHUAN TARIKH : 21 JUN 2023 TAN SRI DATO' LOW KIAN CHUAN minta MENTERI EKONOMI menyatakan :- (a) apakah Malaysia telah mencapai populasi menua (aging population); dan (b) apakah polisi jangka pendek dan pertengahan untuk menangani impak daripada peningkatan penduduk yang semakin tua kepada ekonomi, produktiviti dan kewangan fiskal.
NO SOALAN: 87 JAWAPAN Tuan Yang di-Pertua, Malaysia sedang mengalami suatu peralihan struktur demografi kesan peningkatan populasi rakyat berusia 60 tahun dan ke atas.

Unjuran oleh Jabatan Perangkaan Malaysia mendapati golongan populasi berusia 60 tahun ke atas ini akan mencecah 15% daripada jumlah keseluruhan penduduk pada tahun 2030.
Berdasarkan takrifan umur warga emas yang diterima pakai di negara ini iaitu 60 tahun, Malaysia akan mencapai status negara tua atau aged nation dalam masa tujuh (7) tahun atau pada tahun 2030.

Merujuk kepada pertanyaan Ahli Yang Berhormat Senator, berdasarkan definisi Pertubuhan Bangsa-Bangsa Bersatu, Malaysia telah dikategorikan sebagai negara menua pada tahun 2021 apabila 7% atau 2.3 juta penduduk daripada jumlah keseluruhan penduduk merupakan populasi berusia 65 tahun dan ke atas.
Mengikut definisi tersebut, peralihan demografi akibat peningkatan populasi warga emas sesebuah negara dikategorikan kepada tiga (3) fasa iaitu negara menua (ageing nation), negara tua (aged nation) dan negara sangat tua (super-aged nation).

Fasa negara menua bermula apabila populasi warga emas berumur 65 tahun dan ke atas mencecah 7% daripada jumlah keseluruhan penduduk.
Seterusnya, status negara tua dicapai apabila populasi ini meningkat kepada 14% dan akhirnya kepada negara sangat tua apabila populasi tersebut mencapai 20%.

NO SOALAN: 87 Dua faktor utama yang menyumbang kepada peralihan ini adalah penurunan kadar kesuburan dan peningkatan jangka hayat rakyat Malaysia.

Kadar kesuburan yang semakin merosot mengakibatkan penurunan kadar kelahiran yang tidak dapat mengimbangi kadar kematian.
Pada masa yang sama, jangka hayat rakyat kini adalah lebih panjang kesan peningkatan tahap penjagaan kesihatan negara.

Natijahnya, perubahan ini membawa kepada cabaran baharu yang perlu ditangani secara lebih holistik.

Tuan Yang di-Pertua, Kerajaan sedar impak peralihan demografi ini adalah luas, merentas sektor dan pelbagai dimensi.
Perancangan masa depan terhadap peralihan ini tidak terhad kepada dasar penjagaan dan kebajikan warga emas semata-mata malah meliputi strategi dan tindakan dalam menangani cabaran baharu dalam bidang kesihatan, pendidikan, kewangan, guna tenaga dan produktiviti.

Lantaran itu, Kerajaan akur bahawa terdapat keperluan mendesak untuk mengarus perdana Agenda Negara Menua (ANM) dalam perancangan dan perencanaan pembangunan negara.
Tindakan permulaan ke atas perkara ini adalah pembentukan mekanisma rangka kerja dan tadbir urus ANM yang diterajui oleh Kementerian Ekonomi.

Mekanisma ini menggunakan pendekatan keseluruhan negara (whole-of-nation approach) dengan melibatkan semua pihak berkepentingan termasuk Kerajaan Persekutuan, Kerajaan Negeri, sektor swasta dan badan bukan kerajaan.

YB Menteri Ekonomi akan mengetuai tadbir urus ini di samping lima (5) kluster yang diterajui oleh enam Kementerian seperti berikut: NO SOALAN: 87 1.
Kluster Kewangan dipengerusikan Kementerian Kewangan; 2.

Kluster Kesihatan dipengerusikan Kementerian Kesihatan; 3.

Kluster Modal Insan dan Pendidikan dipengerusikan bersama oleh Kementerian Sumber Manusia dan Kementerian Pengajian Tinggi; 4.

Kluster Kesejahteraan dipengerusikan Kementerian Pembangunan Wanita, Keluarga dan Masyarakat; dan 5.

Kluster Ekonomi dipengerusikan Kementerian Perdagangan Antarabangsa dan Industri.
Melangkah ke hadapan, Kementerian Ekonomi sedang merangka Rangka Tindakan Penuaan Kebangsaan (National Ageing Blueprint) menyeluruh yang merangkumi perancangan dan perencanaan dasar, rangka kerja dan pelan tindakan jangka masa pendek, sederhana dan panjang melalui kerjasama dengan pihak World Bank.
Pelan tersebut dijangka akan siap pada suku pertama tahun 2024 dan dapat membantu Kerajaan dalam menangani impak negara tua terhadap pertumbuhan ekonomi, produktiviti tenaga kerja, keperluan perlindungan sosial dan penjagaan kesihatan warga emas.

Tuan Yang di-Pertua, Kerajaan optimis, tindakan yang diambil berdasarkan pendekatan keseluruhan negara dan kerangka Malaysia Madani, dapat membantu negara untuk menangani dan mendepani cabaran ini dengan lebih berkesan.
Kerajaan juga menyeru semua pihak tanpa mengira fahaman politik agar dapat menggembleng tenaga bersama serta memanfaatkan peluang perubahan demografi ini ke arah pembangunan ekonomi yang lebih mampan demi kesejahteraan rakyat keseluruhannya.

NO SOALAN: 87 Sekian, terima kasih.


NO SOALAN: 88 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DR. LINGESHWARAN A/L DATO' SERI R. ARUNASALAM TARIKH : 21 JUN 2023 DR. LINGESHWARAN A/L DATO' SERI R. ARUNASALAM minta MENTERI KESIHATAN menyatakan jumlah Klinik Kesihatan di Pulau Pinang yang dikategorikan sebagai daif dan usang yang akan mendapat manfaat dan bilakah kerja-kerja naik taraf akan dimulakan.
NO SOALAN: 88 JAWAPAN Tuan Yang di-Pertua, 1.

YAB Perdana Menteri semasa membentangkan Belanjawan 2023 pada 24 Februari 2023 telah mengumumkan kelulusan Kerajaan untuk melaksanakan inisiatif membaik pulih klinik dan fasiliti kesihatan daif di seluruh negara dengan peruntukan berjumlah RM100 juta.

Bilangan klinik dan fasiliti kesihatan di Pulau Pinang yang akan dibaik pulih pada tahun 2023 adalah sebanyak empat belas (14) buah dengan peruntukan berjumlah RM3.55 juta.

2.
2.

Sehingga 31 Mei 2023 sebanyak lapan (8) projek dalam status pra pelaksanaan, lima (5) projek dalam pelaksanaan dan satu (1) projek telah siap sepenuhnya.

Kesemua projek ini akan disiapkan dalam tahun semasa.

3.

Berdasarkan rekod KKM, masih terdapat tiga belas (13) fasiliti klinik di Pulau Pinang yang mempunyai struktur kayu/separa kayu dan memerlukan pembaikan dan baik pulih dilaksanakan.
Aspek sistem kejuruteraan yang tidak berfungsi dan risiko keselamatan yang membahayakan pesakit dan petugas kesihatan akan diberi perhatian dan menjadi keutamaan dalam pelaksanaan inisiatif baik pulih dan pembaikan klinik daif ini.

NO SOALAN: 88 4.
NO SOALAN: 88 4.

Oleh demikian, KKM akan terus memohon peruntukan untuk pembaikan dan naiktaraf fasiliti dan klinik-klinik kesihatan terutamanya di luar bandar yang uzur dan daif bagi meningkatkan kesediaan fasiliti berkenaan dalam menyediakan perkhidmatan kesihatan yang terbaik kepada rakyat.

Sekian, terima kasih.


NO SOALAN: 89 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI HUSSIN BIN ISMAIL TARIKH : 21 JUN 2023 TUAN HAJI HUSSIN BIN ISMAIL minta MENTERI DALAM NEGERI menyatakan: - (a) bilakah kapal-kapal peronda luar pesisir (OPV) milik APMM dijangka akan siap; dan (b) apakah tindakan Kerajaan bagi memastikan tiada kelewatan dalam pembinaan kapal tersebut.
NO SOALAN: 89 JAWAPAN Tuan Yang Di Pertua, a) Ketiga-tiga kapal OPV dijadualkan untuk diserahkan kepada Kerajaan pada tahun 2020 yang lalu.

Walau bagaimanapun sehingga kini ianya masih belum diserahkan kerana beberapa faktor penyumbang seperti kesan daripada pandemik COVID-19 dan juga prestasi syarikat pembina.
Walau bagaimanapun, berdasarkan kemajuan semasa, pihak syarikat pembina komited dapat menyerahkan kapal OPV pertama pada tahun 2023, manakala penyerahan baki dua (2) lagi OPV dijangka dapat dilaksanakan pada tahun hadapan.

b) Pihak Kerajaan melalui Pasukan Projek OPV sentiasa memantau rapi kemajuan pembinaan kapal-kapal OPV ini.

Sekiranya terdapat permasalahan yang timbul, ianya akan terus dilaporkan ke KDN untuk tindakan selanjutnya.
Pihak syarikat pembina juga akan dikenakan ‘Denda Lewat’ bagi setiap kapal yang gagal diserahkan mengikut jadual yang ditetapkan.

Sekian, terima kasih.
NO SOALAN: 90 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK MOHD HISAMUDIN BIN YAHAYA TARIKH : 21 JUN 2023 DATUK MOHD HISAMUDIN BIN YAHAYA minta MENTERI BELIA DAN SUKAN menyatakan apakah faktor yang mendorong jurulatih tempatan yang berkualiti lebih memilih untuk berbakti di luar negara dan apakah mekanisme yang harus diterapkan bagi mewujudkan persekitaran yang boleh mendorong jurulatih tempatan lebih bersemangat dan terus berbakti untuk melahirkan bakat baru dalam industri sukan badminton.
NO SOALAN: 90 JAWAPAN Tuan Yang di-Pertua, Untuk makluman Ahli Yang Berhormat, jurulatih merupakan elemen penting dalam melahirkan atlet berkualiti dan mampu bersaing di peringkat lebih tinggi.

Dalam konteks sukan berprestasi tinggi, peranan jurulatih penting untuk membantu atlet mencapai kemuncak prestasi di kejohanan yang disertai.

Kejayaan yang diraih oleh atlet khususnya di kejohanan utama antarabangsa sudah tentu akan menaikkan nama jurulatih berkenaan.
Ini merupakan senario yang berlaku dalam ekosistem kejurulatihan di negara kita khususnya melibatkan sukan-sukan popular seperti Badminton, Hoki, Sepak Takraw dan Berbasikal yang telah berjaya menarik minat negara-negara luar.

Untuk makluman Ahli Yang Berhormat, sukan Badminton mendahului senarai jurulatih yang paling ramai berkhidmat di luar negara iaitu berjumlah 18 orang.
Hampir semua jurulatih ini merupakan bekas pemain badminton kebangsaan dan ini membuktikan negara kita berjaya melahirkan jurulatih berwibawa serta bertaraf antarabangsa.

Untuk makluman Ahli Yang Berhormat, tawaran gaji permulaan yang tinggi antara USD7,500 hingga USD8,000 sebulan (anggaran RM34,000 hingga RM36,000) bersama-sama pakej kemudahan lain termasuk elaun perumahan dan kenderaan menjadi tarikan bukan sahaja kepada jurulatih Malaysia malah jurulatih dari negara-negara lain.
NO SOALAN: 90 Selain itu, tempat yang terhad untuk barisan kejurulatihan kebangsaan serta faktor keinginan terhadap cabaran baharu juga merupakan antara faktor jurulatih ini memilih untuk berkelana di luar negara.

Walau bagaimanapun, Kementerian percaya pintu sentiasa terbuka buat semua jurulatih ini untuk kembali menabur bakti buat negara selepas memperolehi pengalaman yang diinginkan di luar negara.
Kementerian ini melalui Majlis Sukan Negara (MSN) sentiasa bekerjasama dengan persatuan sukan kebangsaan untuk memastikan barisan jurulatih tempatan diberikan ruang mencukupi untuk terlibat secara aktif dalam program latihan atlet di bawah bimbingan mereka.

Kementerian juga mempunyai perancangan untuk melaksanakan penambahbaikan terhadap Skim Gaji Jurulatih Kebangsaan supaya mampu menarik minat ramai bekas atlet untuk menyertai barisan kejurulatihan negara.

Sekian, terima kasih.


NO SOALAN: 91 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK TEO ENG TEE @ TEO KOK CHEE TARIKH : 21 JUN 2023 DATUK TEO ENG TEE @ TEO KOK CHEE minta MENTERI KEWANGAN menyatakan sebab-sebab yang mengakibatkan nilai mata wang Ringgit semakin susut berbanding dengan Dolar Amerika Syarikat dan Dolar Singapura walaupun langkah menaikkan Kadar Dasar Semalaman (OPR) telah diambil.
NO SOALAN: 91 JAWAPAN Tuan Yang di-Pertua, Kejatuhan kadar pertukaran ringgit yang dialami pada tempoh terdekat ini sebahagian besarnya didorong oleh pengukuhan dalam dolar Amerika Syarikat (AS).

Selain ringgit, mata wang serantau seperti yen Jepun, baht Thailand, won Korea, renminbi China, dan peso Filipina turut menunjukkan penyusutan nilai berbanding dengan dolar AS pada tahun ini.
Walaupun terdapat mata wang jiran yang menunjukkan prestasi lebih baik berbanding dolar AS, namun, negara-negara tersebut telah mengetatkan dasar monetari dengan lebih agresif.

Sebagai contoh, Singapura telah mengetatkan dasar monetari dengan lebih agresif yang membawa kepada peningkatan nilai dolar Singapura.

Dasar monetari Singapura yang berasaskan kadar pertukaran (exchange rate-based monetary policy) telah diketatkan sebanyak lima kali sejak Oktober 2021.
Susulan itu, Purata Kadar Semalaman Singapura (Singapore Overnight Rate Average, SORA) telah meningkat sebanyak sekitar 380 mata asas antara Januari 2022 ke Mei 2023.

Tindakan bank pusat Singapura yang lebih agresif ini didorong oleh inflasi yang lebih tinggi di Singapura iaitu sebanyak 5.7 peratus berbanding dengan Malaysia (3.3 peratus) pada bulan April 2023.
NO SOALAN: 91 Di samping itu, Singapura terus mencatat aliran masuk (inflows) yang tinggi, termasuk lebihan akaun semasa yang besar iaitu 18.8 peratus daripada KDNK pada suku kedua 2022 (S4 2021: 18.6 peratus daripada KDNK).

Hal ini telah menyumbang kepada peningkatan dalam nilai SGD.

Walaupun BNM telah bertindak awal dengan melaraskan Kadar Dasar Semalaman (OPR) secara beransur-ansur sejak Mei 2022, namun kenaikan OPR tersebut adalah kecil berbanding peningkatan kadar faedah di negara-negara lain.
Contohnya di Amerika Syarikat dengan peningkatan sebanyak 500 mata asas, Indonesia sebanyak 225 mata asas dan Filipina sebanyak 425 mata asas.

Walau bagaimanapun, BNM akan terus memberi tumpuan terhadap pendekatan untuk memastikan pelarasan ringgit berada dalam keadaan teratur.
Bagi menangani kemeruapan (volatility) pasaran pertukaran asing, BNM akan terus menguruskan risiko-risiko dari perkembangan domestik dan luaran, serta bersedia untuk menggunakan instrumen dasar operasinya bagi memastikan keadaan pasaran yang teratur.
Risiko daripada pergerakan mendadak nilai pertukaran ringgit berbanding dolar AS juga dapat dikurangkan melalui penggunaan instrumen lindung nilai (hedging instruments), penekanan kepada pinjaman luar yang berhemah dan kedalaman pasaran mata wang dalam negeri yang tinggi.

Sekian, terima kasih.
NO SOALAN: 92 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SHAMSUDDIN BIN HAJI ABD GHAFFAR TARIKH : 21 JUN 2023 DATO' SHAMSUDDIN BIN HAJI ABD GHAFFAR minta MENTERI PERDAGANGAN DALAM NEGERI DAN KOS SARA HIDUP menyatakan sejauh manakah kejayaan dalam membendung kegiatan pencatutan oleh peniaga-peniaga dan apakah mekanisme yang diguna pakai untuk memastikan harga barang dapat dikawal pada paras yang berpatutan kepada pengguna.
NO SOALAN: 92 JAWAPAN: Yang di-Pertua, Kementerian telah mengambil pelbagai langkah dalam membendung kegiatan pencatutan oleh peniaga-peniaga.

Berdasarkan statistik tindakan kes yang diambil dari tahun 2019 hingga Mei 2023, kementerian telah menghasilkan sebanyak 411 kes dengan nilai rampasan berjumlah RM2,011.

Sebanyak 12 kes telah dikompaun dengan jumlah kompaun yang dikenakan bernilai RM58,300.
Bagi tahun 2023 setakat bulan Mei, kes yang dihasilkan di bawah seksyen 14(1) AKHAP 2011 iaitu kesalahan di bawah mengambil keuntungan tinggi yang tidak munasabah, jumlah kes yang dihasilkan ialah sebanyak 10 kes.

Dalam memastikan peniaga tidak memanipulasi keuntungan secara berlebihan, kementerian telah menguatkuasakan Peraturan-Peraturan Kawalan Harga dan Antipencatutan (Mekanisme Menentukan Keuntungan Tinggi Yang Tidak Munasabah) 2018 di bawah Akta Kawalan Harga dan Antipencatutan 2011.
Bagi mengawal pengambilan untung secara tidak munasabah, peniaga-peniaga terlibat akan diminta untuk mengemukakan maklumat perniagaan melalui pengeluaran notis pengesahan maklumat harga atau caj bagi perkhidmatan dan notis bertulis di bawah Seksyen 21 AKHAP 2011.

Dari tahun 2019 hingga Mei 2023 sebanyak 4,454 notis di bawah seksyen 21 AKHAP 2011 telah dikeluarkan kepada peniaga.
NO SOALAN: 92 Disamping itu, pelaksanaan operasi seperti Ops Catut 2023, Ops Pasar 2023 dan Ops Kesan 2023 turut dilaksanakan pada tahun ini.

Ops Catut 2023 yang telah dilaksanakan pada tahun ini adalah Ops Catut (Back to School) dan Ops Catut (Barangan Bakeri).

Semasa pelaksanaan Ops Catut (Back to School) 442 notis di bawah Seksyen 21 AKHAP 2011 telah dikeluarkan kepada peniaga.

Bagi Ops Catut (Barangan Bakeri), 229 notis bertulis di bawah Seksyen 21 AKHAP 2011 telah dikeluarkan kepada peniaga.
Ops Pasar 2023 yang telah dilaksanakan adalah Ops Pasar (Sayur), Ops Pasar (Tahun Baru Cina), Ops Pasar (Hari Raya Puasa).

Ops Pasar (Sayur) telah mengeluarkan 774 notis kepada peniaga.

Bagi Ops Pasar (Tahun Baru Cina), 1,261 notis telah dikeluarkan dan bagi Ops Pasar (Hari Raya Puasa) 1,081 notis telah keluarkan kepada peniaga di seluruh negara.

Ops Kesan 2023 yang dilaksanakan adalah Ops Kesan (Tadika) dan Ops Kesan (Barang Kering).
Bagi Ops Kesan (Tadika) 87 notis bertulis di bawah AKHAP 2011 telah dikeluarkan kepada pengusaha tadika dan untuk Ops Kesan(Barang Kering) 203 notis bertulis telah dikeluarkan kepada peniaga.

Kementerian akan terus sentiasa bekerjasama rapat dengan kementerian lain terutamanya Kementerian Pertanian dan Keterjaminan Makanan (KPKM) dalam memastikan pengeluaran dan bekalan makanan dan barang keperluan pada harga yang stabil.
NO SOALAN: 92 Libat urus berterusan dengan industri, pengeluar, pengimport, pemborong, peruncit, persatuan pengguna dan lain-lain pihak berkaitan, tetap dijalankan dari semasa ke semasa bagi mendapatkan input-input berkaitan kenaikan kos pengeluaran dan harga jualan.

Sekian, terima kasih.


NO SOALAN: 93 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO’ AHMAD BIN DATO' SRI HJ IBRAHIM TARIKH : 21 JUN 2023 DATO’ AHMAD BIN DATO' SRI HJ IBRAHIM minta MENTERI PERLADANGAN DAN KOMODITI menyatakan apakah perancangan strategik Kementerian dalam membangunkan industri koko di Sarawak selain penambahan pusat pembinaan koko mini di Sarawak.

NO SOALAN: 93 JAWAPAN Tuan Yang di-Pertua, 1.


Dasar Agrikomoditi Negara (DAKN2030) yang telah dilancarkan oleh Kementerian Perladangan dan Komoditi, antara lainnya bertujuan memacu dan menentukan hala tuju perkembangan industri koko di Malaysia.

Di samping itu, Lembaga Koko Malaysia (LKM) turut merangka Plan Strategik Lembaga Koko Malaysia bagi tahun 2021-2025 (PSLKM) dalam usaha berterusan memacu perkembangan industri koko di Semenanjung, Sabah dan Sarawak.

2.
2.

Penubuhan Kompleks Kluster Koko yang pertama di Malaysia iaitu di Kota Samarahan, Sarawak pada September 2019 adalah antara bukti usaha Kementerian dan LKM membangunkan industri koko Sarawak dengan membantu pekebun kecil koko tempatan mendapatkan harga belian biji koko yang kompetitif, dan secara tidak langsung memberikan kesan yang positif terhadap perkembangan industri koko khususnya di Sarawak.

3.
3.

Selain penambahan pusat pembinaan Mini Pemprosesan Koko (MPK), Kementerian dan LKM juga komited dalam membangunkan industri koko Sarawak melalui perancangan strategik serta usaha berterusan yang melibatkan pelaksanaan program pembangunan dengan fokus kepada peningkatan keluasan tanaman dan penambahan pendapatan pekebun di bawah Rancangan Malaysia Ke-12 seperti berikut: NO SOALAN: 93 i.
Program Rangsangan Pengeluaran Hasil Koko (RPHK) melalui Komponen Tanaman Baharu yang melibatkan keluasan keseluruhan sebanyak 80 hektar di Betong, Kota Samarahan, Kapit dan Sibu; ii.

Program Pembangunan Bahan Tanaman Fine or Flavour Cocoa (FFC) dan Koko Organik di Asajaya, Padawan, Betong dan Sarikei untuk menghasilkan biji koko kering berkualiti dan premium dengan harga yang lebih tinggi; dan iii.
Program Pemodenan Petani Koko dengan melibatkan sistem pertanian pintar melalui penggunaan peralatan pertanian moden bertujuan meningkatkan pengeluaran, kualiti biji koko kering dan pendapatan petani.

Sekian, terima kasih.


NO SOALAN: 94 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO DR. NUING JELUING TARIKH : 21 JUN 2023 DATO DR. NUING JELUING minta MENTERI BELIA DAN SUKAN menyatakan apakah dasar, inisiatif dan program pembangunan untuk belia dalam usaha Kementerian menggalakkan penyertaan belia dalam program pembangunan belia negara.
NO SOALAN: 94 JAWAPAN Tuan Yang di-Pertua, Untuk makluman Ahi Yang Berhormat, Kementerian Belia dan Sukan (KBS) telah merangka dan melaksanakan program khusus kepada belia berteraskan Dasar Belia Malaysia (DBM), Model Pembangunan Belia Madani 2030 dan Pelan Strategik KBS.

Ketiga – tiga dokumen tersebut memberi penekanan kepada keperluan dan landskap belia semasa dan masa hadapan yang pelaksanaannya berupaya memberi impak besar kepada golongan belia.
Beberapa program turut dilaksanakan bagi memastikan potensi dan keupayaan generasi belia dioptimumkan sejajar dengan hasrat DBM untuk menyerlahkan potensi modal insan belia sebagai pemacu pembangunan negara Fokus utama yang diberikan oleh Kementerian dalam aspek pembangunan belia pada tahun ini ialah melaksanakan inisiatif nafas baharu terhadap program Rakan Muda demi memastikan anak muda di negara ini mengisi masa dengan aktiviti bermanfaat serta mengamalkan gaya hidup positif.
Bagi tujuan ini, Kementerian memperkenalkan 10 gaya hidup baharu Rakan Muda seperti berikut: 1.

Rakan Aktif; 2.

Rakan Bumi; 3.

Rakan Demokrasi; 4.

Rakan Digital; 5.

Rakan Ekspresi; 6.

Rakan Litar; NO SOALAN: 94 7.

Rakan Mahir; 8.

Rakan Muzik; 9.

Rakan Niaga; dan 10.

Rakan Prihatin.


Bagi memastikan inisiatif ini direalisasikan kepada kumpulan sasar, KBS telah merancang sebanyak 500 aktiviti untuk dilaksanakan di peringkat kebangsaan, negeri dan daerah dengan sasaran penyertaan seramai 300,000 belia berumur 13 hingga 25 tahun.

Sekian, terima kasih.
NO SOALAN: 95 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' KESAVADAS A/L A.ACHYUTHAN NAIR TARIKH : 21 JUN 2023 DATO' KESAVADAS A/L A.ACHYUTHAN NAIR minta MENTERI PENDIDIKAN menyatakan jumlah pelajar sekolah menengah harian di Negeri Sembilan yang telah menerima biasiswa atau mana-mana penajaan pendidikan persekutuan bagi tahun 2023 dan apakah bentuk kerjasama yang dilaksanakan dengan Kerajaan Negeri bagi mengenal pasti pelajar-pelajar yang berdepan dengan masalah keciciran sekolah akibat kemiskinan.
NO SOALAN: 95 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) diperuntukkan sebanyak RM137.3 juta pada tahun 2023 bagi tujuan pemberian biasiswa kepada murid sekolah menengah yang cemerlang dalam akademik dan kokurikulum.

Pecahan peruntukan bagi program biasiswa tersebut adalah seperti berikut: i. Biasiswa Kecil Persekutuan berjumlah RM135 juta; dan ii.

Biasiswa Sukan berjumlah RM2.3 juta.


Khusus di Negeri Sembilan, seramai 2,125 orang murid Tingkatan 1 hingga Tingkatan 5 layak menerima Biasiswa Kecil Persekutuan pada tahun 2023 dengan jumlah peruntukan sebanyak RM1.77 juta.

Bagi murid Kolej Vokasional dan Tingkatan 6, permohonan Biasiswa Kecil Persekutuan akan bermula pada 21 Julai 2023 selepas murid memulakan sesi baharu bagi tahun 2023.
Selain itu, bagi tahun 2023, KPM masih dalam proses pemilihan calon penerima Biasiswa Sukan berdasarkan kriteria yang telah ditetapkan.

Keputusan penuh penerima Biasiswa Sukan akan diumumkan selewat-lewatnya pada bulan Julai 2023 termasuk juga murid di Negeri Sembilan.

NO SOALAN: 95 Untuk makluman Ahli Yang Berhormat, KPM sentiasa prihatin dan peka terhadap kebajikan murid dan sentiasa berusaha dalam menangani murid berisiko cicir akibat kemiskinan.
Sehubungan dengan itu, kerjasama pihak KPM melalui JPN Negeri Sembilan bersama-sama Kerajaan Negeri juga turut dilaksanakan antaranya: i.

Program Sentuhan Ilmu kerjasama Yayasan Petronas melibatkan seramai 1,100 murid yang menerima bantuan dua set pakaian sekolah dan peralatan sekolah; dan ii.
Program Career Fair Career Insight tajaan Financial Industry Collective Outreach (FINCO) merupakan satu inisiatif yang diterajui secara bersama oleh semua institusi kewangan di Malaysia dengan sokongan Bank Negara Malaysia.

Objektif FINCO adalah untuk mengupayakan anak-anak daripada latar belakang sosioekonomi rendah untuk mencapai matlamat hidup mereka.
Selain itu, KPM juga menyediakan pelbagai jenis bantuan bagi membantu meringankan beban kewangan ibu bapa atau penjaga iaitu melalui Kumpulan Wang Amanah Pelajar Miskin (KWAPM), Bantuan Awal Persekolahan (BAP) dan Bantuan Pakaian Seragam Badan Beruniform (BPS) sebagai langkah tambahan untuk mengatasi masalah keciciran akibat kemiskinan.

Sekian, terima kasih.


NO SOALAN: 96 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' SRI VELL PAARI A/L SAMY VELLU TARIKH : 21 JUN 2023 DATO' SRI VELL PAARI A/L SAMY VELLU minta MENTERI KEWANGAN menyatakan apakah kriteria atau proses penapisan yang dilakukan oleh pihak Kerajaan untuk melantik ahli profesional ke dalam GLC atau agensi Kerajaan bagi memastikan mereka yang betul-betul layak sahaja dilantik.
NO SOALAN: 96 JAWAPAN Tuan Yang di-Pertua, Untuk makluman Yang Berhormat, pelantikan Pengerusi dan Ahli Lembaga Pengarah (ALP) dalam syarikat Menteri Kewangan (Diperbadankan) [MKD] adalah di bawah bidang kuasa Kementerian Kewangan (MOF) melalui MKD selaku pemegang saham.
Bagi setiap lantikan Lembaga Pengarah, proses saringan yang sewajarnya akan dilaksanakan bagi memastikan individu tersebut berupaya memenuhi peranan dan tanggungjawabnya sebagai pengarah dengan berkesan sebagaimana yang digariskan dalam Prinsip Tadbir Urus Baik bagi Syarikat Pelaburan Berkaitan Kerajaan.
Pengerusi dan ALP dalam syarikat-syarikat MKD dilantik berdasarkan kemampuan, kepelbagaian latar belakang dan kepakaran yang bersesuaian (fit and proper requirements) serta mengambil kira keperluan dan core business syarikat itu sendiri bagi membolehkan Lembaga Pengarah berkenaan beroperasi pada tahap yang optimum.
Secara terperinci, pelantikan ini dibuat berdasarkan: i. Kelayakan pendidikan - Kriteria minimum bagi pelantikan seseorang calon ALP adalah sekurang-kurangnya Ijazah Sarjana Muda atau kelayakan akademik dan profesional lain yang setara; ii.

Pengalaman berkhidmat dalam industri atau bidang berkaitan seperti perakaunan, kewangan atau perundangan; dan NO SOALAN: 96 iii.
Kepakaran yang bersesuaian contohnya dalam bidang perdagangan, kewangan, perakaunan, undang-undang, pemasaran, pengurusan atau kemahiran khusus lain yang relevan dalam industri berkaitan yang boleh dimanfaatkan oleh syarikat dan industri.

Di samping itu, penekanan juga akan diberikan kepada nilai personaliti individu dengan mengambil kira aspek-aspek integriti dan kebertanggungjawaban dalam melaksanakan amanah yang diberikan.
Perkara ini penting bagi memastikan komposisi Lembaga Pengarah yang mantap ke arah memantau pencapaian prestasi syarikat serta memastikan tadbir urus baik sentiasa dipatuhi di samping menggalakkan kepelbagaian (diversity) di bawah Malaysian Code of Corporate Governance (MCCG) 2021.
Selaras dengan keperluan Akta Syarikat 2016, setiap calon ALP bagi semua syarikat MKD perlu melalui beberapa tapisan sebagai prosedur (requirement) tambahan sebelum dilantik iaitu: i. tapisan keutuhan yang dijalankan oleh pihak Suruhanjaya Pencegahan Rasuah (SPRM); ii.

semakan kebankrapan oleh Jabatan Insolvensi Malaysia; iii.

semakan tindakan undang-undang oleh Pejabat Ketua Pendaftar Mahkamah Persekutuan; dan NO SOALAN: 96 iv.
kelulusan verifikasi fit & proper oleh Bank Negara Malaysia (BNM) – bagi Institusi Kewangan Pembangunan (Development Financial Institution - DFI).

Sekian, terima kasih.
NO SOALAN: 97 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' ARMAN AZHA BIN ABU HANIFAH TARIKH : 21 JUN 2023 DATO' ARMAN AZHA BIN ABU HANIFAH minta MENTERI SUMBER ASLI, ALAM SEKITAR DAN PERUBAHAN IKLIM menyatakan apakah usaha dan perancangan jangka masa panjang Kerajaan bagi memelihara kemampanan penjanaan sumber tenaga dan air dalam menghadapi perubahan iklim dunia yang semakin merosot.
NO SOALAN: 97 JAWAPAN Tuan Yang di-Pertua, 1.
Untuk makluman Ahli Yang Berhormat, bagi memelihara kemampanan penjanaan sumber tenaga dan air dalam menghadapi cabaran perubahan iklim dunia, Kementerian Sumber Asli, Alam Sekitar dan Perubahan Iklim telah mengambil langkah-langkah berikut: a. memastikan bekalan elektrik yang mencukupi dan berdaya harap dengan mengekalkan rizab margin pada kadar sekurang-kurangnya 30% bagi menampung kemungkinan peningkatan permintaan bekalan elektrik; b. menggalakkan penggunaan elektrik secara cekap dan berhemah bagi mengurangkan pembaziran tenaga c. meningkatkan kapasiti penjanaan tenaga boleh baharu dalam bekalan elektrik negara bagi mengurangkan pembebasan gas rumah kaca daripada penggunaan elektrik.
2.

Sebagai sebuah negara yang menerima taburan hujan tahunan yang banyak, sumber air mentah utama Malaysia adalah daripada air permukaan terutamanya sungai iaitu sebanyak 81.1%.

Cabaran utama pihak Kerajaan adalah untuk memanfaatkan sumber air mentah ini bagi memastikan kelangsungan bekalan air sepanjang tahun walaupun berdepan dengan perubahan iklim.

NO SOALAN: 97 3.
NO SOALAN: 97 3.

Beberapa kaedah alternatif telah dikenal pasti untuk memastikan kelestarian sumber air seperti pembinaan empangan, Takungan Air Pinggiran Sungai (TAPS), empangan bawah tanah, penuaian air hujan dan lain-lain.

Selain itu, Kementerian Sumber Asli, Alam Sekitar dan Perubahan Iklim (NRECC) akan terus meneroka teknologi dan pendekatan baharu yang boleh digunapakai demi meningkatkan tahap perkhidmatan bekalan air seiring dengan cabaran menghadapi fenomena perubahan iklim.

Sekian, terima kasih.


NO SOALAN: 98 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' HAJI HUSAIN BIN AWANG TARIKH : 21 JUN 2023 Dato' Haji Husain bin Awang minta MENTERI PENDIDIKAN TINGGI menyatakan sama ada Kerajaan akan melaksanakan insentif pengajian tinggi percuma kepada semua individu daripada keluarga B40 seperti mana yang telah termaktub dalam manifesto Barisan Nasional sebelum ini.
NO SOALAN: 98 JAWAPAN Tuan Yang di-Pertua 1.

Bermula tahun 2023, KPT bersama-sama semua Universiti Awam akan melebarkan Program SULUNG yang telah dimulakan pada tahun lalu.

Program SULUNG ini memberi pengecualian sepenuhnya yuran pengajian kepada mahasiswa yang merupakan wakil pertama dari keluarga B40 yang berjaya masuk ke universiti.

2.
2.

Buat masa sekarang program ini akan melibatkan 10 ribu mahasiswa dari keluarga B40 dengan implikasi kewangan keseluruhan kira-kira RM30 juta yang akan diserap oleh kesemua 20 Universiti Awam.

Sekian, terima kasih.


NO SOALAN: 99 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK DR. DOMINIC LAU HOE CHAI TARIKH : 21 JUN 2023 DATUK DR. DOMINIC LAU HOE CHAI minta MENTERI LUAR NEGERI menyatakan pendapat Kerajaan dalam meratifikasikan Konvensyen Antarabangsa tentang Penghapusan Segala Bentuk Diskriminasi Kaum.
NO SOALAN: 99 JAWAPAN YB DATO’ SERI DIRAJA DR. ZAMBRY ABD KADIR MENTERI LUAR NEGERI KEMENTERIAN LUAR NEGERI Tuan Yang di-Pertua, Saya mengucapkan terima kasih kepada Yang Berhormat Datuk Dr. Dominic atas pertanyaan yang dikemukakan.

Tuan Yang di-Pertua, 2.


Seperti Dewan yang mulia ini sedia maklum, isu berkenaan penyertaan Malaysia ke instrumen-instrumen hak asasi manusia antarabangsa termasuk Konvensyen Antarabangsa tentang Penghapusan Segala Bentuk Diskriminasi Kaum atau International Convention on the Elimination of all forms of Racial Discrimination (ICERD) pernah dibangkitkan beberapa kali dalam Dewan yang mulia ini.

3.
3.

Sebelum Malaysia menyertai mana-mana instrumen antarabangsa, kajian, konsultasi dan persediaan menyeluruh perlu dilaksanakan terutamanya dalam memastikan semua peruntukan instrumen berkenaan boleh diterimapakai dan selaras dengan undang-undang negara.

Di samping itu, undang-undang sedia ada perlu disemak bagi memastikan Malaysia boleh memenuhi obligasi-obligasi di bawah peruntukan instrumen tersebut.

NO SOALAN: 99 4.
NO SOALAN: 99 4.

Berbalik semula kepada isu ICERD, seperti Yang Berhormat sedia maklum, Jemaah Menteri pada 23 November 2018 telah memutuskan supaya Kerajaan tidak meratifikasi Konvensyen Antarabangsa tentang Penghapusan Segala Bentuk Diskriminasi Kaum (ICERD).

Konvensyen ICERD ini terletak di bawah tanggungjawab Kementerian Perpaduan Negara (KPN).

5.
5.

Susulan daripada proses Penilaian Berkala Sejagat atau Universal Periodic Review (UPR) Malaysia yang ketiga, Kerajaan telah mengambil usaha berterusan untuk mengkaji semula pendirian Malaysia terhadap kesemua instrumen hak asasi manusia yang masih belum disertai termasuk ICERD.
Dalam perkara ini, pihak Kerajaan sentiasa mengadakan konsultasi dan perbincangan melibatkan pelbagai pihak di peringkat domestik, supaya satu gambaran yang menyeluruh tentang situasi hak asasi manusia di Malaysia dapat diperolehi sebelum pendirian Kerajaan terhadap instrumen tersebut dapat dimuktamadkan.

Tuan Yang di-Pertua, 6.


Walaupun Malaysia bukan negara ahli kepada ICERD, Kerajaan sentiasa komited dalam mengekalkan perpaduan kaum di negara ini yang telah lama terjalin dan menghalang sebarang bentuk tindakan diskriminasi ke atas mana-mana kaum seperti yang termaktub di dalam Perlembagaan Persekutuan.

NO SOALAN: 99 7.

Sebagai sebuah negara yang mempunyai rakyat yang berbilang kaum, budaya dan agama, isu hak asasi manusia ini mempunyai limitasi dan perlu mengikut acuan tersendiri.
Terdapat pelbagai perkara sensitif yang perlu dijaga dan dititikberatkan agar tidak menimbulkan kegusaran dan kekacauan yang boleh menggugat keamanan dan kesejahteraan negara.

Aspek keagamaan juga perlu dititikberatkan dalam memastikan kandungan instrumen-instrumen tersebut selaras dengan ajaran dan fahaman dan tidak bercanggah dengan mana-mana agama di Malaysia.

8.
8.

Pelaksanaan sebarang obligasi di bawah mana-mana instrumen hak asasi manusia antarabangsa hendaklah tertakluk kepada situasi domestik sesebuah negara.

Pihak Kerajaan akan mengamalkan sikap prihatin dan sentiasa mendengar, menghormati dan mengambilkira pandangan rakyat dan pemegang taruh yang lain sebelum meratifikasi sebarang triti antarabangsa.

Sekian, terima kasih.


NO SOALAN: 100 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK JOHN AMBROSE TARIKH : 21 JUN 2023 DATUK JOHN AMBROSE minta MENTERI PELABURAN, PERDAGANGAN DAN INDUSTRI menyatakan apakah persediaan negara dalam mendepani perluasan 'Trade Protectionism' di peringkat global yang akan memberikan kesan besar ke atas inflasi dan kos sara hidup rakyat.
NO SOALAN: 100 JAWAPAN Tuan Yang di-Pertua, Isu perluasan trade protectionism bukanlah satu perkara baharu tetapi telah menjadi antara isu yang mengancam kestabilan sistem perdagangan global, terutamanya semenjak penularan wabak COVID-19 dan disusuli dengan konflik antara Rusia dan Ukraine yang telah mengakibatkan ketidaktentuan dalam aliran perdagangan global.

Sememangnya isu ini memerlukan tindakan segera dan tegas daripada semua pihak.
Malaysia sebagai negara yang bergantung kepada pendapatan eksport, mensasarkan dasar dan hala tuju untuk menjadi sebuah negara berpendapatan tinggi dan berdaya saing tinggi melalui aktiviti perdagangan dan pelaburan yang memberikan impak positif kepada pembangunan ekonomi dan sosial negara.

Dalam hal ini, trade protectionism oleh sesetengah negara boleh merencatkan usaha dalam mencapai objektif pembangunan ekonomi negara.
Justeru, Malaysia sentiasa mengambil pendekatan menyeluruh dan efektif dalam memastikan kepentingan perdagangan dan industri tempatan terpelihara.

Antaranya, Malaysia konsisten dalam membangkitkan isu trade protectionism ini dalam mesyuarat atau persidangan antarabangsa di semua peringkat, termasuk dua hala, WTO, ASEAN dan APEC bagi memastikan amalan ini dihalang dalam perdagangan antarabangsa.
Tuan Yang di-Pertua, NO SOALAN: 100 Di peringkat WTO, semasa Persidangan Menteri WTO ke-12 yang diadakan dari 12 hingga 17 Jun 2022 lalu, Malaysia telah menyeru supaya WTO selaku institusi antarabangsa yang mengawal selia sistem perdagangan pelbagai hala agar bertindak segera bagi memastikan kestabilan, keselamatan dan kebolehramalan perdagangan antarabangsa dalam menangani krisis semasa terutamanya isu trade protectionism.
Malaysia telah menekankan bahawa usaha-usaha perlu dipertingkatkan untuk menyelaras prosedur perdagangan dan mempercepatkan kelulusan untuk barangan keperluan yang penting dan mudah rosak seperti makanan dan ubat-ubatan, khususnya dalam menangani krisis kesihatan awam dan juga makanan yang dihadapi pada masa ini, selaras dengan kewajipan yang ditetapkan di bawah Perjanjian Fasilitasi Perdagangan WTO.
Dalam hal ini, WTO pada masa ini terus memantau langkah-langkah perdagangan yang dilaksanakan oleh negara-negara anggota, khususnya yang menjejaskan aliran perdagangan global supaya tindakan susulan sewajarnya boleh diambil oleh WTO sebagai satu-satunya badan yang mengawal selia isu-isu berkaitan perdagangan global Di peringkat ASEAN pula, inisiatif-inisiatif seperti mewujudkan Kawasan Perdagangan Bebas ASEAN (ASEAN Free Trade Agreement - AFTA), termasuk kerjasama bersama Rakan Dialog, Komuniti Ekonomi ASEAN 2025 dan fasilitasi perdagangan barangan telah diwujudkan di rantau ini bagi meminimumkan kesan daripada langkah-langkah perlindungan perdagangan yang diamalkan.
NO SOALAN: 100 Selaras dengan komitmen ASEAN mengenai fasilitasi perdagangan di bawah Perjanjian Perdagangan Barangan ASEAN (ASEAN Trade in Goods Agreement – ATIGA) dan Rangka Tindakan AEC 2025 (AEC Blueprint 2025), Jawatankuasa Perundingan Bersama Fasilitasi Perdagangan ASEAN (ASEAN Trade Facilitation Joint Consultative Committee - ATFJCC) telah dibangunkan semula pada tahun 2015 untuk: • membangun Pelan Tindakan Strategik 2015-2025 dan Rangka Kerja Fasilitasi Perdagangan ASEAN (The ASEAN Trade Facilitation Framework - ATFF); • merangka, mengkaji dan mengemaskini secara berkala Program Kerja ASEAN mengenai Fasilitasi Perdagangan (ASEAN Work Programme on Trade Facilitation - AWPTF); • meminimumkan kesan langkah-langkah bukan tarif (non-tariff measures - NTMs) dan penghapusan halangan bukan tarif (non-tariff barriers - NTBs); • memupuk pendekatan serantau yang berkesan dan responsif bagi menangani langkah bukan tarif dengan cekap bertujuan mencapai objektif-objektif dasar secara sah (legitimate) di samping mengurangkan kos serta masa dalam menjalankan perniagaan di rantau ASEAN; dan • menyelaras dan memantau aktiviti-aktiviti fasilitasi perdagangan yang dilaksanakan oleh badan sektoral ASEAN berkaitan.
Di bawah ATFF, negara-negara anggota ASEAN termasuk Malaysia, telah memberi komitmen untuk melaksanakan skop yang telah dipersetujui seperti fasilitasi perkastaman dan pengangkutan, prosedur dan peraturan perdagangan yang telus, piawaian dan pematuhan serta fasilitasi perniagaan dan penglibatan sektor swasta.
NO SOALAN: 100 Dalam kerjasama ekonomi di rantau Asia Pasifik, Malaysia bersama-sama anggota APEC yang lain turut memberikan komitmen bagi memudahcara rantaian bekalan barangan keperluan agar tidak terganggu berikutan kesan daripada “scarce supply” yang disebabkan oleh ketegangan geopolitik yang berterusan serta impak pandemik COVID-19.

Usaha ini secara langsung dapat menangani “shortage of supply” barangan keperluan dan menghalang peningkatan kos yang membebankan rakyat.
Sebagai contoh, semasa Malaysia dan dunia dilanda pandemik, APEC telah bermuafakat dalam memastikan bekalan vaksin, ubat-ubatan dan barangan keperluan tidak terputus.

Para pemimpin APEC pada tahun lepas juga telah berikrar untuk terus berusaha secara kolektif ke arah meningkatkan kesihatan dan kesejahteraan rakyat di rantau Asia Pasifik menerusi pembangunan yang seimbang, mampan dan inklusif.
Tuan Yang di-Pertua, Bagi menghadapi cabaran semasa ini, Malaysia turut mengambil inisiatif untuk mengembangkan lagi hubungan perdagangan antara Malaysia dan negara-negara lain, baik dari segi dua hala, mahupun di peringkat serantau.
Malaysia terus mengukuhkan lagi hubungan perdagangan melalui Perjanjian Perdagangan Bebas di mana pada masa ini tujuh perjanjian perdagangan bebas telah dimeterai secara dua hala dan sembilan di peringkat serantau, dengan yang paling terkini adalah Perjanjian Perkongsian Ekonomi Komprehensif Serantau (Regional Comprehensive Economic Partnership - RCEP) dan Perjanjian Komprehensif dan Progresif Bagi Perkongsian Trans-Pasifik (Comprehensive and NO SOALAN: 100 Progressive Agreement for Trans-Pacific Partnership - CPTPP) pada tahun 2022.
Melalui rangkaian perdagangan bebas yang dijalin Malaysia ini, negara berjaya mengurangkan halangan perdagangan dengan rakan dagang utama negara berdasarkan komitmen penurunan kadar duti dan juga halangan bukan tarif, seterusnya menghalang trade protectionism di kalangan anggota.

Ianya turut menekankan aspirasi perdagangan bebas dan adil selaras dengan usaha liberalisasi perdagangan sedunia.
Pada masa ini, Malaysia meneruskan rundingan sebegini dengan negara-negara lain, termasuk melalui Rangka Kerja Ekonomi Indo-Pasifik (Indo-Pacific Economic Framework - IPEF).

Penglibatan aktif Malaysia dalam forum antarabangsa seperti WTO, ASEAN dan APEC membolehkan Malaysia secara konsisten menentang amalan trade protectionism dalam perdagangan global.
Di samping itu, kerjasama erat dengan negara-negara dagang utama juga dapat memperkenalkan inisiatif-inisiatif perdagangan dan pelaburan yang positif sekaligus mendepani trade protectionism dan secara tidak langsung merangsang pertumbuhan ekonomi Malaysia.

Kesemua pendekatan dan inisiatif yang diambil oleh Kerajaan ini mampu menyumbang kepada pemulihan ekonomi negara secara mampan dan seterusnya memberikan kesan positif kepada kadar inflasi dan kos sara hidup rakyat.

Sekian, terima kasih.
NO SOALAN: 101 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATIN ROS SURYATI BINTI ALANG TARIKH : 21 JUN 2023 DATIN ROS SURYATI BINTI ALANG minta MENTERI PERDAGANGAN DALAM NEGERI DAN KOS SARA HIDUP menyatakan tindakan atau pemantauan yang dilaksanakan oleh Kementerian bagi memastikan promosi 'pre booking while stock last' untuk model-model baharu telefon dan peranti pintar bukan sebagai retorik pemasaran oleh syarikat memandangkan bekalan bagi alat-alat tersebut adalah terhad tetapi syarikat hanya mengambil kesempatan terhadap pembeli.
NO SOALAN: 101 JAWAPAN: Yang di-Pertua, Kementerian memandang serius berhubung tawaran oleh syarikat-syarikat penjual telefon dan peranti pintar yang menawarkan promosi 'pre booking while stock last' untuk model-model baharu sebagai retorik strategi pemasaran bagi memancing pembeli.

Salah satu undang-undang di bawah Kementerian bagi tujuan melindungi pengguna berhubung perkara ini adalah Akta Perlindungan Pengguna 1999.
Akta ini juga telah memperuntukkan perkara-perkara yang perlu dipatuhi apabila seseorang pembekal atau peniaga yang membuat pernyataan atau dakwaan bahawa barang itu adalah terhad perlulah mematuhi perkara-perkara yang berikut: Sesuatu dakwaan bahawa barang adalah terhad hendaklah menyatakan dengan jelas dan diletakkan berhampiran dengan dakwaan tersebut berhubung : i. kuantiti maksimum barang yang ditawarkan untuk jualan; dan ii.

tempoh masa atau tarikh tertentu barang itu ditawarkan untuk jualan.
Sekiranya ianya tidak dipatuhi, tindakan boleh diambil ke atas mana-mana peniaga yang mengingkarinya.

Kementerian ini melalui Bahagian Penguat Kuasa, sentiasa melakukan pemeriksaan secara berkala bagi memantau perkara ini.
Dari tahun 2020 sehingga 11 Jun 2023, sebanyak 2,394 kes telah dihasilkan melibatkan pelbagai NO SOALAN: 101 kesalahan yang dilakukan oleh peniaga dan telah diambil tindakan di bawah peruntukan Akta Pelindungan Pengguna 1999 termasuk aduan yang diterima dari pengguna berhubung pembelian barangan.

Hasil daripada tindakan tersebut, sebanyak 705 kes telah dikompaun dengan nilaian sebanyak RM 483,700 dan denda sebanyak RM 298,300 demi kepentingan awam.

Sekian, terima kasih.


NO SOALAN: 102 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' DR. NELSON A/L RENGANATHAN TARIKH : 21 JUN 2023 DATO' DR. NELSON A/L RENGANATHAN minta MENTERI SUMBER MANUSIA menyatakan status Diploma Kemahiran Malaysia anjuran Jabatan Pembangunan Kemahiran bagi tujuan memperoleh jawatan dalam sektor awam.

NO SOALAN: 102 JAWAPAN Tuan Yang Di Pertua, 1.


Kementerian Sumber Manusia sentiasa memandang serius isu pengiktirafan dan penerimaan majikan swasta dan sektor awam terhadap Sijil Kemahiran Malaysia, Diploma Kemahiran Malaysia dan Diploma Lanjutan Kemahiran Malaysia yang dikeluarkan oleh Jabatan Pembangunan Kemahiran.

2.
2.

Untuk Makluman Dewan Yang Mulia, penetapan kelayakan Sijil Kemahiran Malaysia ini mengambil kira bidang-bidang yang bersesuaian dengan skop tugas dalam skim perkhidmatan berkaitan sehingga tahun 2022, sebanyak 66 skim perkhidmatan di sektor awam telah menjadikan Sijil Kemahiran Malaysia sebagai syarat kelayakan masuk bagi pegawai kerajaan.

3.
3.

Bagi memperluaskan lagi peruntukan kelayakan Sijil Kemahiran Malaysia sebagai syarat lantikan di sektor awam, Jabatan Pembangunan Kemahiran telah mengadakan beberapa sesi libat urus bersama Jabatan Perkhidmatan Awam bagi membincangkan agar Diploma Kemahiran Malaysia dan Diploma Lanjutan Kemahiran Malaysia turut dijadikan sebagai salah satu syarat lantikan ke skim perkhidmatan awam bagi gred 29.

Sekian, terima kasih.


NO SOALAN: 103 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' DR. AHMAD AZAM BIN HAMZAH TARIKH : 21 JUN 2023 DATO' DR. AHMAD AZAM BIN HAMZAH minta MENTERI KOMUNIKASI DAN DIGITAL menyatakan apakah ada perancangan Kementerian untuk mempercepatkan pembangunan ekonomi digital yang boleh mendorong pertumbuhan sektor e-dagang di Malaysia.
NO SOALAN: 103 JAWAPAN Tuan Yang di-Pertua, Kementerian Komunikasi dan Digital (KKD) menerusi Perbadanan Ekonomi Digital Malaysia (MDEC) memberi tumpuan untuk mempercepatkan pembangunan ekosistem e-dagang di Malaysia yang merangkumi pembangunan, koordinasi dan implementasi pelbagai program di bawah Pelan Halataju Strategik E-dagang Kebangsaan (National E-commerce Strategic Roadmap-NESR).
Memandangkan NESR 1.0 yang telah dilaksanakan sejak tahun 2017 telah berakhir pada penghujung tahun 2020, mesyuarat Majlis e-Dagang Kebangsaaan (NeCC) yang dipengerusikan oleh YB Menteri MITI pada 12 Disember 2019 telah bersetuju supaya MDEC merangka dan membangun NESR 2.0 bagi tahun 2021 hingga 2025.

Justeru itu, NESR 2.0 telah diluluskan oleh Mesyuarat Majlis Ekonomi Digital & 4IR Negara (MED4IRN) yang dipengerusikan oleh YAB Perdana Menteri pada 22 April 2021.
Pelan ini dipacu menerusi pendekatan kolaborasi whole-of-nation di antara sektor awam dan sektor swasta untuk mempertingkatkan dan mempercepatkan pembangunan dan inovasi ekosistem e-dagang di Malaysia.

NESR merupakan asas rujukan bagi kesinambungan pembangunan e-dagang dengan wawasan untuk menjadikan e-dagang sebagai enjin pertumbuhan mangkin bagi perniagaan di Malaysia.
Bagi mencapai wawasan dan sasaran yang diaspirasikan, NESR berpandukan kepada tiga prinsip, enam teras strategik dan 17 program yang diterajui oleh pelbagai Kementerian dan agensi serta pemain industri.

Program- NO SOALAN: 103 program serta KPI dibawah NESR dipantau dan disemak secara berkala bagi memastikan ia kekal relevan dan seiring dengan perkembangan trend e-dagang yang terkini.
Pelan ini dijangka dapat mempercepatkan pembangunan ekonomi digital yang boleh mendorong pertumbuhan sektor e-dagang di Malaysia.

Sekian, terima kasih.
NO SOALAN: 104 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN SERUANDI BIN SAAD TARIKH : 21 JUN 2023 TUAN SERUANDI BIN SAAD minta MENTERI PEMBANGUNAN KERAJAAN TEMPATAN menyatakan bilakah Kementerian akan mewujudkan pengurusan sisa pepejal seperti Loji Rawatan Termal (insinerator) di negeri Perlis kerana ia amat ekonomik serta membabitkan penggunaan ruang kecil berbanding tapak pelupusan dan sekali gus dapat menyelesaikan masalah pencemaran bau dan isu air larut lesap yang berlaku.
NO SOALAN: 104 JAWAPAN Tuan Yang Di Pertua, Untuk makluman Ahli Yang Berhormat, negeri Perlis mempunyai sebuah tapak pelupusan sisa pepejal sanitari sahaja iaitu Tapak Pelupusan Sisa Pepejal Sanitari Rimba Mas, Kangar.

Tapak pelupusan tersebut berkeluasan 30 hektar dengan jangka hayat sehingga 2030.

Tapak ini menerima sisa pepejal yang dijana oleh keseluruhan negeri Perlis sebanyak 170 tan sehari dan kadar yuran tipping yang dikenakan adalah sebanyak RM42.59 per tan.
Berdasarkan analisis awal yang dijalankan oleh Kementerian Pembangunan Kerajaan Tempatan (KPKT), tiada keperluan untuk membina loji WtE di negeri Perlis pada masa ini disebabkan jumlah sisa pepejal yang dihasilkan tidak mencapai kapasiti minimum untuk pembangunan sesebuah loji WtE.

Walau bagaimanapun, KPKT akan menilai semula perkara ini dan akan mempertimbangkan perkongsian sisa pepejal atau fasiliti loji WtE dengan negeri Kedah.

Sekian, terima kasih.
NO SOALAN: 105 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI AZIZ BIN ARIFFIN TARIKH : 21 JUN 2023 TUAN HAJI AZIZ BIN ARIFFIN minta PERDANA MENTERI menyatakan adakah pihak Kementerian berhasrat untuk menubuhkan satu Suruhanjaya Khas bagi membanteras jenayah penipuan dalam talian dengan kerjasama rentas agensi SKMM, BNM serta para profesional dalam usaha memerangi jenayah tersebut secara menyeluruh.
NO SOALAN: 105 JAWAPAN YB DATO’ SRI AZALINA OTHMAN SAID MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.

Untuk makluman Ahli Yang Berhormat, Kerajaan buat masa ini tidak berhasrat menubuhkan Suruhanjaya khas bagi membanteras jenayah penipuan dalam talian.
Ini kerana terdapat sebuah agensi sedia iaitu Pusat Pencegahan Jenayah Kewangan Nasional (NFCC) yang berperanan sebagai koordinator dan penyelaras kepada agensi-agensi penguatkuasaan di Malaysia bagi menangani isu-isu jenayah kewangan termasuklah berkaitan jenayah penipuan dalam talian secara bersepadu dan holistik.

2.
2.

Selain itu, semenjak 14 Oktober 2022, pihak Kerajaan juga telah menubuhkan Pusat Respons Scam Kebangsaan (National Scam Response Centre, NSRC), yang dianggotai oleh NFCC, Polis Diraja Malaysia (PDRM), Bank Negara Malaysia (BNM), Suruhanjaya Komunikasi dan Multimedia Malaysia (SKMM) serta institusi kewangan dan pemain industri telekomunikasi dengan menjadikannya sebagai pusat operasi melalui pengwujudan talian hotline NSRC iaitu 997.
Melalui talian hotline ini, penyelarasan tindak balas pantas terhadap penipuan kewangan dalam talian termasuklah pengesanan dana yang dicuri secara lebih cepat dan tindakan penguatkuasaan terhadap penjenayah dapat dilakukan secara bersama.

NO SOALAN: 105 3.

Kerajaan juga turut komited dalam usaha memerangi jenayah penipuan kewangan dalam talian apabila peruntukan sebanyak RM10 juta geran operasi NSRC telah diumumkan oleh Kerajaan dalam belanjawan 2023.
Dengan geran pengoperasian tersebut, peranan NSRC dapat diperkukuhkan dalam membanteras jenayah penipuan dalam talian dengan lebih cepat dan berkesan.

Sekian, Terima Kasih.
NO SOALAN: 106 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK DR. HAJI AZHAR BIN AHMAD TARIKH : 21 JUN 2023 DATUK DR. HAJI AZHAR BIN AHMAD minta MENTERI PERDAGANGAN DALAM NEGERI DAN KOS SARA HIDUP menyatakan apakah jualan Rahmah berjaya membantu mengurangkan beban rakyat yang berdepan dengan kos sara hidup tinggi sedangkan harga barang mentah semakin naik saban hari dan dilihat gagal dikawal dengan baik hingga membebankan pengguna.
NO SOALAN: 106 JAWAPAN: Yang di-Pertua, Untuk makluman, Jualan Rahmah yang telah dilancarkan pada 11 Januari 2023 adalah merupakan satu inisiatif oleh Kerajaan dalam usaha membantu meringankan kos sara hidup rakyat yang mana pelaksanaan dan penglibatan pemain industri peruncitan adalah secara sukarela tanpa melibatkan sebarang peruntukan daripada Kerajaan.
Ia telah diperluaskan ke seluruh negara dengan penglibatan dan kerjasama daripada pemain-pemain industri peruncitan seperti hypermarket, pasaraya besar, pasaraya, pasaraya mini, kedai runcit dan sebagainya.

Inisiatif ini turut disertai di peringkat pengeluar bagi sama-sama menyahut seruan Kerajaan dalam membantu rakyat meringankan kos sara hidup.
Program ini pada mulanya hanya tertumpu kepada barangan keperluan harian makanan, namun kini telah diperluaskan lagi kepada barangan keperluan harian selain makanan seperti bahan pencuci, lampin pakai buang, barangan penjagaan diri, barangan pembersihan rumah, pakaian dan lain-lain lagi.
Susulan daripada kelulusan Belanjawan 2023 yang telah memperuntukan sebanyak RM100juta bagi pelaksanaan Jualan Rahmah, program Jualan Rahmah ini akan diperluaskan, diperkembang dan dilaksanakan di semua 222 kawasan Parlimen yang mana akan diselaras dan dilaksanakan melalui pejabat-pejabat KPDN seluruh negara.
NO SOALAN: 106 Program Jualan Rahmah ini dilaksanakan menggunakan konsep yang hampir sama dengan program-program jualan murah yang pernah dilaksanakan oleh KPDN sebelum ini di mana penerima manfaat daripada program ini adalah disasarkan kepada golongan berpendapatan rendah dan sederhana.

Ia dilaksanakan di premis-premis perniagaan peruncitan terpilih, di kawasan yang menjadi tumpuan atau berhampiran penduduk golongan berpendapatan rendah dan sederhana.
Berdasarkan pengalaman pelaksanaan program-program jualan murah yang telah dilaksanakan oleh KPDN sebelum ini, sambutan yang diberikan oleh pemain-pemain industri peruncitan ini amat menggalakkan.

Mereka bukan sahaja berminat untuk menyertai jualan murah ini, malah turut menyumbang dalam membantu mengurangkan harga barangan keperluan harian.

Secara tidak langsung, bilangan pengunjung juga turut bertambah ke premis-premis perniagaan yang terlibat.
Selain itu, program ini turut membantu merancakkan ekonomi dengan menggalakkan pengguna berbelanja kerana barangan yang ditawarkan adalah lebih rendah antara 10% sehingga 30% atau lebih berbanding harga pasaran semasa setempat.

Justeru, program ini sentiasa dinanti-nantikan oleh orang ramai dan berdasarkan maklum balas yang diterima KPDN sebelum ini, program ini amat dialu-alukan serta terdapat cadangan yang diterima supaya kekerapan dan lokasi pelaksanaannya dipertingkatkan.
NO SOALAN: 106 Keutamaan pelaksanaan Jualan Rahmah di dalam premis-premis peruncitan terpilih sama ada hypermarket, pasaraya besar, pasaraya, pasaraya mini atau kedai runcit di satu-satu kawasan berdasarkan perbincangan dan persetujuan bersama antara pejabat KPDN Negeri dan premis yang terlibat serta cadangan dan nasihat daripada Ahli Parlimen atau ADUN yang berkaitan.
Selain itu, sekiranya terdapat keperluan untuk program ini dilaksanakan di kawasan terbuka, terutamanya dilaksanakan bersama-sama dengan program-program lain, kos logistik dan peralatan perlulah di tahap yang paling minima.

Ini bagi memastikan peruntukan yang digunakan akan memberikan manfaat secara terus kepada rakyat tanpa perlu dibazirkan kepada keperluan logistik.
Bagi kawasan yang tidak mempunyai premis perniagaan yang bersesuaian langsung untuk dilaksanakan Jualan Rahmah, kaedah secara bergerak/mobile juga boleh dilaksanakan.

Melalui kaedah ini, barangan keperluan harian akan dibawa masuk ke kawasan tersebut mengikut tarikh dan masa yang akan ditentukan bagi memastikan sasaran lapisan masyarakat menerima manfaat daripada program ini tanpa mengira lokasi dan bentuk muka bumi.

Sekian, terima kasih.


NO SOALAN: 107 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN SR. HAJI MOHD APANDI BIN MOHAMAD TARIKH : 21 JUN 2023 TUAN SR. HAJI MOHD APANDI BIN MOHAMAD minta MENTERI BELIA DAN SUKAN menyatakan apakah langkah-langkah Kerajaan untuk menjadikan pasukan bola sepak negara dapat bersaing di Sukan Olimpik dan Piala Dunia.
NO SOALAN: 107 JAWAPAN Tuan Yang di-Pertua, Untuk makluman Ahli Yang Berhormat, Persatuan Bola Sepak Malaysia (FAM) merupakan badan yang bertanggungjawab sepenuhnya terhadap pembangunan dan kemajuan sukan bola sepak negara dari peringkat akar umbi hingga ke peringkat antarabangsa.

Pihak Kementerian melalui Majlis Sukan Negara (MSN) sentiasa bekerjasama dengan FAM bagi membantu memperkasa sukan ini.
Kedudukan pasukan bola sepak negara dalam ranking Federation Internationale de Football Association (FIFA) telah menunjukkan peningkatan dengan menduduki tangga ke-138 berbanding tangga ke-145 dunia sebelum ini (Disember 2022).

Pasukan Kebangsaan juga telah berjaya layak ke pusingan akhir Kejohanan Piala Asia Qatar 2023 yang dijadualkan semula dari 12 Januari hingga 10 Februari 2024.
Kejayaan layak secara merit pada edisi kali ini membuktikan peningkatan prestasi skuad senior negara selepas kali terakhir layak pada tahun 2007.

Peningkatan prestasi ini juga dilihat sebagai satu petanda positif dalam program latihan yang telah dirancang oleh FAM di bawah kendalian jurulatih Kim Pan Gon.
Walau bagaimanapun, bagi proses kelayakan ke temasya Sukan Olimpik dan Piala Dunia, sasaran lebih realistik perlu diteliti dan fokus semasa wajar diberikan kepada usaha meningkatkan prestasi di peringkat Asia terlebih dahulu selari dengan Peta Hala Tuju (Roadmap) F30.
Peta hala tuju ini melibatkan tiga fasa dalam tempoh 12 tahun seperti berikut: NO SOALAN: 107 (i) fasa pertama (2019-2022) berhubung pembinaan asas kukuh dari sudut tadbir urus, pertandingan, pembangunan modal insan dan infrastruktur; (ii) fasa kedua (2023-2026) berhubung usaha meningkatkan pencapaian di peringkat Asia; dan (iii) fasa ketiga (2027-2030) bertujuan melahirkan sebuah pasukan kebangsaan yang mencecah taraf dunia.
Dalam merealisasikan perkara ini, pihak Kementerian sentiasa bekerjasama dengan pihak FAM bagi melihat pembangunan bola sepak negara berada di landasan tepat.

Kesungguhan ini dapat dilihat dengan pelaksanaan Program Pembangunan Bola Sepak Negara (PPBN) yang merupakan program pembangunan nasional di bawah kendalian MSN.

PPBN merupakan inisiatif yang memberikan penekanan kepada pembangunan pemain-pemain muda tempatan di seluruh negara yang berumur antara 7 hingga 17 tahun.
Sehingga kini PPBN mempunyai seramai 16,107 pemain, 828 orang jurulatih daripada 78 Akademi Tunas (AT), 63 Pusat Latihan Daerah (PLD), 14 Sekolah Sukan Negeri (SSN), sebuah Sekolah Sukan Malaysia (SSM) dan sebuah Akademi Bola Sepak Negara Mokhtar Dahari (AMD).

Sekian, terima kasih.


NO SOALAN: 108 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN JAZIRI ALKAF ABDILLAH SUFFIAN TARIKH : 21 JUN 2023 TUAN JAZIRI ALKAF ABDILLAH SUFFIAN minta MENTERI PENDIDIKAN menyatakan berapakah peratusan penglibatan para pelajar di peringkat sekolah menengah yang menceburi bidang TVET dan berapakah peningkatan peratusan lima tahun kebelakangan ini.
NO SOALAN: 108 JAWAPAN Tuan Yang di-Pertua, Kementerian Pendidikan Malaysia (KPM) komited dalam menyediakan akses Pendidikan dan Latihan Teknikal dan Vokasional (TVET) yang berkualiti kepada murid lepasan Tingkatan 3 yang berkecenderungan dalam bidang kemahiran dan teknikal.
Untuk makluman Ahli Yang Berhormat, peratusan penglibatan murid yang menceburi bidang TVET pada tahun 2019 adalah sebanyak 4.60 peratus, tahun 2020 sebanyak 6.11 peratus, tahun 2021 sebanyak 6.30 peratus, tahun 2022 sebanyak 10.37 peratus dan tahun 2023 adalah 10.71 peratus (data sehingga 31 Mei 2023).

Secara keseluruhan, data menunjukkan peningkatan sebanyak 6.11 peratus dalam tempoh lima tahun.
KPM yakin usaha yang telah dilaksanakan selama ini bagi meningkatkan keyakinan ibu bapa dan masyarakat terhadap pendidikan TVET KPM telah berjaya dengan peningkatan peratusan tersebut.

Sekian, terima kasih.


NO SOALAN: 109 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK PAUL IGAI TARIKH : 21 JUN 2023 DATUK PAUL IGAI minta MENTERI DALAM NEGERI menyatakan apakah keputusan siasatan kes penyeludupan dadah bernilai hampir RM790 juta ke Brisbane, Australia yang melibatkan warganegara Malaysia.
Dari manakah tempat asal dadah itu dan apakah langkah yang telah dan akan diambil Pihak Berkuasa Tempatan untuk mengelakkan negara menjadi transit pengedar dadah ke negara lain.

NO SOALAN: 109 JAWAPAN Tuan Yang Di Pertua, Polis Diraja Malaysia (PDRM) melalui Jabatan Siasatan Jenayah Narkotik (JSJN) telah membuat siasatan terhadap kes penyeludupan 336 kilogram dadah pada 13 Mac 2023 bernilai hampir RM790 juta ke Brisbane, Australia yang melibatkan warganegara Malaysia.
Hasil siasatan mendapati konsainan (consignment) telah dihantar pada 28 Februari 2023 dengan menggunakan kargo melalui laluan laut dari Malaysia dan tiba di Brisbane, Australia pada 13 Mac 2023.

Pihak ‘Australia Border Force’ (ABF) telah membuat pemeriksaan dan mengesan (480) bungkusan segi empat tepat yang disorokkan di dalam display stand.
Pihak ABF telah membuat controlled delivery (CD) ke atas konsainan dan telah menangkap seorang lelaki Warganegara Malaysia pada 29 Mac 2023 yang merupakan penerima konsainan.

Hasil penemuan juga mengesahkan bahawa ada penglibatan sindiket dari Malaysia yang mempunyai kaitan secara langsung dengan kes ini di Australia.

Siasatan masih lagi dijalankan bagi mengenalpasti modus operandi dan penglibatan syarikat yang berkaitan dengan penghantaran ini.
PDRM khususnya Jabatan Siasatan Jenayah Narkotik juga telah mengambil tindakan drastik dalam mengekang kemasukan dadah ke dalam negara dengan menempatkan elemen-elemen risikan di sempadan negara Malaysia serta memperkasakan jalinan hubungan dua hala dalam usaha perkongsian maklumat bersama pihak berkuasa antarabangsa seperti negara Thailand, Korea Selatan, Taiwan dan lain-lain negara.
NO SOALAN: 109 Hubungan bilateral antara Malaysia dengan pihak berkuasa negara Brunei, Indonesia, Singapura, Australia dan lain-lain negara juga diperkasakan dari semasa ke semasa.

Selain itu, bagi meningkatkan pemerkasaan penguatkuasaan di sempadan pintu keluar masuk negara, agensi penguatkuasaan khususnya Jabatan Kastam Diraja Malaysia juga akan melaksanakan penambahbaikan secara berterusan dengan: 1.
Meningkatkan pemantauan dan kawalan di pintu keluar dan masuk sempadan Malaysia dengan memastikan pelaksanaan aktiviti-aktiviti penguatkuasaan dan operasi bersepadu yang lebih berkesan dan bersasar; 2.

Memperkasakan kerjasama antara Agensi Penguatkuasaan/ Keselamatan di dalam dan luar negara melalui perkongsian maklumat dan operasi bersama; dan 3.
Menambahbaik pengurusan risiko melalui aktiviti-aktiviti risikan, profiling dan targetting bagi penumpang dan juga kargo serta memperluaskan penggunaan alat bantu kerja (working tools) bagi menghasilkan maklumat pengurusan risiko yang lebih komprehensif.

Justeru, kawalan keselamatan di semua sempadan negara akan terus diperketatkan dalam usaha menyekat pengedaran dadah dalam memastikan negara Malaysia tidak menjadi negara transit dadah ke negara lain.

NO SOALAN: 109 Sekian, terima kasih.
NO SOALAN: 110 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN AMIR BIN MD GHAZALI TARIKH : 21 JUN 2023 TUAN AMIR BIN MD GHAZALI minta MENTERI PERDAGANGAN DALAM NEGERI DAN KOS SARA HIDUP menyatakan adakah pihak Kementerian masih meneruskan program 'Food Bank' Siswa di Institusi Pengajian Tinggi pada masa sekarang yang difahamkan program ini telah diperluaskan kepada lebih ramai golongan B40.
NO SOALAN: 110 JAWAPAN: Yang di-Pertua, Kementerian Perdagangan Dalam Negeri dan Kos Sara Hidup (KPDN) telah mula memperkenalkan Program Food Bank Malaysia (PFBM) pada 22 Disember 2018.

PFBM telah diperkenalkan sebagai salah satu inisiatif untuk membantu golongan kurang berkemampuan bagi mendapatkan bekalan makanan yang mana secara tidak langsung dapat meringankan kos sara hidup golongan tersebut.

PFBM telah dikembangkan kepada pelaksanaan Program Food Bank Siswa (PFBS).
Program ini bertujuan untuk membantu golongan mahasiswa dari keluarga golongan B40 supaya mereka dapat memberi tumpuan yang lebih baik terhadap pembelajaran.

Cetusan program ini juga adalah susulan daripada Mesyuarat Majlis Tindakan Kos Sara Hidup Negara (NACCOL) Bil.

1 pada 15 Februari 2019.


Program ini dilaksanakan secara kolaborasi antara Kementerian Perdagangan Dalam Negeri dan Kos Sara Hidup (KPDN), Rakan Strategik, Institut Pengajian Tinggi (IPT) dan pihak penyumbang bagi memastikan pelaksanaan program berjalan dengan lancar dan lebih bersistematik.

NO SOALAN: 110 Sehingga Mac 2023, Program Food Bank Siswa telah dikembangkan di 30 Institusi Pengajian Tinggi (IPT) seluruh negara bagi membantu pelajar untuk mengurangkan beban kos sara hidup di kampus.
Pelaksanaan program ini dibantu oleh pihak IPT, Rakan Strategik Utama PFBM, dan para penyumbang yang giat aktif dalam membantu usaha Kementerian dan IPT untuk membantu pelajar yang berkeperluan sepanjang menuntut pengajian di kampus.

Bagi memastikan program ini terus berjalan dan beroperasi, pihak Kementerian melalui Sekretariat Food Bank Malaysia (SFBM) sentiasa giat melaksanakan pemantauan ke setiap Food Bank Siswa yang telah ditubuhkan sehingga kini.
Tujuan pemantauan ini adalah bagi memastikan PFBS tetap beroperasi dan aktif dalam membantu pelajar.

Kementerian juga sedang giat membuat perancangan untuk meningkatkan lagi program ini untuk terus membantu pelajar melalui pelaksanaan inisiatif pembungkusan makanan secara retort di mana inisiatif ini adalah berkonsepkan “ready to eat” dan amat sesuai untuk pelajar terutamanya pelajar yang berada di kolej kediaman dalam kampus.

Sekian, terima kasih.


NO SOALAN: 111 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' JUHANIS BINTI ABD AZIZ TARIKH : 21 JUN 2023 DATO' JUHANIS BINTI ABD AZIZ minta MENTERI PERTAHANAN menyatakan berapakah kos penganjuran LIMA 2023 dan apakah pulangan ekonomi yang diterima oleh Kerajaan dan rakyat.

NO SOALAN: 111 JAWAPAN Tuan Yang di-Pertua, 1.


Kerajaan telah meluluskan peruntukan sebanyak RM25.311 juta kepada Kementerian Pertahanan dan RM9.95 juta kepada Kementerian Pengangkutan bagi melaksanakan tanggungjawab dalam menganjurkan Pameran LIMA 2023.

2.

Penganjuran LIMA secara ringkasnya adalah bertujuan untuk memperkasakan pembangunan industri pertahanan tempatan selain sebagai satu agenda diplomasi pertahanan untuk memperkukuhkan hubungan diplomatik dengan pelbagai negara.
Return on investment (ROI) hasil daripada penganjuran LIMA ini bukan hanya dinilai dari segi pulangan atau keuntungan dalam bentuk kewangan, tetapi juga dalam pelbagai bentuk lain yang diperolehi oleh pihak kerajaan, pempamer, pelawat perdagangan mahupun penduduk setempat.

3.
3.

Interaksi dan jalinan kerjasama yang dijalinkan semasa LIMA membolehkan penggiat industri pertahanan tempatan meningkatkan keupayaan syarikat dan peluang menembusi pasaran pertahanan global seiring dengan usaha Kerajaan untuk memudahkan projek-projek pelaburan dan perkongsian perniagaan melalui pertukaran maklumat dan teknologi.

Pelaburan jangka masa panjang ini diperkukuhkan dengan perjanjian-perjanjian persefahaman (MoU) dan kontrak yang ditandatangani semasa LIMA berlangsung.
Angka yang direkodkan melalui kontrak/MoU yang ditandatangani semasa LIMA 2023 adalah berjumlah RM10.2 bilion bagi Kementerian Pertahanan dan RM7.3 bilion bagi Kementerian Pengangkutan.

NO SOALAN: 111 4.

Kehadiran pelawat perdagangan dan pelawat awam ke LIMA telah membantu dalam meningkatkan jumlah pelancong ke Pulau Langkawi.
Secara tidak langsung, ekonomi penduduk setempat meningkat dengan wujudnya peluang pekerjaan berikutan peningkatan permintaan terutama dalam sektor pemakanan, perkhidmatan (homestay, sewaan kenderaan, perhotelan) dan barangan lain seperti cenderahati dan produk-produk tempatan.

5.

Sebagai tambahan, LIMA 2023 telah berjaya menjana pulangan dengan anggaran pendapatan sejumlah RM461 juta dengan purata setiap pelawat perdagangan membelanjakan RM3,000 dan RM1,000 bagi pelawat awam.
Selain menjana pendapatan pendapatan penduduk setempat, LIMA juga dilihat berjaya mempromosikan Pulau Langkawi sebagai destinasi Meetings, Incentives, Conventions and Exhibitions (MICE) dan pusat pelancongan utama di Malaysia.

Sekian, terima kasih.
NO SOALAN: 112 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK NORAINI IDRIS TARIKH : 21 JUN 2023 DATUK NORAINI IDRIS minta MENTERI DALAM NEGERI menyatakan status terkini pembinaan pos kawalan sempadan tambahan bagi anggota polis PGA seperti yang diumumkan dalam Belanjawan 2023 dan apakah aspek-aspek pembangunan semula yang ditumpukan bagi pos-pos kawalan sempadan sedia ada khususnya di sempadan maritim dan darat di Sabah.
NO SOALAN: 112 JAWAPAN Tuan Yang Di Pertua, Semasa pengumuman Belanjawan 2023, Kementerian Dalam Negeri telah diluluskan dengan peruntukan keseluruhan sebanyak RM18.5 bilion melibatkan perolehan aset, peralatan taktikal, penyelenggaraan kapal dan bot termasuk menambah 15 pos kawalan sempadan Pasukan Gerakan Am (PGA).
Berhubung pembinaan pos kawalan sempadan tambahan bagi anggota PGA, KDN telah diluluskan dengan peruntukan di bawah Rolling Plan Ketiga, Rancangan Malaysia Kedua Belas (RP3, RMKe12) bagi projek baharu pembinaan lapan (8) pos kawalan keselamatan PGA iaitu satu (1) di Sabah dan tujuh (7) di Sarawak dengan kos keseluruhan projek adalah RM 30 juta dan peruntukan bagi tahun 2023 adalah sebanyak RM 4 juta.
Selain itu, KDN juga telah diluluskan dengan peruntukan bagi projek sambungan pembinaan empat (4) pos PGA di Selangor dengan kos projek sebanyak RM 6 juta dan peruntukan bagi tahun 2023 adalah sebanyak RM 4.5 juta.

Bagi projek baharu lapan (8) pos PGA di Sabah dan Sarawak, KDN telah mengemukakan Brif Projek kepada Jabatan Kerja Raya (JKR) negeri Sabah dan Sarawak pada 14 April 2023.
Manakala, bagi projek sambungan pembinaan 4 Pos PGA di negeri Selangor, pelantikan perunding telah diluluskan melalui Mesyuarat Lembaga Perolehan yang telah diadakan pada 24 Mei 2023.

Batalion 4 PGA juga telah menerima peruntukan bagi kerja mengukur untuk proses permohonan tanah.
NO SOALAN: 112 Kerajaan juga telah meluluskan permohonan projek sambungan dibawah RP3, RMKe12 bagi pembinaan dua (2) pos kawalan keselamatan baharu di Manalunan, Kinabatangan dan Poirgon, Kalabakan serta pembinaan semula pos Kuala Meruap, Kinabatangan yang akan dioperasikan oleh Briged Sabah, PGA, PDRM.

Buat masa ini, ketiga-tiga projek tersebut sedang dalam fasa penyelarasan anggaran kos awalan oleh pihak Jabatan Kerja Raya.
Berhubung aspek pembangunan semula bagi pos-pos kawalan sempadan sedia ada, Kementerian Ekonomi telah meluluskan permohonan projek-projek baharu KDN di bawah Rolling Plan Ketiga (RP3) tahun 2023 bagi pembangunan kawasan sempadan di Sabah, Sarawak dan Utara Semenanjung Malaysia.
Kelulusan peruntukan tersebut turut melibatkan perolehan peralatan dan pembinaan serta membaik pulih pos kawalan keselamatan dan jeti ESSCOM di Pulau Sebatik, Tawau, Sabah dengan peruntukan tahun 2023 sebanyak RM 5 juta serta naik taraf pos dan perolehan peralatan Briged PGA Sabah dengan peruntukan yang diterima bagi tahun 2023 juga sebanyak RM 5 juta.
Dalam aspek memperkukuhkan kawalan keselamatan maritim di Sabah, KDN turut menumpukan pembangunan semula Markas Operasi / Taktikal Pasukan Polis Marin (PPM) melalui pelaksanaan kerja-kerja menaiktaraf Markas Operasi PPM iaitu Island Forward Operation Base (IFOB) Pulau Mabul, Semporna, Sabah dengan kos sebanyak RM 74.8 Juta.

Sekian, terima kasih.


NO SOALAN: 113 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK BOBBEY BIN SUAN TARIKH : 21 JUN 2023 DATUK BOBBEY BIN SUAN minta PERDANA MENTERI menyatakan apakah status terkini respons daripada setiap Kerajaan Negeri terhadap Akta Anti Lompat Parti selepas pindaan Perlembagaan Persekutuan.
Senaraikan negeri-negeri yang tidak bersetuju dengan pindaan tersebut dan apakah alasan-alasan yang diberikan.

NO SOALAN: 113 JAWAPAN YB DATO' SRI AZALINA BINTI OTHMAN SAID MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.

Akta Perlembagaan (Pindaan) (No.3) 2022 (Akta A1663) yang melarang Ahli Dewan Rakyat bertukar parti telah diwartakan pada 6 September 2022 dan berkuat kuasa mulai 5 Oktober 2022.
Peruntukan Seksyen 6 Akta A1663 memberikan ruang kepada Kerajaan Negeri/Dewan Undangan Negeri (DUN) untuk melaksanakan peruntukan larangan Ahli Dewan Rakyat bertukar parti melalui pindaan Perlembagaan Negeri, tertakluk persetujuan Raja atau Yang Dipertua Negeri.

Antara implikasi utama pelaksanaan undang-undang tersebut ialah Ahli Dewan tidak lagi 'free agent', dan parti politik kini mempunyai satu identiti dalam Perlembagaan, sekali gus mengubah corak landskap demokrasi berparlimen negara.
Ini sedikit sebanyak telah membantu dalam usaha penubuhan Kerajaan Perpaduan pada hari ini.

2.

Buat masa ini, sembilan (9) negeri telah melaksanakan Undang-undang Antilompat Parti sejak ia berkuat kuasa pada 5 Oktober tahun lalu iaitu Selangor (24 November 2022), Pulau Pinang (1 November 2012), Perak (29 Disember 2022), Perlis (13 Oktober 2022), Negeri Sembilan (17 Oktober 2022), Kelantan (27 November 2022), Sarawak (22 November 2022), Sabah (25 Mei 2023) dan Kedah (15 Mac 2023).

NO SOALAN: 113 3.
NO SOALAN: 113 3.

Berkaitan dengan usaha untuk menyelaraskan penguatkuasaan undang-undang berkaitan anti lompat parti bagi lain – lain negeri, perkara itu berada di bawah tanggungjawab Kerajaan Negeri sepenuhnya dan dalam hal ini adalah menjadi tanggungjawab Kerajaan Negeri tersebut untuk membuat pindaan ke atas Perlembagaan Negeri.

Sekian, terima kasih.


NO SOALAN: 114 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK DR. DOMINIC LAU HOE CHAI TARIKH : 21 JUN 2023 DATUK DR. DOMINIC LAU HOE CHAI minta MENTERI PENDIDIKAN TINGGI menyatakan tindakan yang telah diambil oleh Kementerian untuk membendung isu bekalan air di Universiti Malaysia Sabah Kampus Kota Kinabalu yang semakin parah.

NO SOALAN: 114 JAWAPAN Tuan Yang di-Pertua, 1.


Isu kekurangan bekalan air terawat di Sabah bukan sahaja dihadapi oleh 20 ribu warga Universiti Malaysia Sabah (UMS), namun turut dirasai secara menyeluruh oleh penduduk di sekitar Tuaran, Tamparuli, dan Sepanggar.

2.
2.

Kementerian Pendidikan Tinggi (KPT) melalui UMS, telah mengambil beberapa langkah segera khususnya bagi memastikan kegunaan harian pelajar di kolej kediaman berjalan lancar antaranya: i. pembelian air terawat berjumlah 400 ribu liter air sehari daripada Jabatan Air Negeri Sabah (JANS) yang melibatkan 20 kali penghantaran lori tangki air untuk diagihkan; ii.

membuat satu sistem perpaipan daripada punca air bukit, dalam kampus yang mampu membekalkan air sehingga 80 ribu liter sehari; iii.
pelaksanaan inovasi bekalan sumber air dalaman seperti air graviti, air bawah tanah dan air hujan selain tangki-tangki tambahan di luar kolej-kolej kediaman yang lengkap dengan sistem pam dan perpaipan dengan kos sebanyak RM350 ribu; dan NO SOALAN: 114 iv.

pembinaan tangki imbangan berkapasiti 5 juta liter yang diluluskan dalam RP1, RMKe-12 Tahun 2021 dengan kos sebanyak RM10 juta (projek dalam pelaksanaan).

3.
3.

Dalam tahun ini juga, Kerajaan telah meluluskan peruntukan berjumlah RM15.12 juta dalam RP3 RMKe-12 bagi projek membaik pulih dan menaiktaraf infrastruktur bekalan air kepada UMS.

4.
4.

YAB Perdana Menteri semasa sesi lawatan kerja beliau ke UMS pada 27 Mac 2023 telah turut meluluskan peruntukan sebanyak RM3 juta kepada UMS bagi melaksanakan skop kerja seperti pencarian sumber air (exploration), kerja penggerudian, quality test, pembinaan tubewell dan sistem pemasangan pam dan tangki imbangan ke bangunan asrama.

Sekian, terima kasih.
NO SOALAN: 115 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI ABDUL NASIR BIN HAJI IDRIS TARIKH : 21 JUN 2023 TUAN HAJI ABDUL NASIR BIN HAJI IDRIS minta MENTERI PEMBANGUNAN USAHAWAN DAN KOPERASI menyatakan apakah tawaran dan peluang yang disediakan oleh Kementerian untuk membantu golongan B40 dan apakah agensi-agensi Kerajaan yang terlibat serta jumlah peruntukan yang telah disalurkan untuk suku pertama tahun 2023.
NO SOALAN: 115 JAWAPAN Tuan Yang di-Pertua, 1.

Kementerian Pembangunan Usahawan dan Koperasi (KUSKOP) bersama agensinya sentiasa prihatin dan komited dalam melaksanakan inisiatif dan perancangan yang lebih efektif dan bersifat inklusif melalui program-program sedia ada yang sedang dilaksanakan.

Program-program ini majoritinya adalah bersifat umum dan sesuai untuk dilaksanakan bagi semua golongan tanpa mengira kaum, kumpulan pendapatan, gender dan sebagainya termasuklah bagi golongan B40.

2.
2.

KUSKOP dan agensi-agensi di bawahnya termasuk Bank Rakyat, SME Corp. Malaysia dan Perbadanan Nasional Berhad (PERNAS) turut melaksanakan program khusus bagi meningkatkan penglibatan golongan B40 dalam bidang keusahawanan.

Pelaksanaan program-program tersebut adalah bagi membantu golongan B40 menjana pendapatan yang stabil bagi meneruskan kelangsungan hidup.

3.
3.

Bagi tahun 2023 ini, Bank Rakyat telah melaksanakan Program Pembiayaan Mikro untuk Penjaja dan Peniaga Kecil (MPPK 2.0) dengan menawarkan pembiayaan kepada peniaga dan penjaja kecil termasuk golongan informal, golongan B40, usahawan wanita dan perusahaan mikro bagi membantu pembangunan dan pemulihan perniagaan usahawan.

Di bawah program ini, sejumlah RM2.9 juta peruntukan telah disalurkan bagi keseluruhan tahun 2023.

NO SOALAN: 115 4.
NO SOALAN: 115 4.

SME Corp. Malaysia pula telah memperuntukkan sejumlah RM1 juta melalui Program Inclusive SME Ecosystem (I-SEE) bagi menggalakkan penciptaan atau inovasi produk yang boleh memperkasa kumpulan B40 dengan memanfaatkan elemen inovasi.

Program ini merupakan bantuan yang disediakan dalam bentuk geran kepada inovator PMKS bagi memperkasa kumpulan B40 dan menggalakkan transformasi komuniti menerusi bimbingan dan penyediaan sokongan teknikal.

5.
5.

Bagi tujuan memberi peluang kepada golongan B40 dalam mengembangkan perniagaan berskala kecil dan berminat untuk membuka perniagaan francais mampu milik (micro franchise), Perbadanan Nasional Berhad (PERNAS) menerusi pelaksanaan Program Transformasi Perniagaan (Business In Transformation-BIT), telah menyediakan kemudahan pembiayaan sehingga RM50,000 untuk pra-francaisi dan RM500,000 bagi pra-francaisor.
Pemerkasaan usahawan mikro di bawah program BIT juga merangkumi aktiviti latihan, bimbingan perniagaan, pembiayaan, promosi dan pemasaran kepada usahawan-usahawan yang terlibat.

6.

KUSKOP dan agensi-agensi di bawahnya akan terus melaksanakan program-program bantuan dan intervensi bersasar dalam meningkatkan keupayaan dan kemahiran usahawan termasuklah melibatkan golongan B40 yang akan dapat meningkatkan pendapatan golongan ini seterusnya mengurangkan beban kos sara hidup yang semakin meningkat.
Sekian, terima kasih.

NO SOALAN: 116 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN ABUN SUI ANYIT TARIKH : 21 JUN 2023 TUAN ABUN SUI ANYIT minta PERDANA MENTERI menyatakan senarai hak-hak Sabah dan Sarawak yang termaktub dalam Perjanjian Malaysia 1963 yang telah dikembalikan oleh Kerajaan Persekutuan kepada Sabah dan Sarawak.
NO SOALAN: 116 JAWAPAN YB DATUK ARMIZAN BIN MOHD ALI MENTERI DI JABATAN PERDANA MENTERI (HAL EHWAL SABAH, SARAWAK DAN TUGAS-TUGAS KHAS) Tuan Yang di-Pertua, 1.

Untuk makluman Ahli Yang Berhormat, Kerajaan komited dalam memastikan perkara yang termaktub dalam Perjanjian Malaysia 1963 (MA63) diselesaikan berdasarkan peruntukan undang-undang yang berkaitan.

2.
2.

Sehubungan dengan itu, Kerajaan Persekutuan telah memutuskan supaya platform perundingan mengenai MA63 diteruskan dan ditambahbaik kepada Majlis Tindakan Pelaksanaan Perjanjian Malaysia 1963 (MTPMA63) yang dipengerusikan sendiri oleh YAB Perdana Menteri.

Selain itu, Jawatankuasa Teknikal dan Jawatankuasa Penyelarasan telah turut ditubuhkan di bawah MTPMA63.

3.
Sehingga kini, sebanyak lima (5) perkara telah selesai sepenuhnya iaitu: Selesai Sepenuhnya (5 Perkara) a. Penyerahan kuasa kawal selia LPG kepada Kerajaan Negeri Sarawak; b. Penyerahan semula kuasa pentadbiran ke atas Pulau Sipadan dan Pulau Ligitan kepada Kerajaan Negeri Sabah; NO SOALAN: 116 c. Pindaan Perlembagaan Persekutuan Perkara 1(2) dan Perkara 160(2) Perlembagaan Persekutuan; d. Pemberian kuasa (empowerment) mengenai pelesenan dan penangkapan ikan laut dalam kepada Kerajaan Negeri Sabah dan Kerajaan Negeri Sarawak; dan e. Pengiktirafan Jabatan Kerja Raya (JKR) dan Jabatan Pengairan dan Saliran (JPS) Negeri Sabah dan Negeri Sarawak sebagai jabatan teknik di bawah Arahan Perbendaharaan 182 (AP182).
4.

Selain itu, terdapat tiga (3) lagi perkara yang telah selesai sebahagian iaitu: Selesai Sebahagian/Interim (3 Perkara) a. Semakan semula pemberian khas (Perkara 112D Perlembagaan Persekutuan); b. Pelantikan wakil Kerajaan Negeri Sabah dan Sarawak sebagai anggota Lembaga Hasil Dalam Negeri; dan c. Penyerahan kuasa kawal selia bekalan gas.

5.

Perkara/tuntutan lain berkaitan MA63 yang masih belum selesai akan terus dibincang dan dipantau oleh Jawatankuasa Teknikal yang ditubuhkan di bawah MTPMA63.
Sekiranya terdapat isu-isu baharu di bawah MA63, ia boleh dibawa ke MTPMA63 oleh Kerajaan Negeri Sabah dan Sarawak untuk dibincang dan diteliti sebelum tindakan lanjut dapat dilaksanakan.

Sekian, terima kasih.
NO SOALAN: 117 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI DATUK SERI PANGLIMA ANIFAH BIN AMAN TARIKH : 21 JUN 2023 TAN SRI DATUK SERI PANGLIMA ANIFAH BIN AMAN minta PERDANA MENTERI menyatakan apakah perancangan dan halatuju Kerajaan dalam mengurus dan menangani isu masyarakat pelarian (IMM 13) di dua Skim Penempatan Masyarakat Pelarian (SPMP) di SPMP Muslim/Sebor dan SPMP Kiansam.
Berdasarkan maklumat Jabatan Kesihatan Labuan, kedua - dua kawasan SPMP ini telah menjadi punca penyakit denggi di W.P.

Labuan.

NO SOALAN: 117 JAWAPAN DIJAWAB OLEH YB DATUK ARMIZAN BIN MOHD ALI MENTERI DI JABATAN PERDANA MENTERI (HAL EHWAL SABAH, SARAWAK DAN TUGAS-TUGAS KHAS) Tuan Yang di-Pertua, 1.

Majlis Keselamatan Negara (MKN) Wilayah Persekutuan Labuan sedang mengenalpasti tanah yang sesuai bagi tujuan penyusunan semula Skim Penempatan Masyarakat Pelarian (SPMP) Muslim dan Kiamsam.
Perancangan hala tuju dan tindakan berkaitan pengurusan pelarian di WP Labuan akan diselaraskan melalui Jawatankuasa Pengurusan Pelarian Labuan (JKPPL) yang dipengerusikan bersama oleh Ketua Pegawai Eksekutif Perbadanan Labuan & Pengarah Keselamatan Negeri MKN WP Labuan.

2.
2.

Jawatankuasa ini terdiri daripada pelbagai agensi Kerajaan di WP Labuan yang akan membincangkan serta menyelaras tindakan terhadap isu-isu berbangkit di kawasan SPMP melibatkan kluster sosio-ekonomi, keselamatan, kesihatan, dokumentasi, kebajikan, keagamaan, pendidikan, tanah, dan utiliti.

Berdasarkan data bancian terkini, terdapat 1,350 orang pemegang IMM13 di kedua-dua penempatan tersebut.

NO SOALAN: 117 3.
NO SOALAN: 117 3.

Berkaitan isu wabak denggi di kawasan tersebut, MKN dengan kerjasama Jabatan Kesihatan Negeri (JKN) WP Labuan serta agensi-agensi Kerajaan yang lain telah melaksanakan pelbagai inisiatif melalui whole-of-government approach bagi mengawal wabak denggi di kawasan tersebut.

4.

MKN dan JKN telah melaksanakan gotong-royong di kawasan SPMP pada tarikh-tarikh berikut: i.

19 Februari 2023 ii.

11 Mac 2023 iii.

12 Mac 2023 iv.

9 April 2023 v. 14 Mei 2023 vi.

11 Jun 2023 5.


Aktiviti gotong-royong secara bulanan ini akan terus dilaksanakan melalui Program 1 Hour Labuan Clean Up bagi membendung pembiakan nyamuk Aedes di kawasan tersebut.

6.

Berdasarkan laporan situasi semasa pada 12 Jun 2023, kawasan SPMP tidak lagi disenaraikan sebagai kawasan hotspot denggi.

(Hotspot denggi merupakan lokaliti wabak berlarutan melebihi tempoh 30 hari dari tarikh wabak bermula).

Sekian, terima kasih.
NO SOALAN: 118 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI HAJI MOHAMAD FATMI BIN CHE SALLEH TARIKH : 21 JUN 2023 TAN SRI HAJI MOHAMAD FATMI BIN CHE SALLEH minta MENTERI PENGANGKUTAN menyatakan sama ada Kementerian berhasrat untuk menstruktur semula harga lesen memandu bagi jenis kenderaan motosikal dan kereta supaya selari dengan kemampuan rakyat serta menangani masalah memandu tanpa lesen.
NO SOALAN: 118 JAWAPAN Tuan Yang di-Pertua, 1.

Untuk makluman Ahli Yang Berhormat, Kementerian Pengangkutan (MOT) melalui Jabatan Pengangkutan Jalan (JPJ) dari masa ke semasa sentiasa menyemak kadar-kadar fi yang telah ditetapkan untuk mendapatkan suatu lesen memandu oleh orang ramai.

Pada masa ini, kadar semasa adalah masih bersesuaian dan akan diguna pakai.

2.
2.

Dalam pada itu, Kerajaan MADANI yang dipimpin oleh YAB Perdana Menteri melalui Belanjawan 2023 telah memperuntukan sebanyak RM4.7 juta bagi Program MyLesen Tahun 2023 yang akan memanfaatkan 13,000 peserta daripada golongan B40 dan belia untuk mendapatkan lesen yang sewajarnya secara percuma dan seterusnya membuka peluang pekerjaan di dalam sektor gig economy, pengangkutan awam dan pelancongan.

3.
3.

Program ini juga bertujuan untuk menjadi pemangkin kepada golongan B40 khususnya ketua isi rumah untuk menjana pendapatan melalui manfaat lesen yang diperolehi daripada inisiatif ini, di samping memberi kesedaran mengenai peraturan dan aspek keselamatan jalan raya melalui kehadiran ke sesi kelas, latihan dan ujian.

Calon yang layak dikehendaki menjalani program ini selama 3 hingga 5 bulan dengan kerjasama Institut Memandu (IM) di seluruh Malaysia bagi tujuan sesi latihan, kelas dan ujian.
Sekian, terima kasih.

NO SOALAN: 119 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB PROF. TAN SRI DATUK DR. HJ.

MOHAMED HANIFFA BIN HJ.

ABDULLAH TARIKH : 21 JUN 2023 PROF. TAN SRI DATUK DR. HJ.

MOHAMED HANIFFA BIN HJ.


ABDULLAH minta MENTERI PENDIDIKAN TINGGI menyatakan apakah strategi holistik Kementerian bagi pengambilan IPTA dan IPTS tempatan berdasarkan trend kemasukan terkini seperti pertimbangan untuk mengarahkan fokus universiti awam kita ke arah pendidikan pascasiswazah dan membiarkan kursus ijazah pertama diuruskan oleh universiti swasta, khususnya dalam beberapa bidang yang memberi kesan kepada keperluan negara seperti bidang perubatan.

NO SOALAN: 119 JAWAPAN Tuan Yang di-Pertua, 1.


Kementerian Pendidikan Tinggi (KPT) pada masa ini tiada perancangan ke arah cadangan mengarahkan fokus Universiti Awam (UA) ke arah pendidikan pascasiswazah dan membiarkan kursus ijazah pertama diuruskan oleh Institusi Pendidikan Tinggi (IPT).

Sekian, terima kasih.


NO SOALAN: 120 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK RAZALI BIN IDRIS TARIKH : 21 JUN 2023 DATUK RAZALI BIN IDRIS minta MENTERI KOMUNIKASI DAN DIGITAL menyatakan berapakah jumlah kandungan video di aplikasi media sosial TikTok dan lain-lain platform yang telah disekat dan apakah punca dan sebab ia disekat.
NO SOALAN: 120 JAWAPAN Tuan Yang di-Pertua, Suruhanjaya Komunikasi dan Multimedia Malaysia (SKMM) telah mengadakan beberapa sesi libat urus dengan penyedia platform TikTok, Whatsapp, Facebook, dan Instagram bagi mendapatkan komitmen dan kerjasama mereka untuk memantau dan mengawal penyebaran kandungan-kandungan yang melanggar undang-undang negara.
Dari tahun 2020 sehingga 31 Mei 2023, SKMM dengan kerjasama pihak platform media sosial telah menurunkan sejumlah 1,590 kandungan di platform seperti TikTok, Facebook, Instagram, Twitter dan lain-lain yang melanggar kesalahan piawaian komuniti yang ditetapkan oleh pihak platform media sosial serta perlakuan kesalahan di bawah peruntukan undang-undang sedia ada.
Tindakan-tindakan penguatkuasaan yang turut diambil oleh SKMM bagi mengawal dan mengekang penularan berita palsu melalui media sosial terutamanya TikTok, Whatsapp, Facebook, dan Instagram dengan berpaksikan peruntukan undang-undang sedia ada, serta berdasarkan aduan daripada masyarakat awam serta pihak yang terkesan tanpa adanya unsur berat sebelah.
Pihak SKMM komited dalam memastikan tindakan sewajarnya diambil terhadap mana-mana individu atau pihak, tidak mengira latar belakang individu mahupun politik, sekiranya didapati telah melakukan kesalahan di bawah undang-undang.

Tidak ada tindakan akan dikenakan ke atas sebarang akaun, sekiranya mengikuti etika dan undang-undang.

NO SOALAN: 120 Sekian, terima kasih.


NO SOALAN: 121 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN MOHD HASBIE BIN MUDA TARIKH : 21 JUN 2023 TUAN MOHD HASBIE BIN MUDA minta MENTERI KEWANGAN menyatakan adakah Kerajaan berhasrat untuk memperluaskan sistem percukaian negara seperti memperkenalkan cukai karbon dan cukai untuk industri konten digital.
NO SOALAN: 121 JAWAPAN Tuan Yang di-Pertua, Untuk makluman Ahli Yang Berhormat, Kerajaan kekal komited dalam usaha untuk menambahbaik sistem percukaian negara dengan berteraskan prinsip utama seperti kesaksamaan, kecekapan dan praktikal selaras juga dengan tonggak Malaysia Madani.

Namun begitu, Kerajaan juga perlu memastikan sistem percukaian dapat meningkatkan kutipan hasil cukai untuk membiayai agenda pembangunan negara tanpa menjejaskan aktiviti ekonomi dan kesejahteraan rakyat.
Sehubungan itu, kajian untuk memperluas asas cukai sedia ada dan meneroka cukai-cukai baharu akan diteruskan.

Proses penandarasan ke atas sistem percukaian pelbagai negara turut dilaksanakan dalam proses merangka dasar percukaian baharu bagi meningkatkan keberkesanan dasar tersebut, seterusnya dapat menyumbang kepada pertambahan hasil negara.
Melalui peningkatan hasil, lebih banyak aktiviti atau program khusus untuk membantu golongan sasar yang terjejas akibat peningkatan kos sara hidup dapat dilaksanakan.

Dalam meneroka cukai baharu, Kementerian Kewangan sedang mengkaji kebolehlaksanaan Cukai Karbon sebagai salah satu instrumen untuk menyokong aspirasi negara dalam mencapai sasaran Net Zero Carbon pada tahun 2050 seperti yang telah di bentangkan dalam Rancangan Malaysia Ke-12.
Kajian yang sedang dijalankan ini, turut merangkumi amalan terbaik negara-negara maju berhubung pelaksanaan Cukai Karbon.

Walau bagaimanapun, sebarang kaedah percukaian ke atas pelepasan karbon yang ingin dilaksanakan perlu dipandu oleh Dasar Perubahan Iklim Negara yang ditetapkan oleh Kementerian Sumber Asli, NO SOALAN: 121 Alam Sekitar dan Perubahan Iklim selaku leading agency bagi pelaksanaan Strategi REDD Plus Kebangsaan.
Seterusnya, perkhidmatan digital adalah salah satu perkhidmatan teknologi maklumat yang diperolehi melalui internet atau pelbagai platform digital.

Berkuat kuasa mulai 1 September 2018, penyediaan perkhidmatan teknologi maklumat oleh penyedia perkhidmatan tempatan adalah tertakluk kepada kenaan cukai perkhidmatan.
Seterusnya, pada 1 Januari 2019, Kerajaan telah menetapkan supaya mana-mana pihak di Malaysia yang mengimport perkhidmatan teknologi maklumat bagi tujuan perniagaan perlu mengakaun dan membayar cukai perkhidmatan kepada Jabatan Kastam Diraja Malaysia.

Langkah ini adalah bagi mewujudkan layanan sama rata di antara pengenaan cukai ke atas perkhidmatan teknologi maklumat yang diperolehi dari dalam negara ataupun yang diimport.
Selain itu, sebagai pelengkap kepada dasar kenaan cukai perkhidmatan ke atas perkhidmatan teknologi yang diimport, cukai perkhidmatan turut dikenakan ke atas perkhidmatan digital yang disediakan oleh penyedia perkhidmatan luar negara kepada pengguna di Malaysia (B2C) berkuat kuasa mulai 1 Januari 2020.
Langkah ini bertujuan memperluaskan asas percukaian bagi cukai perkhidmatan untuk meliputi perkhidmatan digital yang disediakan oleh penyedia perkhidmatan luar negara selain daripada memastikan layanan cukai yang adil dan saksama (level playing field) kepada penyedia perkhidmatan digital tempatan.
NO SOALAN: 121 Untuk makluman Ahli Yang Berhormat, di antara contoh perkhidmatan digital yang tertakluk kepada cukai perkhidmatan ialah seperti berikut: a. Kandungan digital (contoh: aplikasi mobile, permainan digital, e-book dan filem); b. Langganan media digital; c. Perisian program (contoh: software, drivers dan website filters); d. Perkhidmatan pengurusan data elektronik (contoh: website hosting dan cloud storage); dan e. Perkhidmatan pengiklanan atas talian.

Sekian, terima kasih.
NO SOALAN: 122 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK LIM PAY HEN TARIKH : 21 JUN 2023 DATUK LIM PAY HEN minta MENTERI PEMBANGUNAN KERAJAAN TEMPATAN menyatakan selain daripada inisiatif Rumah Belia Madani yang dikhususkan untuk pasangan yang telah berkahwin, adakah Kerajaan akan memperluaskan skim ini untuk mahasiswa IPTA yang tidak mendapat penempatan dalam kawasan kampus sebagai satu inisiatif untuk mengurangkan beban kos sewa perumahan yang dialami para mahasiswa khususnya yang belajar di tengah ibu kota.
NO SOALAN: 122 JAWAPAN Tuan Yang di-Pertua, Untuk makluman Ahli Yang Berhormat, Kementerian Pembangunan Kerajaan Tempatan (KPKT) sedang merancang pembinaan Rumah Belia Madani (RBM) di kawasan Lembah Klang.

RBM yang pertama akan dibangunkan di Mukim Batu, Sentul melibatkan 1,048 unit rumah.
Inisiatif RBM adalah khusus untuk penyediaan perumahan secara transit bagi golongan belia yang bekerja, berumur 35 tahun dan ke bawah untuk mendiami rumah tersebut bagi suatu tempoh sehingga mereka dapat mengukuhkan kedudukan kewangan dan seterusnya memiliki kediaman sendiri.

Walau bagaimanapun, KPKT sentiasa terbuka untuk bekerjasama dengan Kementerian Pengajian Tinggi (KPT) bagi sebarang cadangan untuk memperluaskan skim ini kepada mahasiswa Institut Pengajian Tinggi Awam (IPTA).

Sekian, terima kasih.
NO SOALAN: 123 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB PROF. DATUK SERI DR. AWANG BIN SARIYAN TARIKH : 21 JUN 2023 PROF. DATUK SERI DR. AWANG BIN SARIYAN minta MENTERI PELANCONGAN, SENI DAN BUDAYA menyatakan apakah langkah serta peruntukan bagi penyelidikan, pemeliharaan dan pemuliharaan tapak-tapak warisan negara dan tapak-tapak 'geopark' di seluruh negara sebagai khazanah warisan negara dan juga untuk promosi pelancongan.
NO SOALAN: 123 JAWAPAN YB DATO SRI TIONG KING SING MENTERI PELANCONGAN, SENI DAN BUDAYA Tuan Yang di-Pertua, 1.

Tapak Warisan Dunia serta tapak-tapak “geopark” mempunyai kepentingan dari segi penyelidikan dan pembangunan (R&D).

Sehingga kini sebanyak 315 tapak telah diwartakan di bawah Akta Warisan Kebangsaan 2005 (Akta 645).
Kementerian Pelancongan, Seni dan Budaya (MOTAC) melalui Jabatan Warisan Negara (JWN) sentiasa mengambil usaha memelihara dan melaksanakan kerja-kerja membaikpulih di tapak-tapak tersebut melalui beberapa peruntukan iaitu Peruntukan dari Kumpulan Wang Warisan (KWW), Peruntukan dari Projek Pembangunan (DE), Peruntukan Belanja Mengurus (OE) dan Peruntukan Kerja-kerja Pemulihan, Pemuliharaan, Ubah Suai dan Naik Taraf (PPUN) bagi membaikpulih, menaik taraf dan menyelenggara serta menaik taraf kemudahan pelancongan, bangunan, monumen di seluruh negara.
2.

MOTAC juga melalui Jabatan Warisan Negara (JWN) sentiasa memberi perhatian kepada usaha untuk memelihara tapak dan bangunan warisan di Malaysia menerusi penyediaan Pelan Pengurusan Pemuliharaan - Conservation Management Plan (CMP) yang dapat mengekalkan integriti dan keasliannya.

NO SOALAN: 123 3.

Pelbagai usaha juga dilaksanakan bagi mempromosikan tapak-tapak warisan, Tapak Warisan Dunia serta tapak warisan yang berada dalam kawasan “geopark” bagi menarik minat pelancong.
Sebahagian Tapak Geopark Lenggong turut meliputi Tapak Warisan Dunia UNESCO dan antara usaha yang dilaksanakan ialah: i. Mempromosikan pelancongan berteraskan penyelidikan arkeologi secara berterusan dengan kehadiran para penyelidik dan penuntut dari Institusi Pengajian Tinggi Awam/Swasta di Malaysia yang menjadikan Lembah Lenggong sebagai lokasi kajian ilmiah.
Contoh institusi yang terlibat ialah Pusat Penyelidikan Arkeologi Global, USM dan Fakulti Teknikal dan Vokasional, UPSI, Universiti Tunku Abd Rahman (UTAR), Kolej Komuniti Gerik serta Kolej Komuniti Lenggong; ii.

Melaksanakan program Karnival Lenggong sebagai salah satu program promosi dan kesedaran berkaitan Tapak Warisan Dunia yang melibatkan komuniti setempat, pencinta warisan dan budaya dari dalam negara dan juga luar negara; dan iii.
Menjalinkan kerjasama dengan para pemain industri sektor pelancongan tempatan dalam mempromosikan pakej-pakej pelancongan milikan masing-masing dengan menjadikan lokasi Arkeologi Lembah Lenggong sebahagian dari pakej pelancongan yang mereka tawarkan.

NO SOALAN: 123 4.
NO SOALAN: 123 4.

Bagi meningkatkan usaha-usaha pemeliharaan dan pemuliharaan tapak warisan, MOTAC sentiasa mengalu-alu serta menggalakkan penglibatan sektor swasta secara lebih aktif dalam menaja aktiviti berkaitan seni, budaya dan warisan, dan menyokongnya melalui insentif Potongan Cukai Penajaan Aktiviti Kesenian, Kebudayaan dan Warisan di bawah Subseksyen 34(6)(k) Akta Cukai Pendapatan 1967 yang disokong oleh MOTAC.

Sekian, terima kasih.


NO SOALAN: 124 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN MANOLAN BIN MOHAMAD TARIKH : 21 JUN 2023 TUAN MANOLAN BIN MOHAMAD minta MENTERI KEMAJUAN DESA DAN WILAYAH menyatakan apakah status cadangan pindaan Akta Orang Asli 1954 (Akta 134) dan bilakah tempoh sasaran untuk dibentangkan di Parlimen.
NO SOALAN: 124 JAWAPAN Tuan Yang di-Pertua, Untuk makluman Yang Berhormat, pada ketika ini, kerajaan sedang dalam proses untuk melantik perunding bagi menjalankan proses-proses kajian terhadap cadangan semakan bagi meminda Akta 134.

Ini melibatkan proses libat urus bersama pemegang taruh, pengumpulan dan penyelarasan maklumat dan seterusnya menyediakan kertas cadangan bagi kelulusan dasar.

Pembentangan pindaan Akta Orang Asli 1954 [Akta 134] dijangkakan pada suku pertama tahun 2025.

Sekian, terima kasih.


NO SOALAN: 125 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK WIRA KOH NAI KWONG TARIKH : 21 JUN 2023 DATUK WIRA KOH NAI KWONG minta MENTERI PENDIDIKAN menyatakan apakah maklum balas serta respons Kerajaan mengenai kritikan terhadap silibus pengajaran dan pembelajaran (PdP) di sekolah dalam negara ini dikatakan terlalu banyak jika dibandingkan dengan sekolah di negara-negara maju.
NO SOALAN: 125 JAWAPAN Tuan Yang di-Pertua, Kementerian Pendidikan Malaysia (KPM) sentiasa berusaha untuk menambah baik kurikulum bagi memastikan kurikulum yang digubal relevan dengan keperluan semasa.

Untuk makluman Ahli Yang Berhormat, penghasilan sesuatu kurikulum persekolahan memerlukan suatu tempoh masa yang mencukupi dan dilaksanakan dengan mematuhi prinsip dan prosedur yang telah ditetapkan.
Prinsip pembangunan kurikulum yang diguna pakai oleh KPM bercorak kitaran yang mengandungi enam proses iaitu analisis keperluan, perancangan, pembangunan dan pengembangan, uji rintis/pelaksanaan terhad, penyebaran dan pelaksanaan, pengesanan dan penilaian.

Pada masa kini, KPM sedang melaksanakan semakan semula kurikulum selepas kitaran kurikulum lengkap pusingannya.

Semakan kurikulum ini dilaksanakan dengan mengambil kira semua input dan pandangan dari pelbagai pihak yang berkepentingan.
Dalam masa yang sama, bagi memastikan kurikulum sedia ada kekal relevan dan selari dengan keperluan semasa, KPM melaksanakan pemugaran kurikulum.

Melalui pemugaran kurikulum, KPM melatih guru menyusun semula kandungan kurikulum dan mencadangkan pendekatan pengajaran dan pembelajaran (PdP) yang bersesuaian untuk dilaksanakan di bilik darjah.
Sebagai bahan sokongan, Modul Bimbingan (MOBIM) disediakan bagi membantu guru merancang PdP dengan lebih berstruktur melalui integrasi beberapa standard pembelajaran yang sesuai.

Justeru, NO SOALAN: 125 kandungan kurikulum lebih mudah dioperasikan dan guru mampu menyelesaikannya dalam tempoh yang ditetapkan.
KPM akan meneliti dapatan daripada Sesi Libat Urus (SLU) dan Persidangan Kurikulum Kebangsaan yang telah dilaksanakan bagi meningkatkan pemahaman guru serta kemenjadian murid bagi menghadapi segala cabaran yang mendatang.

Justeru, kurikulum baharu nanti akan memberi impak yang lebih baik dalam kemenjadian murid seiring dengan perubahan teknologi terkini dan perubahan minda murid mengikut peredaran masa.
KPM yakin usaha yang dilakukan ini dapat memastikan kurikulum pendidikan sentiasa relevan dengan perkembangan pendidikan pada masa ini dan masa depan.

Sekian, terima kasih.
NO SOALAN: 126 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK NORAINI BINTI IDRIS TARIKH : 21 JUN 2023 DATUK NORAINI BINTI IDRIS minta MENTERI PELABURAN, PERDAGANGAN DAN INDUSTRI menyatakan bagaimanakah prospek-prospek pelaburan baharu yang dimeterai dengan negara Republik China berupaya menjadikan Malaysia sebagai destinasi pelaburan MADANI di peringkat global sejajar dengan aspirasi Kerajaan Perpaduan untuk melestarikan kerancakan pertumbuhan ekonomi negara yang memanfaatkan rakyat dalam aspek pendapatan yang bermaruah.
NO SOALAN: 126 JAWAPAN Tuan Yang di-Pertua, 1.

Aspirasi Malaysia Madani menitikberatkan konsep inovasi, inklusif dan mampan dalam memastikan pertumbuhan ekonomi dicapai secara seimbang dan saksama, dengan mengambil kira aspek alam sekitar, sosial dan tadbir urus (ESG).

Dalam pada itu, aliran yang positif bagi pelaburan diluluskan untuk sektor perkilangan, perkhidmatan dan utama pada tahun 2022 menunjukkan petanda yang menggalakkan bagi negara mencapai sasaran ekonomi mampan.

2.
2.

Misi Perdagangan dan Pelaburan ke Republik Rakyat China (RRC) yang diketuai oleh YAB Perdana Menteri pada 29 Mac hingga 3 April 2023 telah berjaya menarik potensi pelaburan berkualiti dan berimpak tinggi bernilai RM170 bilion.
Komitmen pelaburan hasil daripada misi perdagangan ini termasuklah dalam industri-industri petrokimia, automotif, peralatan pengangkutan, elektrik dan elektronik, teknologi pembinaan serta sektor perkhidmatan seperti pusat data, telekomunikasi, ekonomi digital, perbankan, perkhidmatan pengangkutan udara, pendidikan, kesihatan, hartanah dan logistik.

3.
3.

Kejayaan menarik minat pelabur RRC terutamanya projek-projek dalam industri berteknologi dan berkemahiran tinggi ini dapat memberi impak besar bukan sahaja dalam transformasi sektor perkilangan dan perkhidmatan Malaysia, tetapi juga dapat melengkap dan memperkukuh rantaian bekalan industri di NO SOALAN: 126 Malaysia.
Projek-projek pelaburan berkualiti ini juga mampu menawarkan peluang pekerjaan berpendapatan tinggi kepada rakyat Malaysia serta mempercepatkan perpindahan teknologi termaju dan kemahiran terkini kepada tenaga kerja tempatan.

4.
4.

Pelaburan baharu dari RRC ini juga dapat membantu meningkatkan inovasi dan kompleksiti industri negara dalam bidang yang disasarkan seperti kenderaan elektrik (EV) bagi industri automotif, ekonomi digital merangkumi data center dan cloud computing serta projek-projek berasaskan teknologi hijau seperti waste-to-energy, bioenergy, hydrogen, solar energy dan wastewater management.

5.
5.

Kerajaan melalui MIDA sedang giat melaksanakan perundingan aktif dengan syarikat-syarikat berpotensi ini dan memfasilitasi sepenuhnya bagi memastikan keputusan pelaburan dapat dimuktamadkan dan direalisasikan secepat mungkin.

6.

Kerajaan akan terus memastikan usaha dalam menarik pelaburan langsung asing yang berkualiti dan berimpak tinggi sejajar aspirasi Kerajaan untuk meningkatkan pertumbuhan ekonomi negara sekaligus memberi manfaat yang signifikan kepada rakyat.
Ini juga adalah selaras dengan kerangka Malaysia MADANI yang mendorong pembangunan keupayaan yang lestari dan pemindahan teknologi melalui jalinan kerjasama luar, dalam sektor berpotensi dan berkepentingan strategik, ke arah memacu ekonomi yang berasaskan kesejahteraan terangkum.

Sekian, terima kasih.

NO SOALAN: 126 MAKLUMAT TAMBAHAN MAKLUMAT TAMBAHAN 1.

Bagi tempoh Januari hingga Mac 2023, pelaburan yang diluluskan dalam sektor perkilangan, perkhidmatan dan utama adalah berjumlah RM71.4 bilion.
Sektor perkhidmatan menyumbang sebanyak RM53.6 bilion (75.1%), manakala sektor perkilangan menyumbang sebanyak RM15.6 bilion (21.8%) dan sektor utama menyumbang sebanyak RM2.2 bilion (3.1%).

Pelaburan yang diluluskan pada tempoh ini melibatkan 1,265 projek dan akan menjana 23,977 peluang pekerjaan untuk negara.

2.
2.

Pelaburan Langsung Asing (FDI) kekal sebagai penyumbang utama dengan jumlah pelaburan yang diluluskan sebanyak RM37.5 bilion (52.5%), manakala pelaburan langsung domestik (DDI) menyumbang sebanyak RM33.9 bilion (47.5%).

Singapura mendahului dalam aspek pelaburan yang diluluskan dengan jumlah RM11.5 bilion, diikuti oleh British Virgin Islands (RM7.1 bilion), China (RM6.5 bilion), Hong Kong (RM2.9 bilion) dan Korea Selatan (RM2.5 bilion).

3.
3.

Bagi tempoh Januari hingga Mac 2023, pelaburan negara China yang diluluskan dalam sektor perkilangan, perkhidmatan dan utama adalah berjumlah RM6.5 bilion yang membabitkan 16 projek.

Pelaburan ini akan menjana sebanyak 1,065 peluang pekerjaan.

4.

Kerajaan sentiasa mensasarkan untuk menarik pelaburan yang terpilih dan berfokus bagi memastikan pelaburan asing ke dalam NO SOALAN: 126 negara adalah pelaburan yang berkualiti dan berimpak tinggi.
Antara reformasi polisi pelaburan yang telah dan akan dilaksanakan bagi menjadikan Malaysia sebagai destinasi tumpuan pelaburan langsung asing (FDI) adalah seperti yang berikut: i. Pelancaran Dasar Pelaburan Baharu (NIP) berdasarkan Aspirasi Pelaburan Nasional (NIA) yang dijangka mendorong pertumbuhan jangka panjang Malaysia melalui kemasukan pelaburan berkualiti yang mampan dalam bidang pertumbuhan baharu dan kompleks serta memberi tumpuan kepada keterangkuman dan kemampanan yang serasi dengan matlamat Alam Sekitar, Sosial dan Tadbir Urus (ESG) yang selaras dengan kerangka Malaysia MADANI yang mendorong pembangunan keupayaan yang lestari dan pemindahan teknologi melalui jalinan kerjasama luar, dalam sektor berpotensi dan berkepentingan strategik, ke arah memacu ekonomi yang berasaskan kesejahteraan terangkum; ii.
Semakan semula terhadap Pelan Perindustrian Baharu 2030 (New Industrial Masterplan (NIMP) 2030) di mana kajian ini akan meneliti isu utama seperti reformasi struktur, mempertingkat ekonomi, mewujudkan ekosistem yang sesuai bagi industri sasaran dan menyediakan pembangunan kapasiti bagi perusahaan kecil dan sederhana (PKS) dalam melaksanakan prinsip ESG; iii.
Cadangan pakej galakan cukai baharu dan penambahbaikan pakej galakan cukai sedia ada di dalam belanjawan tahunan bagi memastikan Malaysia tidak ketinggalan dalam menarik pelaburan baharu yang berkualiti tinggi serta meningkatkan ekosistem pelaburan tempatan; dan NO SOALAN: 126 iv.

Kajian Penstrukturan Semula Insentif Cukai di bawah Akta Cukai Pendapatan 1967 dan Akta Penggalakan Pelaburan 1986 untuk memastikan penyeragaman insentif dilaksana dengan efisyen.
NO SOALAN: 127 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO' AHMAD BIN DATO' SRI HAJI IBRAHIM TARIKH : 21 JUN 2023 DATO' AHMAD BIN DATO' SRI HAJI IBRAHIM minta MENTERI KERJA RAYA menyatakan :- (a) adakah Kementerian berhasrat untuk menambah baik penyelenggaraan jalan raya persekutuan supaya kualiti jalan dapat dinaik taraf lebih-lebih lagi keadaan permukaan jalan raya berlubang, garisan jalan pudar, cepat rosak dan kekerapan penyelenggaraan jalan dilakukan setiap 2 bulan; dan (b) apakah perancangan Kementerian dalam memantau keadaan pokok- pokok yang mudah tumbang dan juga landskap sekitar jalan raya yang boleh mengganggu pemandangan pemandu jalan raya.
NO SOALAN: 127 JAWAPAN Tuan Yang Di-Pertua, Untuk makluman Ahli Yang Berhormat Senator, kerja-kerja penyenggaraan Jalan Persekutuan di seluruh Malaysia dilaksanakan oleh pihak konsesi yang telah dilantik oleh Kementerian Kerja Raya.

Pelaksanaan kerja-kerja penyenggaraan ini adalah di bawah pengawasan sepenuhnya oleh pihak JKR Malaysia bagi Semenanjung Malaysia (SM) manakala JKR Sabah, JKR Sarawak dan JKR WP Labuan bagi Sabah, Sarawak dan Labuan (SSL) iaitu pihak yang telah dilantik sebagai wakil kerajaan.
Tiga skop utama kerja – kerja penyenggaraan jalan yang dilaksanakan adalah terdiri daripada penyenggaraan rutin (sepanjang tahun), berkala pavemen, berkala bukan pavemen, penyenggaraan jambatan, penyenggaraan lampu jalan dan lampu isyarat serta kerja-kerja kecemasan.
Antara kerja-kerja penyenggaraan rutin yang dilaksanakan adalah seperti tampalan lubang jalan, meratakan bahu jalan, memotong rumput, mencuci perabot jalan, mengecat garisan jalan, membersihkan sistem perparitan jalan dan pembetung serta melakukan rondaan pemeriksaan jalan.

NO SOALAN: 127 Setiap tahun, Kementerian akan memperuntukkan sebanyak RM 412 juta setahun bagi pelaksanaan penyenggaraan rutin Seluruh Malaysia.
Peruntukan bagi penyenggaraan jalan Seluruh Malaysia bagi tahun 2023 adalah berjumlah RM 1.2 bilion untuk pelbagai program penyenggaraan jalan seperti penyenggaraan berkala pavemen dan bukan pavemen, pembaikan kecil jambatan dan penyenggaraan lampu jalan dan lampu isyarat.
Kekerapan pusingan penyenggaraan rutin ini adalah seperti tampalan lubang jalan, meratakan bahu jalan, memotong rumput (12 pusingan (bagi SM) & 24 pusingan (bagi SSL) di Jalan Protokol / 9 pusingan di Jalan Primary setahun), mencuci perabot jalan (4 pusingan di JalanProtokol/ 2 pusingan di Jalan Primary setahun), mengecat garisan jalan, membersihkan sistem perparitan jalan dan pembetung (4 pusingan di Jalan Protokol/ 2 pusingan di Jalan Primary setahun) serta melakukan rondaan pemeriksaan jalan 2 kali seminggu.
Di bawah skop Kerja Penyenggaraan Rutin ini, rondaan Pemeriksaan Rutin jalan persekutuan dengan kekerapan 2 kali seminggu adalah untuk memastikan jika terdapat sebarang kerosakan jalan seperti jalan berlubang, kerja tampalan lubang dilaksanakan dalam tempoh 24 jam selaras dengan komitmen Kementerian yang melancarkan sifar lubang atau ‘zero pothole’ di Jalan Persekutuan seluruh negara.
NO SOALAN: 127 Komitmen Sifar lubang ini menetapkan supaya lubang jalan perlu ditampal atau diambil tindakan oleh syarikat konsesi dalam tempoh 24 jam.

Penalti akan dikenakan terhadap syarikat konsesi sekiranya tindakan yang diambil melebihi dari tempoh tindakan yang ditetapkan.

Kerja penampalan lubang ini merupakan langkah awal pencegahan atau preventive bagi tujuan keselamatan pengguna jalan raya sebelum kerja-kerja turapan kekal dilaksanakan.
Bagi pemantauan keadaan pokok-pokok yang mudah tumbang dan juga landskap sekitar jalan raya yang boleh mengganggu pemandangan pemandu jalan raya yang dimaksudkan oleh YB Senator, skop tersebut adalah di bawah Kerja Kecemasan iaitu kejadian yang berlaku adalah di luar jangka dan wajib dilaksanakan dengan tindakan segera.

Contoh aktiviti yang terlibat adalah mencantas dahan atau pokok mati yang telah memasuki carriageway jalan, kerja-kerja pengalihan sesuatu halangan yang menghalang atau merintangi jalan.
Kerja kecemasan juga melibatkan-kerja pengalihan pokok tumbang dan bangkai binatang serta pengurusan lalu lintas apabila berlaku cerun runtuh, jalan terputus akibat kegagalan pembetung / jambatan, kejadian banjir dan sebagainya.

Pihak JKR dan syarikat konsesi akan mengambil tindakan dalam tempoh 24 jam mengikut skala kecemasan yang telah dinyatakan serta menyediakan pengurusan lalu lintas trafik dalam tempoh 1 jam.

Sekian, terima kasih.


NO SOALAN: 128 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TAN SRI DATUK SERI PANGLIMA ANIFAH BIN AMAN TARIKH : 21 JUN 2023 TAN SRI DATUK SERI PANGLIMA ANIFAH BIN AMAN minta MENTERI PERDAGANGAN DALAM NEGERI DAN KOS SARA HIDUP menyatakan apakah mekanisme menangani bekalan keperluan asas yang mahal dan kurang di negeri Sabah dan W.P.

Labuan.
Labuan.

NO SOALAN: 128 JAWAPAN: Yang di-Pertua, Kementerian telah berusaha memastikan bekalan keperluan asas mencukupi di negeri Sabah dan W.P.

Labuan.

Walau bagaimanapun terdapat faktor luar kawalan yang menyebabkan berlakunya kenaikan harga barangan.

Bahan-bahan asas seperti tepung gandum, minyak masak, gas petroleum cecair, gula, petrol, diesel, ayam dan telur ayam dikawal harganya.
Barang-barang lain yang datang dari Semenjung Malaysia sudah semestinya lebih mahal kerana melibatkan kos pengangkutan.

Tambahan pula negeri Sabah adalah besar dan memerlukan pengangkutan yang jauh untuk sampai ke destinasi.

Ini menambahkan lagi kos jualan barang tersebut.

Kerajaan juga menanggung kos yang tinggi dalam program penyeragaman harga Sabah dan Sarawak melalui Community Drumming.
Sebanyak 7 barang terlibat dalam program ini bagi memastikan harga barang tersebut dijual murah kepada rakyat walau pun jauh di pedalaman Sabah, Sarawak dan Labuan.

Barang tersebut adalah beras, tepung gandum, minyak masak, gas petroleum cecair, gula, petrol RON95 dan diesel.

Semasa musim perayaan, kerajaan mengawal barang-barang tertentu bagi memastikan harga rendah dan munasabah untuk dinikmati oleh rakyat serta bekalannya dijamin mencukupi.
Selain Skim Harga Maksimum Musiam Perayaan (SHMMP) Tahun Baru Cina, Hari Raya Puasa, Deepavali dan Krismas, kementerian turut melaksanakan SHMMP melibatkan perayaan Kaamatan dan Hari Gawai bagi negeri Sabah, Sarawak dan W.P.

Labuan khusus untuk penduduk di sana.


NO SOALAN: 128 Sepanjang pelaksanaan SHMMP Kaamatan dan Hari Gawai dari 27 Mei 2023 hingga 4 Jun 2023, sebanyak 1,539 premis telah diperiksa dan 19 tindakan kes telah dihasilkan dengan nilai kompaun berjumlah RM2,300.00 atas kesalahan tidak mempamerkan tanda harga khas berwarna merah jambu pada barangan kawalan yang dijualan sepanjang SHMMP.
Kementerian turut melakukan penambahbaikan bagi memastikan tidak berlaku manipulasi keuntungan tinggi yang tidak munasabah iaitu dengan menguatkuasakan Akta Kawalan Harga dan Antipencatutan (AKHAP) 2011 bagi mengawal pengambilan untung secara tidak munasabah oleh peniaga melalui kaedah pengeluaran notis pengesahan maklumat harga atau caj bagi perkhidmatan dan notis bertulis di bawah Seksyen 21 AKHAP 2011.
Disamping itu kementerian juga melaksanakan operasi seperti Ops Catut 2023, Ops Pasar 2023 dan Ops Kesan 2023 yang telah dilaksanakan bermula pada bulan Januari tahun ini.

Kementerian akan terus bekerjasama rapat dengan kementerian lain terutamanya Kementerian Pertanian dan Keterjaminan Makanan (KPKM) dalam memastikan pengeluaran dan bekalan makanan dan barang keperluan pada harga yang stabil.
Libat urus berterusan dengan industri, pengeluar, pengimport, pemborong, peruncit, persatuan pengguna dan lain-lain pihak berkaitan, tetap dijalankan dari semasa ke semasa bagi mendapatkan input-input berkaitan kenaikan kos pengeluaran dan harga jualan.

Sekian, terima kasih.
NO SOALAN: 129 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DR. LINGESHWARAN A/L DATO' SERI R. ARUNASALAM TARIKH : 21 JUN 2023 DR. LINGESHWARAN A/L DATO' SERI R. ARUNASALAM minta MENTERI KESIHATAN menyatakan mengapakah berlaku kelewatan pembaharuan kontrak tahunan Pakar Bedah Kardiotorasik Pediatrik di Hospital Sultan Idris Shah, Serdang dan apakah langkah yang diambil bagi memastikan perkhidmatan subkepakaran ini tidak terjejas apabila masalah penyambungan kontrak berlaku.
NO SOALAN: 129 JAWAPAN Tuan Yang di-Pertua, 1.

Kementerian Kesihatan sememangnya prihatin berhubung isu pelanjutan kontrak Pakar Bedah Kardiotorasik Pediatrik di Hospital Sultan Idris Shah, Serdang.

2.

Dalam hal ini, saya ingin maklumkan bahawa pelanjutan kontrak pegawai telah diluluskan pada 23 Mei 2023 dan pegawai telah pun melapor diri bertugas di Hospital Sultan Idris Shah, Serdang berkuat kuasa 7 Jun 2023.

Sekian, terima kasih.
NO SOALAN: 130 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DR. HAJAH WAN MARTINA BINTI WAN YUSOFF TARIKH : 21 JUN 2023 DR. HAJAH WAN MARTINA BINTI WAN YUSOFF minta MENTERI KERJA RAYA menyatakan apakah justifikasi kepada cadangan menangguhkan pembinaan jambatan Pengkalan Kubor - Tak Bai sedangkan perkara ini telah dibincangkan dengan Thailand sebelum ini dan juga telah diluluskan dalam 'Rolling Plan' Ketiga (RP3) Tahun 2023 Rancangan Malaysia Kedua Belas (RMKe-12).
NO SOALAN: 130 JAWAPAN Tuan Yang Di Pertua, Untuk makluman Ahli Yang Berhormat Senator, cadangan projek pembinaan Jambatan Baharu Pengkalan Kubor – Tak Bai tidak ditangguhkan, sebaliknya pelaksanaannya akan dibuat mengikut proses yang telah dirancang.

Sehubungan itu, kelulusan projek ini di bawah Rolling Plan 3 (RP3) Tahun 2023 adalah melibatkan skop Kerja-kerja Awalan sahaja, bagi Pembinaan Jalan dan Jambatan Baharu Menghubungkan Pengkalan Kubor, Tumpat, Kelantan ke Tak Bai, Narathiwat, Thailand.
Jabatan Kerja Raya (JKR) Malaysia selaku agensi pelaksana sedang merancang bagi pelaksanaan kerja awalan dan rekabentuk ini yang melibatkan Kajian Trafik, Kajian Penilaian Impak Alam Sekitar (EIA), kerja ukur dan penyiasatan tanah.

Kerja awalan ini penting sebelum kerja-kerja rekabentuk dimulakan bagi menentukan jajaran terbaik dan kos pembinaan yang optimum.
Pelaksanaan fizikal projek ini tertakluk kepada persetujuan kedua-dua Negara setelah mengambilkira hasil kajian awalan ini yang dijangka akan disiapkan pada suku pertama tahun 2025.

Sekian, terima kasih.
NO SOALAN: 131 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN ABUN SUI ANYIT TARIKH : 21 JUN 2023 TUAN ABUN SUI ANYIT minta MENTERI DALAM NEGERI menyatakan mengapa pihak polis dibenarkan menyimpan rekod tangkapan seseorang yang telah ditangkap (suspek) tetapi tidak pernah dituduh di Mahkamah kerana rekod ini telah menjejaskan kehidupan seseorang yang telah ditangkap sehingga mereka dibuang kerja atau tidak diambil bekerja akibat daripada rekod tangkapan polis tersebut dan bagaimanakah pihak syarikat/majikan boleh memperoleh akses kepada rekod pihak polis tersebut.
NO SOALAN: 131 JAWAPAN Tuan Yang Di Pertua, Pegawai polis boleh mengambil langkah-langkah yang sah, melakukan perbuatan yang sah yang perlu berkaitan dengannya, termasuk menangkap semua orang yang dia diberi kuasa oleh undang-undang untuk mencegah dan mengesan jenayah; menangkap dan mendakwa pesalah; dan mengumpulkan risikan keselamatan seperti yang diperuntukkan di bawah Seksyen 3(3) dan Seksyen 20(3) Akta Polis 1967 [Akta 344].
Setiap tangkapan yang dibuat oleh pihak polis terhadap seseorang individu akan dimasukkan ke dalam Intergrated Police Reporting System (iPRS).

Rekod tangkapan ini akan digunakan oleh pihak polis sebagai rujukan untuk tujuan siasatan dan risikan.
Seseorang individu yang telah dihadapkan ke mahkamah dan disabitkan dengan kesalahan yang boleh daftar seperti dalam Jadual Pertama Akta Pendaftaran Penjenayah dan Orang Yang Tidak Diingini 1969 [Akta 7] akan direkodkan dalam Sistem Pengurusan Rekod Jenayah (SPRJ) di Bahagian D4 (Risikan/Operasi/Rekod Jenayah) Jabatan Siasatan Jenayah (JSJ) dan dalam sistem Criminal Record Integrated System (CRIS) di Bahagian D2 (Pusat Pendaftaran Penjenayah Malaysia dan Singapura) JSJ.
NO SOALAN: 131 Bagi individu yang tidak disabitkan dengan sebarang kesalahan namun pernah ditangkap oleh pihak polis, data individu tersebut masih disimpan oleh pihak polis di dalam sistem iPRS.

Tujuan rekod ini disimpan adalah bagi tujuan risikan dan dijadikan sebagai rujukan siasatan bagi masa akan datang.
Tuan Yang di Pertua, Semakan bagi data peribadi seseorang individu berkaitan dengan tapisan keselamatan hanya boleh dibuat oleh pihak majikan atau individu berkenaan melalui sistem e-Vetting (di bawah Pejabat Ketua Pegawai Keselamatan Kerajaan – CGSO), e-Konsular (di bawah Kementerian Luar Negeri) dan e-SIMS (Sistem Pengurusan Industri Keselamatan) di bawah Kementerian Dalam Negeri (KDN).
Kesemua permohonan semakan rekod tapisan keselamatan ini akan disalurkan kepada JSJ Polis Diraja Malaysia (PDRM) sebelum sebarang maklumat dikongsikan semula kepada pihak pemohon.

Sekian, terima kasih.


NO SOALAN: 132 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATUK SERI DR. MUJAHID BIN YUSOF TARIKH : 21 JUN 2023 DATUK SERI DR. MUJAHID BIN YUSOF minta PERDANA MENTERI menyatakan apakah usaha-usaha terancang untuk meningkatkan kesedaran konsep Malaysia Madani dalam kalangan rakyat.
NO SOALAN: 132 JAWAPAN DIJAWAB OLEH YB DATUK ARMIZAN MOHD ALI, MENTERI DI JABATAN PERDANA MENTERI (HAL EHWAL SABAH, SARAWAK DAN TUGAS-TUGAS KHAS) Tuan Yang di-Pertua, 1.

Gagasan Malaysia MADANI merupakan agenda baharu Kerajaan Malaysia yang bermatlamat untuk membangunkan Malaysia menjadi sebuah negara yang bertamadun berdasarkan tiga (3) teras strategik iaitu memacu pertumbuhan ekonomi negara, reformasi institusi dan tatakelola dan menegakkan keadilan sosial.
Teras-teras strategik ini akan dapat dicapai melalui enam (6) nilai teras iaitu kemampanan, kesejahteraan, daya cipta, hormat, keyakinan dan ihsan.

Oleh yang demikian, gagasan Malaysia MADANI merupakan hala tuju Kerajaan untuk memastikan negara terus membangun, progresif, maju dan cemerlang dari segi sosial dan ekonomi yang menggalakkan seluruh masyarakat untuk mengambil bahagian.

2.
2.

Selain itu, komitmen semua Kementerian, Jabatan dan Agensi dalam pelaksanaan projek-projek Ikhtiar Bitara MADANI sama ada dalam jangka pendek, sederhana mahupun jangka panjang bersandarkan kepada fungsi yang unik dan berbeza di setiap Kementerian akan memudahkan konsep Malaysia MADANI diserap ke dalam aspek pentadbiran Kerajaan dan seluruh masyarakat.

Ia akan menjadi medium untuk konsep Malaysia MADANI bukan sahaja lebih difahami, malah dapat dinikmati manfaatnya oleh pelbagai lapisan masyarakat.
NO SOALAN: 132 Sekian, terima kasih.

NO SOALAN: 133 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB TUAN HAJI AZIZ BIN ARIFFIN TARIKH : 21 JUN 2023 TUAN HAJI AZIZ BIN ARIFFIN minta MENTERI PELANCONGAN, SENI DAN BUDAYA menyatakan apakah perancangan serta usaha pihak Kementerian bagi mempromosikan sektor pelancongan di negeri Perlis sebagai persediaan kepada Tahun Melawat Perlis 2024.
NO SOALAN: 133 JAWAPAN YB DATO’ SRI TIONG KING SING MENTERI PELANCONGAN, SENI DAN BUDAYA Tuan Yang di-Pertua, 1.

Kementerian Pelancongan, Seni Dan Budaya melalui Tourism Malaysia sentiasa pro-aktif di dalam mempromosikan kepelbagaian destinasi dan produk menarik di Malaysia dan tidak terkecuali negeri Perlis.

negeri Perlis yang terletak bersebelahan dengan Negara Thailand merupakan salah satu laluan penting bagi kemasukan pelancong dari Negara Thailand ke Malaysia.
Negeri Perlis ditonjolkan sebagai sebuah destinasi “instagramable” selain sebagai destinasi persinggahan pelancong yang ingin meneruskan perjalanan ke Langkawi menaiki feri.

2.

Selain itu, destinasi pelancongan negeri Perlis turut dipromosikan di bawah kerangka kerja IMTGT (Indonesia Malaysia Thailand – Growth Triangle) yang mana setiap negara terlibat akan mempromosikan wilayah-wilayah di bawah IMTGT di negara masing-masing bagi menggalakkan pelancongan melangkaui sempadan di wilayah-wilayah ini.
Ini sekaligus membuka peluang perniagaan dan pelancongan kepada penduduk negeri Perlis khususnya dan juga kepada penduduk dari wilayah yang bersempadan dengan negeri Perlis.

NO SOALAN: 133 3.

Pesta Angin Timur (PAT) merupakan salah satu inisiatif di bawah Program Pelancongan Budaya (Cultural Based Tourism) untuk mempromosikan pelancongan melalui aktiviti seni budaya Perlis.
Program anjuran Kementerian Pelancongan, Seni dan Budaya (MOTAC) di bawah kelolaan Jabatan Kebudayaan dan Kesenian Negara (JKKN) dengan kerjasama Kerajaan Negeri Perlis ini mula dilaksanakan sejak tahun 2011.

Program yang dimeriahkan dengan pelbagai pengisian ini mampu menarik pelancong dari dalam dan luar negara selain membantu penjanaan ekonomi masyarakat setempat.

4.
4.

Bagi merancakkan lagi penganjuran acara-acara pelancongan bersempena dengan Tahun Melawat Perlis 2024, Pesta Angin Timur ini dijangka akan menjadi salah satu acara utama bagi Tahun Melawat Perlis 2024.

5.

Tourism Malaysia pula sentiasa mengusahakan inisiatif-inisiatif promosi dan publisiti bagi meningkatkan visibiliti bagi program-program ini dalam memasarkannya sebagai produk-produk pelancongan negara.
Program-program ini sentiasa dikemaskini maklumatnya sebagai acara-acara kalendar pelancongan negara di dalam laman web malaysia.travel/events.

Berbagai inisiatif lain juga diadakan untuk mempromosikan program-program ini seperti promosi media sosial, content, publisiti media dan editorial.
Pihak kerajaan negeri Perlis juga turut digalakkan untuk menyertai program-program promosi domestik dan antarabangsa seperti Kempen Jom Cuti-Cuti Malaysia dan pameran-pameran pelancongan antarabangsa bagi meningkatkan potensi Tahun Melawat Perlis 2024.
Sekian, terima kasih NO SOALAN: 134 PEMBERITAHUAN PERTANYAAN LISAN DEWAN NEGARA MESYUARAT KEDUA 2023, PENGGAL KEDUA, PARLIMEN KELIMA BELAS PERTANYAAN : JAWAB LISAN DARIPADA : YB DATO’ DR. NUING JELIUNG TARIKH : 21 JUN 2023 DATO’ DR. NUING JELIUNG minta PERDANA MENTERI menyatakan apakah usaha reformasi institusi yang dirancang oleh Kerajaan Perpaduan semasa tempoh penggal pemerintahan sekarang.
Kerajaan yang diterajui tokoh reformasi perlu membuat pembaharuan demi kepentingan negara dan apakah usaha reformasi yang telah dilakukan dan telah dipersetujui dalam Memorandum Persefahaman di antara Kerajaan yang lepas dengan Pakatan Harapan namun masih belum dilaksanakan.

NO SOALAN: 134 JAWAPAN YB DATO' SRI AZALINA BINTI OTHMAN SAID MENTERI DI JABATAN PERDANA MENTERI (UNDANG-UNDANG DAN REFORMASI INSTITUSI) Tuan Yang di-Pertua, 1.
Untuk makluman, setakat ini Kerajaan Perpaduan dalam beberapa inisiatif reformasi undang-undang demi perjuangan hak asasi manusia, pelbagai perundangan telah dipinda dalam sesi Parlimen yang lepas khususnya bagi menangani beberapa isu legasi yang telah lama wujud dan tidak diselesaikan sebelum ini.

2.
2.

Antaranya pindaan kepada Akta Jenayah Seksual Kanak-kanak 2017 dan Akta Keterangan Saksi Kanak-kanak 2007 di mana pindaan kepada kedua-dua Akta tersebut telah memberi lebih banyak perlindungan kepada kanak-kanak secara keseluruhannya.

Kerajaan juga akan mempertimbangkan beberapa penambahbaikan dan pindaan lanjut terhadap Akta yang sama sebagai Fasa II dalam sesi Parlimen yang akan datang.

3.
3.

Kerajaan Perpaduan turut memansuhkan hukuman mati mandatori dan telah menggantikan hukuman tersebut dengan hukuman alternatif.

Selain itu, hukuman penjara sepanjang hayat (natural life sentence) juga telah dimansuhkan.

Pindaan kepada pelbagai akta ini telah membawa kepada perubahan besar dalam polisi penghukuman di negara kita yakni mencipta satu sejarah memandangkan tiada Kerajaan sebelum ini berani melaksanakan pindaan-pindaan.
Kerajaan juga telah menggubal satu NO SOALAN: 134 Akta sementara iaitu Rang Undang-undang (RUU) Semakan Hukuman Mati dan Pemenjaraan Sepanjang Hayat (Bidang Kuasa Sementara Mahkamah Persekutuan) 2023 untuk membuat semakan semula rayuan banduan-banduan yang dijatuhkan hukuman mati mandatori dan hukuman sepanjang hayat.

4.
4.

Pindaan-pindaan lain juga telah dibuat termasuk tambahan peruntukan baharu bagi kesalahan menghendap (stalking) dalam Kanun Keseksaan dan Kanun Tatacara Jenayah selain pemansuhan peruntukan kesalahan cubaan membunuh diri iaitu seksyen 309 dalam Kanun Keseksaan.

5.
5.

Pelan Tindakan Hak Asasi Manusia Kebangsaan (National Human Rights Action Plan) 2.0 (NHRAP 2.0) sedang dipertimbangkan melalui integrasi yang lebih utuh dalam pelbagai aspek termasuk pendidikan, kesihatan, perumahan, khidmat sosial, pentadbiran dan lain-lain yang dilaksanakan oleh Kerajaan.

Ini bakal menjadi landasan lebih kukuh, dalam mentransformasikan usaha-usaha Kerajaan bagi memperkukuhkan hak asasi manusia.

6.
6.

Selain itu, Kerajaan juga sedang mempertimbangkan reformasi perundangan melibatkan perkara-perkara lain demi pembaharuan yang penting untuk negara.

Ke arah ini, Kerajaan Perpaduan kini sedang giat melaksanakan gerak kerja dan keperluan yang berkaitan bagi semua inisiatif reformasi institusi ini.

Sekian, terima kasih.